
IL 


STROLIC FURLAN 


pal 


1990 


1989 
Societát Filologjche Furlane 
UDIN 


In cuviartine, un slambri di Friül... 
“da lis monz insin al mâr”. 


Piture di Bepi Liusso. 


Lis riproduzions a ciáf dai més, sièltis di Marie Ma- 
sau Dan cul Stroligant e fotografadis di Assirelli, a’ 
son tassèi dal patrimoni artistic-popolár ch ol insiò- 
re il “Museo di Storia ed Arte di Borgo Castello” 
di Gurizze. 

Il servizi fotografic par dutis lis fotografiis in blanc 
e neri al é di R. Viola. 








1990 


de vignude di Crist 


IL 1990 AL RISPUINT: 


- al 6703 dal Circul Julian: 

- al 2743 de fondazion di Rome; 

- al 5749 dai Ebreos; 

- al 1368 dai Maometans; 

- al 2171 de fondazion di Aquilèe. 


FIESTIS VARIABILIS: 

- la Cinise (28 di fevrar); 

- Pasche (15 di avril); 

- la Sense (27 di maj); 

- Pentecostis (3 di jugn); 

- Santissime Trinitát (10 di jugn); 
- Corpus Domini (17 di jugn). 


FIESTIS DI PRECET: 

- dutis lis doméniis; 

- il prin dal an; 

- la Pifanie; 

- la Madone di avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadál (25 di dicembar). 


FIESTIS NAZIONÁLS: 
- La Liberazion (25 di avril); 
- Fieste dal Lavór (1 di maj). 








Preambul 


Dis agn par rivá insomp dal secul, 70 'and'à passáz 
la Filologjche e il Strolic al met adun inmò un ani- 
versari des sòs anadis. Lelo po al vise ch’and’a finiz 
40 ancje ““Risultive” e al revòche in particulár, cun 
pais e satarutis, l'olme di doi di chei: Meni Ucel e 
Dino Virgili. Un davoi di numars ch'a stuzzighin un 
scjalòn di profeziis e di belanz. 

Ma culi "l è stat patafát dome il paremàn par riuar- 
dá muelis e custums, par dispiticási di pinsirá obèn 
di morestä la vene de peraule. E il Stroligant “l à bo- 
nade la tentazion di un pinsir calumant il lunari par 
l'an bisest 1920, dulà ch'a comparissin un siet priontis 
di fiestis: il 8 di zenár (natalizi de Regjne), il 9 di 
zenár (muart di Vitorio E. IF), il 14 di marz (me- 
morie di Umbert T); 2 di jugn (muart di Garibal- 
di), il 18 di novembar (natalizi dal Re). 

Insumis, simpri il tamés dal nestri cjast e l'invit a 
'zontá e filäine des zornadis i grignei di chest librut. 


*S* 
IL STROLIC 








Lenar 





ZENAR 
Voltedór par fa-su o davualzi mazzètis; filande Le- 
nassi di Gurizze. 

GURIZZE 


Il Lusinz, arbui, Sant Ignazi, il cjscjel lassú, l' Au- 
strie, i Sclas, la vuere dal '15, la Mitteleurope...! Che- 
ste zitát no je dute furlane, ma dichelinstés *e je la 
plui furlane. Duc’ varès di capi il parce, co il guriz- 
zan Graziadio Isaia Ascoli, midiant dai siei studis, 
al à fat jentrá il Furlan te storie culturál dal mont. 
E si pò ’zontà che il so prin studi lu a vit dedicát 
al autór dal prin vocabolari furlan, Jacun Pirona, 
ch'al fo un dai siei insegnanz. 

Conseguenzie naturál, alore, che la prime istitu- 
zion furlane, la Societát Filologjche, 'e séi nassude 
a Gurizze e 'a vebi cjapat il non di chel gurizzan ch'al 
e “il pari de filologje romanze”” (C. Tagliavini) e un 
dai prins glotolics dal mont. 

Ma l'impuartanze che il Furlan al à vüt e al à an- 
cjemó vué sul plan dai studis 'e je stade sublimade 
de passion dal acèt fat a ché prime istituzion. Di 
quanch'e je nassude, dal 1919, cul poete dal Friül 
gurizzan 'Zuan Lurinzon president, cu la flór da l'in- 
teletualitát regjonál e ancje cun tune maraveose par- 
tecipazion popolár, la Societát 'e à vüt tra 1 siei 
sustignidórs dibót dutis lis personalitàz plui signifi- 
cativis de regjon. 

Une zitát *e cuiste consistenzie ancje di faz come 
chest, che, párie cu la fuarze di une lidrís milenarie, 
a' esprimin la cussienzie di une individualitát. E co- 
me che inalore, sul nassi da l'istituzion, la furlane- 
tat cun Lurinzon *e a podút madressi tal grim di une 
sensibilitàt cultural europeane, in vué "e cjate tun 
poete come Celso Macòr, ancje lui di ventila, une 
umanetat ch'e cognós i popui parcech'e cognòs i se- 
cui vivüz dai vons. 

Dilà dai puartis dal borc vieri, biel lant-sü al cjscjel, 
si cjatisi denant de gleseute di S. Spirit, ch'e à l'e- 
spressivitát di une culture vivude pardabon. Rivát 
il cjscjel, tes 'zornadis claris si gjolt une viste ch'al 
pár ch'e domandi di jéssi interpretade come une pagj- 
ne di libri: ma lis sós peraulis a' son fatis di un vert 
ch'al bute sul turchin, e tú tu restis li a cjalá, inma- 
gat di profont, cjapat di interogatifs ch'a risintin di 
poris vieris e a' cirin speranzis gnovis. 

A Gurizze, dutcás, tu sintis che la furlanetát, co- 
me componente storiche latine de regjon, 'e à une 
responsabilitát sul divigni culturál di chenti. Alore 
culi, sul setantesim de só Filologjche, Gurizze 'e cjape 
il prin puest, für dal ordin alfabetic dai país logáz 
tes mesadis di chest ‘‘Strolic’’, no dome parcech’e 
je une zitát, ma parvie che, come che si a dit, *e je 
la zitat plui furlane. 

LELO CJANTON 

No uei! 


Siché il ricuart de sere benedete 

ch'o vin vivude in chel lontan istát 

tu disis ch'al ti torne cjár e grât, 
cumò a tanc' ains in te memorie nete? 


Però, sul pont, ce vitis tu, saete, 
denant di zedi! Pore dal pecját! 
Dulà che dut, atór, e cil e prat, 
al ere a dinus: -Gjòldit in cujete! 


- Sta fér; sta bon; no sta sei trist; no uei, 
no pues - tu smalitavis indeade. 
Tu mi disevis: - Làssimi, ti prei! - 


E jo par nuje. Dúr! E al jere vér! 
E tu m'al disis ué, brute sbarade, 
dulà che tu "ne rocje e jo un pavér! 


MENI UCEL 








“STRAPAESANIS” 
Un grun de glera 


Gigi de Miès - sansár de buna bócia - a nol se ren- 
deva anciamò cont de come ch’al era finit ta |’ ospe- 
dal. Al veva, si, un ricordu vagu, come un lustrát, 
un fil, "pena-apena, de tant in tant ch'a ’i tigniva 
in viva la memoria. Dopu un puoc, però, dut al se 
piardeva in tun barlum lontan, tuna fumèra negra. 
Adès, al se ricuardava... ““Li de la ““Lussia””, cun 
siò compari Piria... Un bucal; 'n'altri, e dopu, for- 
si, un altri!... Al fum dei discors sui Comunai, sul 
Sindicu - chel lasaròn - ch'a i refudava al permessu 
de meti-su la baraca de li” anguriis, in plassa!... Oh, 
si!... al rasoná cul Signul par via de la multa... E 
la discussion cul Consòr... e lui ch’ al sigava - par 
talian, 'sta uolta: ““- Lo scavo nel ricordo!..."' Plan 
plan, adès la memoria 'a'i tornava e al se iodea tal 
scur, lui, in bicicleta ch'a scrochetava e la rosa del 
farál ch'a muoveva ombris davant... Un universu 
scur, parsóra, in bandavia, dulintór... E la strada 
inglereada!... Oh, sì!... Clar! E dopu?... Fin ’lì al 
era rivàt. Ma dopu?... Eco che intór al tornava scur 
e dut al se smamiva ta li’ ombris... Un iessi e no ies- 
| SI, come quant che la cioca 'a te ciapa davòur al sar- 

nèli e 'a monta cragnina in sù, sempri pi in sù... e 
tor-ator dut al gira e al bala!... Oh, si!... La cioca!... 
Ma ancia i Comunai... E al scur!... E al grun de gle- 
ra!... Al Sindicu!... E i stradins?... Come a” fani 1 
stradins a lassá i gruns de glera tal miés de strada?... 

Adés al se agitava. Ma própitu in chel tal cama- 
ron eco ch'al entra al Piria. Si, própitu lui! E sübitu 
clar, lui, tal disighi sclét: **Ben, po', compari, no va- 
rès mai pensát... Se a te asi capitat?... Te l'as pró- 
pitu cumbinada!»... 

- **Tas, che no sai niancia iò... Me lu domandi!... 
Se ven lassát 'li de la ““Lussia””, se te te ricuardis.. 
Fóur, se sen intarzivat un moment par disbevi... me 
ricuardi benon: ió da una banda e tu, curttra al mur, 
da ché altra!... Ricuardistu?...”” 

- **Coma no; bevi e disbevi! Al è normal!’ - a lu 
veva cunfuartàt al Piria. 

- **Da no cruodi!”” - Gigi, ades al stentava a ciapá 
al fil; peró a nol molava. 

- **Sul torná par la Cale, sú pal Troset, la strada 
'a era inglereada... Qualchi busa ca e là, ma 10 me 
tignivi tal miés - me ricuardi pulit - e zivi dret!... Plan, 
ma cun pedalada sigura. La strada a è dreta!..."' 

- **Dreta, sigúr; fin ch'a no uolta. Tal uolt la strada 
"a eis sempri periculosa. Prima la brentièla e sul Tro- 
sèt la roia... A scur: al è normal...” al veva cunvi- 
gnüt al Piria - «E alora?...» 

- *Alora, de colpu, no sai se, dopu un strabals, 
"na busa pi granda, no sai se, me suoi ciatàt un grun 
de glera in mies la strada!...?” 

“Adès capis, ’ Li che la strada a uolta tu te suos 
zut dret! Al è normal!...’’ - al veva concludut al Pi- 
ria, cul tonu del mena-mena ‘Al è normal!..."' 

- “Ah, no! Normal un biel nuia!”” al era saltat-su 
Gigi - che a nol se dava pas al sufletá del Piria - ““che 
a nol è normal zi in bicicleta, a scur, e ciatási un grun 
de glera in miès la strada. A nol è normal!...’’ 

Ciapat dal nervosu Gigi, adès, al sdoromava al lièt 
sensa ritegnu, tant che al Piria al veva profitat par 
tuoissela, disendu: ““Calmiti su, compari... Repòsa. 
Tu, adès te stas ben uchi. Vai iò, zirai iò dal Sindi- 
cu... E ancia s’ a nol è normal, al vara ben da däm 
rispuosta... Se ioden: Sani!...” 

E al era s-ciampát four dal cameron come 'na fus- 
sèta, che - dopu "na visita - a nol é normal!... 


(furlan di Cordenons) RENATO APPI 

Cjantis de lune 


Lune paludane 

A” cjantin croz. E la beade lune 

`e fisse cun chel voli palidut: 

`e rit a fil da l'aghe e tune scune 

stant sun ché cjase la ch'al vai un frut. 


Lune di pais 

La lune si sminuzze ta chel len, 
e ven-sú rosse dai orz e tai curtii 
Jenfri di médis di patüs e fen 

'e passe-vie, sui cops e pai medii. 


Lune dal plan 

E po' e' àn tasüt lis cjampanis a une 
a une, dutis, pal cil rös-flamät. 

Fra tre sbréndui di nül "e ven la lune 
blancje sul lavio e déscule sul prát. 


Lune vive 

Usgnot la lune grande `e jere 

li dal salgár come a bevi. 

L'aghe `e clocave platade, e la vós 
si jevave cul fresc' tal gno flanc. 
E jo sentát sul clap m'insumiavi... 


DINO VIRGILI 








SODISFAZIONS 


Si scomenze cul sgambia quatri cjacaris... Ma biel 
planc si sint dentrivie che si á sbagliát a clamális cjá- 
caris; si sint madressi comozion e rispiet parcè ch'o 
sin denant de Storie. 

Storie 'e je 'zaromai ogni prove di vite ch’al con- 
te o ch’al à contát ogni vecjo emigrant. Di front di 
lui rispiet e amôr a’ jémplin il cür. 

Ancje pocjs peraulis a? bástin a dá la dimension 
di ce ch’al e stát daûr di ogni storie di emigrazion, 
massime di lá de Grande Aghe, che putropis voltis 
`e voleve dî “par simpri!””. 

“Mame” - al scriveve un dal Sudameriche ch'al 
veve fat naufragjo cul “Mafalda” - ““s'al si sue 1? O- 
ceano *o torni a pit a cjase..."' 

"Pai" - al scriveve un altri - ‘‘se il dolór si podes 
vendilu a chilo 'o tornares a cjase siór... ma lu ven- 
dares dut dome pai bèz dal viaz...” 

"O ài cjatát, "za timp, Toni Modonut di Jassic. 
‘O vin vüt fevelát e ancje la só vite 'e je storie. Daür 
di pocjs peraulis e di pós numars butáz jü cu la sem- 
plicitàt furlane, come i **doi"' a briscule, a’ son granc’ 
spessórs di esistenzis strussiàdis quasi dibant. 

“20 soi dal siet" - mi à contát Toni Modonut - 
"e a 21 agn ’o soi lat in Argjentine, a Rosari. 'O 

fasevi il mulinár... quatri **pesos”” in di!... Podo- 
po, par alc di plui, vie te fornás, a fá modon a con- 
trat. Dutaldi tal pantan... doi modons al colp... Dís, 
dodis ‘‘pesos’’ in di. 'O ai vude la braüre di manda 
a cjase de Americhe vinc’ mil francs! Ma tanc’ a’ 
tornavin cul vapór di carico, cence puartá nie a cja- 
se, cence une palanche te sachete. Bon ch'a torna- 
vin! Nancje Macór di Brazzan... lavorát, mangját 
e tignút cont, epúr... 

"0 ai tant strussiát ma *o ai vudis ancje lis més 
sodisfazions. Fra l'altri 'o soi stát ““Socio effettivo 
dell'Ospedale Italiano di Santa Fe e Colonie””... 


ALBERTO PICOTTI 


20 





«Epitalami arabi» 


L'amór al é come un flór tal desert. 
Al è come un zi da l'Arabie ch'al sfluris une 
volte 
e al múr subite dopo; 
al sfluris in te mare desolazion da la vite, 
e la bielezze só sflandorose si jeve 
parsore di ogni recès come une stele parsore 
dai nimbos. 
Par disore di dut al e un flandór di soreli, 
ch'al è il Spirt trasparint di purezze e di lis, 
e par disore di lui al suspire il vintisel 
de só nature divine. 
Dome al movi di un pas Amór al sfluris, ’o dis; 
0 dis che Amór al sfluris e ch'al plèe 
la s6 lusinte bielezze 
aviars di cului che j passe parmis. 
Lui lu racuéi, si, e po dopo j distache il so cjaliz, 
ch'al è ros come il sanc e di mil al è plen 
fin in colm, 
e vie s'al puarte cun sè, atraviars il desert 
fintremai 
che il flór no si e dut inflapit, fintremai 
che il desert nol finis. 


Traduzion di ALVIERO NEGRO 

Custums e vistiduris 


Cinc feminis e cinc umign, duc ben muntu- 
ráz, a' fòrin invidáz a Udin, ae esposiziòn pro- 
vinciál dal 1883, a pandi vistiduris e tradizions 
di país dal Friül. E, furtune, ju an fotografaz 
un par un. Po dopo si غ‎ zontade la furtune che 
Malatie de Valade al à olût rigjavá cartulinis 
des fotografiis. 
Cussi, tes mesadis dal Strolic, a’ puedin inmò 
compari lis filusumiis e i costums ch'a jan in- 
siorát la manifestazion. 

#C+ 


Custum di Avian 

















PARONIS E AGNIS 


Domenia stada, jo e la me parona i sin stas a cia- 
tá me fia, maridada cun un di Vincensa. 

Sicut ducius i meneghei, ulá al era dut un ““teso- 
ruta", a la canajuta, “tesoro” il missier di me fia 
a la sio femina, ‘‘amore’’ la madona al sio omp, 
“dolcessa” di me zinar a me fia... 

Ciapat di ché anda, sora penseir, rivat a ciasa 1 
ghi ài fat a la me cristiana: “Tesoro, se vinu di 
sena?””, 

E la femina, no sora penseir: **Odiu: statu puc 
ben?””. 


“Medeo?””. 

“Si: soi jo”. 

“Mandi. Semout?"'. 

“Ben jo. E tu?” 

“Manculmal””, i ghi rispundevi a Medeo, al tele- 
fono, l'an passat di vierta. 

“Ti sas il parsè da la telefonada””. 

“Nomojo. No lu induvinares nencia’’. 

“La sena a ciasa nustra cui amis da l'an passat. 
Ti vevi pursi dit la setemana passada. "A è, coma 

ch'i ti vevi za dita, par doman di sera. E Nives, la 
me parona, a ti racomanda di no mancid””. 

“Ma ch'a vadi in mona...” 

“Parsé, s'a ti aja fat la me parona?”' 

“Ma no ie. Menia, Menia; me agna di Jesi. Cun 
tant timp ch'a veva, rivada ch'a era a 93 ains, no 
vaja a murî propit alsera. Cusi vuei a’ mi tocia zi 
al funeral fin laju’’. 


(furlan di Cjasarse) OVIDIO COLUSSI 

BARBA BORTUL DI MANIA 


Barba Bortul, "na sera, cun siò compari, Condo 
Selér, al veva fat il "ziru dal paeis fermánsi in rogas- 
sión ta ogni glésia cu l'ostèir, ordenant a ogni so- 
sta: miez litro in doi. 

Su la strada dal torná al péta il vóli in ceil su la 
sèsula inpiada al prin quart, e a’j dis a Condo: “Pare, 
la luna a é comi jo ete: a va indevant a quars. Nómi 
chi, jè, a è plena cun doi sôi e a noaltris no si bástin 
nencja quatri!””. 


* x x 


"Na di, al steva cjaniciànt cu’ la sò femina e, vo- 
sant, al lassava sbrissa-four di bócja: ciús-e-patús. 

Propit in chel moment, al è rivât il prédi pa’ la 
binidissión da la cjasa e, sul "zi dent, a’j dis: "Eh 
Ce rabiät chi séit, vòi, Bortul. Ce voul dî po?” 

E lui: **Ch'a nol stéi faj cás, sior plevan. Jo e la 
mé vecja, in corantacinc agns, i avin fat 'na barufa 
sola: a é scuminciada il di'chi si avin maridát e... 
starin a jòdi co finira!’’. 


* * * 


Nol podeva glòti chéi ch'a ficjàvin il nás a spià 
tai fàtus siós. 

"Na di, al talpinava, par "zi tal bròili, cu’ "na scjala 
| da toglát in spala, e al si è cjatat di fàssa ché tabaiò- 
ta di Beta Garbátula chi, curiósa, a'j a domandát: 
“Dulá vastu, po, Bortul, cun ché scjala?”” 
E lui, sustát: “A gjavä patatis!””. 


* * * 


'Na volta, il miêdi, dopo vèilu visitât, a'j à dit: 
“Sior Bortul, i cugneit rassegnávi a dismèti, par sem- 
pri, il got e la sigareta si no voleit riscjà da "zi a pò- 
gnivi tal simitèri!””. 

E lui a’) a rispundüt: **Mah, dotour. Lui nol va- 
ra tuart. Ma, jo, i sai chi, pora mé nona (chi Diu 
j dèi rechia) no à mai glutit un sclip di vin, ne pipát 
"na présa di tabac: s'al saves dopomai ch'a é a coltá 
urtiis...!" 


Al era stomeát da sintí sempri, Seleste Nélu, a ru- 
gnâ su par ché miséria di pinsion ch'al tirava, e 'na 
di, a’j à dit: “Parcé no fàistu encja tu còmi Tita ’ Ze- 
mul. Chel, a son ormai doi agns, ch'al si cjapa la 
pinsion dopleada!”” 

“Al vara santui!””. 

“Ce sàntui! Nuia. Nomi ch'al va a tirála pi di rar, 
invèssi da cori ogni doi mèis, al va ogni quatri!” 

Un dopo-cena, paussánt four dal sió porton, al 
stéva supánt ogni peraula prufirida da Santin Gjali- 
nara, chi, da mies” ora, al si smaneàva a persuadi chéi 
parintor di lui chi nissuna bestia, pi dal cjan, a é ami- 
ga dal om; e jü, a contà un cas davour l'altri di fe- 
deltát, di stá béstia. 

Co duc’ fèva mot di si cul cjaf, còmi a daj reson, 
barba Bortul, jevant-su, al dis: ““Par mè, la bèstia 
pi amiga dal om a è il pidóli. Co eri al «fronte», in 
vevi indós un par di famèis ch'a no mi an lassát mai 
nèncja par un minit; sempri fedéi cun mé: di e nòt, 
cu’ la plóia e cul buntimp, co eri in «trincea» o di 
«vedetta»... A an vit cour da no lassámi nencja co 
sòt 'züt al «assalto alla baionetta». 


Al si tigneva tant in bon co ’! sinteva a di chi, il 
nevout (nassút da tre meis), al era il retrat spudát 
dal nonu Bortul. 

Cussi, cun plaséi e ambissión, al s'inclaudava di- 
spès, dongja la cuna par atindi a chel ninüt. 

"Na di al era corèt a visa la novara chi il canai al 
pleronava. E ché, sustada a’j veva rispundüt: ““Ma 
sì, si. Al sarà da nouf dut bagnát: j’ ven cambiálu!”” 

E lui, in suspiet: “A cambiálu cun cui? No'nd'è 
di miéi caparentri!”” 

A siò cugnát, Sèns Riciót, dopo stát operát da la 
“prostata”, a’j era tornát dut a funsiona comi co'l 
era "zovin, ma no?j era incjamò smamit di memoria 
cetant ch’al veva cugnút scombati cu chel mal. Cus- 
si, ogni volta, dopo essi stát a disbèvi, al dèva un 
suspir e, sclet, e net, al diseva: ‘‘Aaaah. J’ ài fat "na 
pissada ch'a val un milion!””. 

"Na di, barba Bortul, a ché dita, a’) à rispundüt: 
“Cugno, si no ti cális il prèssu no ti mi iodaràs mai 
a compra urina uvi da te!””, 


(furlan di Mania) ALDO TOME 

Votazions europeanis 


Ce delusion! Mizzau, campion furlan, 
nol è rivát a séi european. 

Ma un pulitic '| è bon 

- Sboarine al à insegnát, che lu à batút - 
s'al è une gran passion e un grant ajút 
de squadre dal balon. 


L.C. 

FEVRAR 
Vás di vieris speziariis gurizzanis (sec. XVIII). 

CICUNINS 


Une prime volte, passant in otomobil, di chest país 
"o vevin lumát a une ciarte distanzie dome il tór: biel, 
alt, sutíl, cu la bandierute su la cupulute che nus á 
fat pensá "e plume sul cjapiel dal bulét galandin des 
vieris cjantis popolárs. D'inchevolte, si jere ferma- 
de tal cjaf l'idee di une visite al país. Po, une biele 
di, là de Radio “Onde furlane” no capitije une fru- 
tine cun tun libri ch'al fevele di ““Cicunins simpri 
miór””! A ché frutine no j mancje la peraule, ma anzit 
'e sa contati - cu la grazie ispirative di ““Tanto gen- 
tile e tanto onesta pare” - che i "zovins dal so país 
e’ an dade-dongje une soziazion che - biadelore! - 
no si clame ''Kennedy"' o “New Youth”, o alcaltri 
di simiotát, ma dome, bielsclet, ““Un erop di amis’’. 

Alore, di vorse, 'o sin láz a Cicunins e 'o vin ca- 
pit ce di preseós ch'al mertave capit. 

Cicunins alèune bielezze di país parcech'al á ere- 
ditât dut che che di biel al à lassát il passát. Si sa 
che no dut tal passát al jere biel, lafenò! Ma in tanc' 
secui, cun dut che i furlans e' an vude une storie di- 
sgraziadone, i vons un grant valór e' àn savüt espri- 
milu. Prime di di quál ch'al é chest valór, al merte 
contat che il libri di ‘‘Cicunins simpri miór” al à i 
siei difiez, ma te presentazion al è dit che ''nissun 

di chei ch'e an scrit al è un poete o un artist de pe- 
ne! Anzit, dut il contrari...””. Ce biel chel ““anzit dut 
il contrari”! Li, in chés peraulis - come ancje tal non 
sclet de soziazion ““Un grop di amis” -, "e je la claf 
par capi il valòr che i "zovins e” an savüt ricevi dai 
viei: l'eleganzie di une grande semplicitát. 

Cicunins al è biel parcech'al è elegant, e al è ele- 
gant parcech'al é sempliz. Nol à nuje di straordena- 
ri, ma al à, in tune grande netisie e in tun biel ordin, 
cjasis e stradis ben tignudis, cun arbui e plantis e rosis 
che là, tal biel sit dapit des cuelinis, a? parferissin 
une atmosfere cussi clare di no paré reál. Tu sés tun 
paradisut tiarestrál, uman. I 'zovins amís di ventilà 
no varan savüt fà un libri, ma e' àn dal sigür ben 
imparát che j úl jéssi sclez par vé un ““Cicunins sim- 
pri miór”, in duc' i timps. 


L.C. 

IL CJANT DE AGHE 


In "zornadis oramai lontanis, co mi cjantave tal 
cür la biele ’zoventüt, ’o ài vit stat a Tivoli e la, tal 
'zardin di Villa d'Este, 'o ài sintüt il cjant di plui 
di cent fontanis. 

A ché dal organo adalt, che cun cjanis di aghe e 
di lús 'e sunave une melodie plene d'incjant, j rispuin- 
deve plui in bas ché dal ovato, cape incolmenade di 
mil fii d'arint che il soreli al insiorave di perlis e 
d'aur. Ur fasèvin il cuintrecjant tal fresc di un vial 
ombrenós cent spissui cjantarins. Beát Puelit, il car- 
dinál, 'o pensavi tra di me, che larc di sachete e plen 
di gust, al si jere fat parecjá, par no spietá a lunc 
chel dal cil, il paradis in tiare. 

Vué, dopo més e més di sut, ch'al à fat pati 
cjamps de planure e inmò di plui i roncs des culinis 
e nus à fat suspirá a lunc «sora Aqua, la quale è mul- 
to utile, et humele et pretiosa et casta», cemüt che 
al nus à insegnát 'za secui San Francesc, lant su la 
Mont Quarine di Cormons dopo une montane, 'o 
ài sintüt une musiche ancjemò plui biele. L'aghe de 
ploe resinte, cjantant e saltuzzant, 'e coreve jü pai 
trois, lusive tes stradelis, s'incuintrave sbusinant tai 
fossái e cerclis simpri plui granc' 'e faseve sui Órs 
des fuessis. La tiare dai rivái, sglonfe di dut chel 

umór, si disgotave par tanc” riui, ch'a slicavin su le 
arbe, sbrissàvin für jenfri lis pieris dai múrs a sec, 
imbombavin i lens apene tajáz tal garbüi des bo- 
schetis. 

Al jere come se mil déz a’ pizzigassin une arpe in- 
mense e sunorose parzeche mil suns, in mil tonali- 
táz divarsis, si rispuindèvin di rival in rival, ju pes 
tazziduriis, sui cjavezzái, su lis fueis secjs dai coco- 
lárs, des viz e des agazzis. 

L'é ancjemò unviar e la nature 'e duár calme e se- 
rene prin di resuri a gnove vite, ma il cjant di chistis 
aghis °l è ’za pa me un presentiment di primevere 
vicine e a chist pinsir il cúr al torne a bati plen di 
speranze e di ligrie. 


ERALDO SGUBIN 

Pieris e muelis 


Blave, forment, siàle, uardi, ris, sal... 
Sicheduncje: masaná, pilá, turclá, strizzá, di 
fin e di grues, a cjase o tal mulin. 

E dal sigúr cu la piere, grèze o slisse, picade 
di ponte o batude, in muele opiir in pile. 
La piere, insumis, prin imprest tes mans dal 
omp e prime “man” pe só mangjative. 


*G+ 


Chi ret un basament di turcli pes ulivis e une mue- 
le gropolose (pal sál grues, magari) di famèe. 


(Colezión di Vigj Ciceri) 

Fin ch'o podarai 


Viodi a jevá soréli 

dai mons de Cjargna, 

o l'amont te bassa furlana, 
no svarga di un pél. 

Scoltá il bot di misdi 

dacis San Denél o duntri Cormòns 
si ingloreisi compain, 

come che l'óra di gnot 
sintinla a ret Cividát 

o sot li’ muris di Palma 

al ven simpri 

chel pél un pan. 

Mi sint un rafiòl 

ch'al po invinidrísi 

sedi sui grebanos del Taiament, 
che parmis i vignái del Cuéi 
e cundurá vivarós tal batibui 
dei timps che córin. 

Mi nudris di furlania 
bocjada daúr bocjada, 
cjatànt parenfri 

un snissil di mindiisies 

e un palastri di susturis 

par ragagnála mil ains. 





Mi ratèn plui che benestant 


fin ch'o podarai 
impiá zornadis 
su l’altàr del Friül. 


(furlan di Orsarie) 


ZUAN MARIE BASSO 

NONS LEDRÓS 


In tune vile che no covente dí, un tál che la int 
lu á simpri calcolát come il plui stúpit dal país, al 
a vit la sorte di clamâsi Gjenio. E pensá che "za il 
non de cjasade j lave stuart: Gjenio Valent! 

Te stesse vile il plui birbant, il plui canae, il plui 
radegon, il plui putanír e imbroion dai omps si cla- 
me Nocent. 

Paraltri, chel braf omenut tant degnevul, cussi 
umil e zivilin, simpri pront a dá seont a duc’, já to- 
eját di clamási Lázar. 

Quant che là vie a’ fevèlin di Gjovanin Avost, cui 
sa parce, lu clamin simpri ‘‘siôr lui”. 

Feliz, invezzit, al è il non di un puar beát, uarfin 
"za di pizzul, pidimentát, ch’al si strissine dutaldi di 
un borc a chel altri fermansi a platá la muse tes mans 
ogni volte che lu incróse la mularie porche e lu co- 
jone e lu sbelèe. 

Piligrin al é il scrivan dai marangons, l'unic ma- 
scjo àbil in pais che nol vebi mai fat nancje une sta- 
gjon vie pal mont. 

Tra il femenan tanc' nons no córin mancul ledrós 
di chei dai omps. La Regjne di Doro! fie dal plui 
pedoglós dal pais e vedue dal plui disperát: 'e je un 
concentrát di miserie, dopleade cul là a marit e ma- 

dressude cu la vedoanze; epúr il so distin al e di cla- 
mási: Regjne! 

E la siore Violute? ch'e fas pensá a une creature 
sutiline e ’zintile, dute fru-fru e ’zi-’zi... no ise un 
femenon di passe un quintál! ruspióse po” e cetant 
ordenarie cun chel toscan simpri tra i dinc' neris, un 
si e doi nò. Po” no stin a fevelá che à piardût duc’ 
1 elastics. 

E la Bete? lenghe sclete di qual? No pant peraule 
nò, nancje a soflaj pal datir cul folo de farie. 

E só cugnade Graziòse? ch'e somèe jessude di un 
úf di lipare e cressude te tane dai madracs? 

Ma la plui biele "e je ché di Purissime, che j an 
tacát il non di puare só none tant di glesie e timora- 
de di Diu. Paraltri ché scjele di Purissime *e je cola- 
de une vore lontan de cjozze di só ave. La fantate 
no tra) piz daür di puare none: "e spessèe a fa mo- 
nede sporcje pes stroncjs di Bean, la Purissime. 

Inalore al ven a staj che ta ché vile i nons mancul 
ledròs a’ son chei di duc’ i Matie ch'e an batiát la 
canae cun vòli cussi clop. 


A.P. 

Sbregos 


Vué 'o ài cjapát in man 

il pezot sbregát de me vite, 
cirint di comedálu 

e fálu gnúf, 

ma no ai rivát. 

Al jere masse fruiat, 

tant che la gusiéle 

mi puarta-vie 

fil e tele. 


FOSCA EVELINA ZILLI 








L'IMPAC O PALASTRI 
(Il Cerotto Bertelli) 


A Migèe i famós ‘‘Cerotti Bertelli” a’ vegnin cla- 
más palastris. Chesc” a’ servissin par vignî tacás su 
qualchi part dal cuarp che dil par vie dai reuma- 
tisims. 

'E je convinzión comun, che il palastri, special- 
mentri in timp di gnot, in tal jet, al si ziri sul cuarp 
di bessól, lant a cirí di poiasi sul punt just da part 
malade. 

Une di, Min al si lamentave di vé un gran mál di 
schene, di mût che la femine, simpri premuróse a cu- 
ralu, 'e vá in ta speziarie e compre un bon palastri 
pa bisugne. 

Prime di lá a durmí lu tache biel su che part di 
schene che a Min j dulive di plui. 

In timp di gnot, Min al duár cujet, tant che al sa- 
mée che il palastri al vedi subite fat il so salutár efièt. 

Quanche però, di matine, al si dismòf, par vie, 
di chei ziramens che il palastri al fás di bessól, lant 
a cirî la vere part malade, Min, cun gran maravee, 
al viót che il so palastri al jere lát a tacási su la sche- 
ne da só femine! 


ALDO GALLAS 

Custums e vistiduris 


Tal vistísi, nus palese il vocabolari Pirona, 
l'omp al podeve meti-su: 

blanchete, camisole, camisòt, gjachete, gjupa, 
'zupa (’zup, "zupòn), camisolin, crosät, peto- 
ral, zac, gjlè, bustin, buric, bragòns (braghes- 
sis, braghèt), velade (veladin), veladòn, flaide, 
gjaide, velòsie; e par i predis, in plui, la vie- 


ste, la tònie e la zimare. 
*G* 


Custum di Avián 








CAPELANS E GARDENAI 


In parochie al jere rivát il gnúf capelan: un *zo- 
vin plen di vite e di voe di fò. 11 vecjo plevan, ancje 
par inviâlu tal gnûf ministeri pastoral, une domenie 
lu comanda a fa la predicje e a spiegá il vanzeli che 
in ché fieste - daúr Mateo -, al fevelave dal meracul 
in rive al lác. 

Rivát tal moment centrál de predicje, il capelan 
si infervorá un fregul e cu la muse rosse pe emozion, 
al disè: ““Inalore il Signór al cjapà cincmil pagnuz 
e doimil pès e cun chei al gjava la fan a cinc di lór!””. 

Finide la Messe, Rico de puestine simpri atent *es 
predicjs, si vizzina al capelan e j domanda: ‘‘Orpo 
siór capelan, cemût ano fat in cinc di lór a gloti cinc- 
mil pagnuz e doimil pès?””. Cjapát in fal e no 7 
cemüt gjaváse, il capelan al pensá e po al rispuindè: 
“Al è lì il meracul!’’. 

E Rico al scugni gloti ancje lui. 


` ES Ge 
"Za agnorums un gardenál di passaz par Udin e 
che no si spie il non, si fermà al ““Croce di Malta”” 


par passá la gnot. Te sere stesse a” vignirin a cjatálu 
e riverilu putros predis e cjalunis de diocesi. 

Par ché ocasion il capo-camarír al conseá un vin 
amabil e in armonie cun chei clienz: Lacrima Cristi. 

I discors e i argomenz si corevin daûr un cul altri 
e lis butiliis ancje. 

A un cert pont, viodint che in taule nol rivave plui 
vin, il gardenál al clamà il capo-camarir e j doman- 
da: “Ce vin isal chel ch'o vin bevüt fin cumo?””. 

“Lacrima Cristi, minenze’’. 

“E si puedial vé ancjemò qualchi butilie?””, al do- 
manda inmò il gardenál. 

“Mi displás, minenze, ma no'n'vin plui nancje una 
lagrime””, j rispuindè chel. 

Il gardenál alore al jevà i vói ad alt e cu l'espres- 
sion sconsolade, come s'al fevelàs cul cil, al murmu- 
ja: “Quare non lacrimasti adhuc?" (Parcè no àstu 
lagrimát ancjemó?). 


REDENTO BELLO 

Votazions brasilianis 


A Rio, lavie in Brasil, 

doi gjornái umoristics 

e’ an metüt candidát ’es votazions 

sar Tiao, un simioton 

'nevore popolár e propit bráf: 

'l à vüt un sucesson, 

ch'al à fat vendi mais e distintifs, 

stocs di ogni fate, e vuadagná cetant. (') 


Culi di nó 
nissun fás vuadagná: 
si fasin votazions propit dibant! 


LAC 


(1) Cfr. “Il Gazzettino”, 22.10.1988, p. 11: “Scimpanzé entra 
in politica a Rio”. 

i Marita THERE Na 
DA d Romanorum ëe matla Mi. 





MARZ 
Litràt di Marie Taresie a cjaval (sec. XVIII). 

COMELIANS 


Atenz ai acenz cumò! Christian vuèlial dí Cristian? 
E Còmelians, Comelians? 

I acenz a’ sègnin une diferenzie dramatiche, sala- 
còr tragjche, tra passát e presint. 

La di de ‘‘Frae dei viarte”” - la biele fieste che la 
Societat Filologjche 'e organize ognan tun país di- 
viars - Comeliáns al à presentade ae int rivade di ogni 
dontri la Siore Cjargne, cu la nobiltát e ancje cu la 
ricjezze dal so passát, rapresentadis des grandis e bie- 
lis cjasis e di esemplis significatifs di une realtát cul- 
turál ch'e varès mertát di vé un avigní. 

E” an vit sbaliát ad implen chei ch'a pensárin a 
une Alte puare e a une Basse siore, parvie di qual- 
chi barat di cjastinis cun blave. Miserie ind'è stade 
par dut, ma la puaretát le a cognossude plui la Bas- 
se che no l'Alte, co al è ben ta l’Alte che, tant tes 
costruzions come ta l’art e tal artesanát, al a podût 
manifestási un fregul il spirit de int. Te Basse, tór 
de vile dal Siór, ce jerial? Cjasotis misaris, pitura- 
dis di ros par che si savès che li a' stavin i sotans. 

Sotans, migranz, alpins: chesc’ a’ jerin i atribúz 
distintifs dai furlans, che daspès si son sintúz cussi 
puars di avilisi, di odeási, di nichilisi. Ma se si a vòt 

in tai secui un fregul di redènzie dal popul, i signái 
a’ son dibòt duc’ ta l'Alte e massime in Cjargne. 

La, alore, "e a vivüt la speranze! E ché speranze 
'e à revocát in ché domenie de Frae tes prejeris fur- 
lanis che di adalt, là ch'e je la gleseute di San Nicu- 
lau, a son vignudis-jü, su la plazze plene di int par 
torná-sú, ancjemò plui adalt, fin a un'altre glesie, 
plui alte, ché di Cjalgjaréit, e po dal sigür ancjemó 
plui adalt, fin tal cil. 

Parceche aromai, cu la int ch'a scügnin bandoná 
lis monz e i país, ch'a rèstin vueiz, il cil bisugne propit 
riválu, par tirálu jú, ch'al tocj la tiare! Senó no si 
varà plui redénzie, ma dome pizzariis cun dentri do- 
me Christians. 


LC 
C =F") 
Nord-Est 


Ce ésal il Friül? Al è Triest, 

tant al è vêr che dut al è Nord-Est. 

E il cür? A? disin: “arcaisim?””, 

se ti va ben; se ti va mal: “razzisim?””. 


L.G: 

Tal cíl da l'albe 


Un sium clocít 
tal nít de gnot 
s'invie cidin 

tal cíl da l'albe. 


Sium celestin 
apene dismot: 
il clip di un'ale 
al è tal cil... 


EDDY BORTOLUSSI 


Arrigo Poz: Evasione 

Felisse dal ues 


Tal cricadi ti ni sigavis a nu 
Felisse canaja 

ti searfavis ta la brusa dispetosa: 

pensa e blancia “Dispussins””. 
di zenar 


rincurant ues: toroconant 

duta la zornada 

mo in ta un'androna 

mo in ta un curtif, 

“Feminis, feminis? 

veisu ues... 

Ues feminis, 

ues 

par Felisse. 

Veisu ues?””. 

A soreli a mont 

plet 

incrudulit 

pal tant freit, 

remenant 

il fruntin da la baretona, 

fraciant in sacheta 

il ultin ues da la zornada, 
og 

Cianson 1 


La gota dal ciandilòt a fas “got”; 
Al ouf dal miarli ch'al si disseda al fas ““cric”; 
La bissa ch'a strissa a fas ““siiic”; 
La rana cui oufs a fas ““craac””; 
Al prin tarlùp al fas “ton”. 
Duc’ i animái i fas armonia 
vizin ché pratolina 
ch'a ven sú sensa rumór. 
Cianson di primavera. 


(furlan di Fór di Sore) ARMANDO CLERICI 

Pieris e muelis 


Rostis di ogni fate a’ jan movút lis ruedis di 
putròs mulins in dut il Friùl. Tal 1876 ‘a ma- 
sanavin sorc e forment un votcent mulins: 132 
tal circondàri di Tumiéz, 119 in chel di Civi- 
dát, 56 tor-a-tór di Udin e cussi vie. E il non, 
par sólit, lu cjapavin propit des rostis oltri che 
dal mulinár. A Trep di Cjargne si lave tal mu- 
lin di Gleris, di Flansis, di Siago, di Craighe- 
ro, di Zenadis... 

*S* 


Te foto, inmó une muele taronde (par sarós opúr 
sarasin e formenton) a ús di famee. 


(Colezión di Vigj Ciceri) 











AL “MANNEOQUIN” 
Scherz di Carnevál 


"Za di "ne vore di ains al sgurlave pe cjase un biel 
“mannequin”” regalát par daj "ne man a li’ feminis 
che dispès, a” sbisiavin tòr de machine di cusi par 
fási 1 vistis di bessolis. Se nol sarvive, al finive di re- 
gule, tal camaròn di disore dongje dal cassòn plen 
di vistiaris fúr di mode conservás ta naftaline. Bo- 
còn come ch'al jere, tal mezát al intrigave. Di solit, 
a’ s'ingrumavin lavie dopogustát a ricamá insieme 
cu’ la mari che, se no veve di dá qualchi pont ta 
blancjarie, "e si meteve vulintir a lavorá cul acherli. 
Ma, apene che li” "zovinutis a' vevin alc di gnóf di 
screá, al capitave indaúr dabas devant dai voi. 

'E faseve un pòc di ridi ché pupe (cussi la clama- 
vin), 'ne vore gruesse cul pèt in für e strente di vite, 
senze braz e senze cjáf che, a tocjále, `e si voltave 
come un sgurli sun tune sole gjambe dure come un 
pal. Le frutute "e veve provát plui voltis a vistile cu’ 
li’ antigais sgarfadis für dal cassòn e guarnile di siar- 
pe, borsete e cjapièl. Ma no j plaseve fregul ’zujà 
di sioris e alore "e molave dut e tornave a sbisiá cui 
creps ta sò cjasute sierade cu li’ cjadreis o a scoltá 
senze stufasi mai, li” instoriis massime ché da ocju- 
tis e dal löf. La mischine ch'e si meteve a contále, 

"e doveve ripetije plui voltis senze fermási un minut 
a cjapá flát, tant di sintísi vigní le barbe lungje ma 
jé, saldo, no molave nancje par ideis. 
In chel més di fevrár, *a si respirave in plen l'ajar 
di Carnevál cun chel tabajá di continuo di mascaris 
e di bai. Si saveve che lór, ’zovinutis, a’ spietavin 
cul baticür dome il veglión mascarát par fâ colp cun 
tun custum gnòf di screá. Ma une di in particolar, 
la code des sürs 'e veve capit che alc di strani 'e sta- 
ve par capita in ché famèe. Se dal diambar a’ stavi- 
nu cumbinant? Di sigúr, "ne marachele a spesis di 
qualchidun. Infati, cun tune peraule ca e une 
cjapade-sú a svual di là, "e veve podût nacuarzisi ch’e 
si tratave di un scherz avonde original di cumbiná 
ai dans dal lòr pari, propri in ché stesse sere: 
- Tu cum, tas, che la tò part ancje tú tu la varas, 
- à' la vevin sigurade par tignisile bune. Tant ben 
par lór che, par cumbinaziòn, il pari varès dovût tor- 
na fúr di cjase par afárs. E alore senza piardi timp 
e bacanant come matis, a’ cjapin la pupe e la visti- 
sin di on senze dismenteási di fracaj une barete sul 
cjaf imbastit di piezze in quatri e quatri vot. 
La mari 'e tignive man e intant ' no molave fre- 
gul di mená i dés cul acherli. Finit ben ben di storle- 
| calu, al ere saltát für un on avonde di sest e duncje 
. ho restave altri che di traspuartálu disore e melu 
| tal puèst stabilît. Dit e fat, a’ lu cjapin in dôs e lu 

pognin biel in font dal jet viars il barcòn indula che 
lui al usave dispojasi e a' tornin-jú di corse abás, a 
spietálu. 

Finalmentri ancje la frute "e ven informade sul da 
fa: 

- Tu cumò, tu vas di corse tal jèt e tu fasis fente 
di durmi, cussi il tate no impiara la lüs e tú tu cjala- 
ras se chel sara bon di fa. 

Jè, cun dut ch'e varès voje di restá ancjemò un 
fregul cun lôr, "e ubidis, "e côr a metisi tal jet. Al 
e il fat che se no file svelte, lór an cúr, come altris vol- 
tis, di clamá il diau a cjapále. E spiete che ti spiete, 
il tate nol rivave mai. Oramai i vôi a’ si sieravin pe 
sun, "e scugnive sfadiá di mostro par stà dismote. Ju 
abás al ere dut 'zidin. Sòl di quant in quant 'e sinti- 
ve crics ore di ca ore di lá che la fasevin strabalzá 
di paure. Si, di paure che sot dal jèt al fos platát il 
diau dut neri e pelós, cui voi di füc pront a faj dal 
mal e alore, ju daurman segnos di cròs e “Pari ne- 
stris" e “Agnui di Diu” mastiás a la svelte par pa- 
ralu vie. 

Quanche oramai stracone ’e stave par piardisi tal 
mont da siums, eco che la puarte da strade `e si viarz 
e si siere cun rumór di clas ch'al rive fin-sú ta cja- 
mare lassade cu la puarte in sfrese. Jé alore, tire li' 
orelis: lui al entre e al va drèt tal ufizi. - Adiu, anc- 
jemò nol à finit! - Il cür j salte, par ch'al vegni für 

pe bocje. Cu li” manutis *e si cjalcje, miór ch'e pol, 
il pèt. Finalmentri, quanche Diu ül, il tate al ven für 
dal ufizi, entre in cusine, barate dòs peraulis e, do- 
po pòc, "e lu sint vigni-su. *E sint ancje il clic da lis 
da s’cjalis ch'e s'impie. A planc a planc, s’cjalin dopo 
s'cjalin, al rive-su in scofonete par no dismovile. En- 
tre, fas un pas, un altri ancjemò pò, si ferme di colp: 

- Cuise li? - no sint rispueste. 

-Cuise li? - torne a di plui fuart, e nuje. Alore 
imborezzát, si gjave svelt la gjachete, si tire-sú li” ma- 
niis de cjamese, al strenz i puins e si bute cun dute 
la foghe cuntre ché ombre nere. Ma, propri in chel 
pont slungiant i voi tal scúr, al si nacuarz dal mani- 
chin imbastít-sú cui sioi vistis: 

- Ah, brutis mostris di canajatis, mi la vés petade! 

Chés birbantis, a' son "za lá su li” s'cjalis ch'a si 
sbreghin la panze di ridi e ché altre, petát un salt tal 
jétòn, ' si strenz dongje dal so tate felize di staj vizin. 


(furlan di Fare dal Lusinz) ANNA BOMBIG 

Custums e vistiduris 


Custumanze, lafesi, ancje contâ flabutis a 
riuart di proverbios e múz di dí, come chés 
cjapadis-sù di Valantin Ostermann. 

Sgarfin-für quatri bocons di buine... vieste! 


Une contesse furlane a veve un traspuart straordi- 
nari pal bal. Ma il marit che su la feste la veve vio- 
dude a fâ masse la chavalone, mitúd in gelosie, no 
la olè meni mai plui a bala. Nell'autün, cuand che 
il cont al leve vie di pais, la contesse clamave un 
sunedór d'armoniche e si divertive a fá un festin 
di famee, cui servitòrs, cu lis camarelis, e cun cual- 
chi bièl zovenòt so fituál. Une sere dunche che fa- 
seve un valz cul fi dal gastald, i domanda: — Balio 
ben, Bepo? — A bale di vache, siore contesse! ri- 
spuindè il zovenòt cun une frase che jè usade dei 
contadins, e che stave propri a chapièl. 


(Pagine Friulane, an VI, 1894) #9” 


Custum di Mania 

IL MAR 


"O crót di vé viodüt il mar pe prime volte te me 
vite par merit dal capelán che, par premi, al puartá 
noaltris aspiranz di Azion Catoliche, a Barbane. 

La coriere che nus mená a Grau 'e jere plene. Ogni- 
dun al vosave la só, tant che l'autist, a un ciart pont, 
al tirà-jù un porco di chei... e al disè: ““Se no tasés 
us strucj tal fossál duc'... 'O berghelais tant che no 
viót plui nancje la strade..." 'O vin tasüt l'atim dal 
“porco””... Dopo... Dopo... quanche la coriere 'e 
jentra tal liston di tiare ch'e ten-dongje Bielvede a 
Grau. Al fò Mario a siga: “Il mar... il mar...” La 
lagune si presentá plene di pantan parvie de basse 
marèe. Ma laju, in bande des cjasis di Grau, sot un 
vèl di fumate, si induvinave il turchin di alc ch'al 
doveve jessi il mar. Silenzi. Cualchidun al taca a tira- 
für i ams e un a discrotási par cjapá il soreli ch'al 
passave ogni tant jenfri i svôi di une tindine ch'e pa- 
rave un finestrin cence veri. Planc, planc, si torna 
a businá come prime tant che il barcjarúl che nus 
menave a Barbane nus visa che il nestri fevelá al ri- 
scjave di fánus ribaltá. *O jerin duc' cu lis mans fúr 
de sponde de barcje, pleáz come vencs a tocjá l’a- 
ghe. Pensait... il mar! 'O ài tocját il mar! Ce robonis. 

Ché gnot a Barbane nissún durmi. Un póc parvie 
ch’e jere la prime volte ch'a si stave fúr di cjase ancje 
le gnot. E, unevore di plui, par chel temporalòn ch'al 
savolta tiere e mar par lassá tal doman un cil net, 
un ajarin fresc e un profüm di no dí. 'O vèvin pol- 
sat tai cüzzos dai fraris... Tre... quatri par buse. Ogni 
ton... une Ave Marie e quanche l'ajar al tacà a sba- 
ti i scürs, duc’ "o fòrin sigürs de presince dal fonda- 
dòr dal santuari cul cjadenaz in man. Nissune 
maravee duncje se "es sis di matine si cjatàrin duc’ 
sul puartút a pescjá sardelis miez indurmidiz. 

Ma il biel al veve ancjemò di vigni pal fat che il 
nestri predi nüs veve impromitüt di puartanus a fa 
il bagno a Grau tal mar de vecje dighe. Al fò di pe- 
raule. In mudandis (qualchidun ancje cu la canotie- 
re) si sin butaz ta l'aghe slapagnotant come ch'o 
podevin: lis mans a tocjá il font e i pis a patafá lis 
ondis. Ce bevudis... In ché volte *o vin scuviarte la 
vós dal már: il so fevelá continuo dibessól e cun chei 
clapòns che, insieme e in tanc', si vèvin meretát il 
non di dighe. Nissun al veve daúrsi un sujeman. Spie- 
tà di sujási al leve masse timp e cussi i vistiz suz a’ 
son láz su la piel bagnade... Bregóns e mudandis si 
son saldáz in tun patòcjo úmit che il viaz par torná 
a cjase al varés proviodút a sujá e a stirá. 

"O sint il ventisèl a sbatimi te muse dal ‘‘bus’’ ch’al 
cór tal plui complet silenzi... 'O viarz un voli... po 

chel átri... Mi cjati distirât sun tune sdraio tal miez 
d'un már... di savalón... di int... ombrenis... e 'zu- 
jadórs di balis... 

Siór capelán... Barbane... Indula sojo... jo... 
cumo? 

'A son passáz trent'agns (e il rest a me...). 'O torni 
a siarà i vôi sul mâr dal gno pensá e ’o torni cui miei 
früz, ancje jo frut, a Grau par pescja. 


GIANNINO ANGELI 

Avril 





AVRIL 
Di rive-sú viars il Calvari (sec. XVIII). 








Lg 
LA fa تنا‎ bi = ED وت‎ =J C LA fa La by | — 





«-gEzc|o^v«-zzc|oo«-zzc|ov«-zzc|v 


+ 
S8528/ 823853355 


+ 
2|% 
Co 


IV 


DOMENIE DI PASSION 


. Francesc di Paule 

. Ricart vescul (Znstituzon dal Patrianciàt) 
Doro 

. Vicenz Ferrer 

. Celestin 

. Zuan Bat. de La Salle 

DOMENIE ULIVE 


S. Marie di Cleofe 

S. Terenzi 6 
S. Stanislau 

Joibe Sante 

Vinars Sant 

Sabide Sante 

PASCHE 


LA tn tn tn tn LA 


S. Bernadete (Pascute) 
S. Nicét | 
S. Galdin & 
S. Eme 

S. Adalgjse 

S. Anselm di Aoste 

IN ALBIS 


. Eline Valentinis 

Fedel 

. MARC {Fieste Nazionál) 
. Marcelin pape 

Zite 

. Valerie 

CATARINE DI SIENE‏ ۔ 


. Piu Y pape 


FANE 


Cetant impuartante ch'e je Fane jo lu ai vit sa- 
vit in Canada; anzit, al pareve parfin che dut il Ca- 
nada al fos Fane, tant al è vér che i indians Uroni 
di ventilà jo ju ài viodüz a Udin (ch'a vignirin par 
un congrés di Fogolárs cun tun grant totem che vué 
tu puedis viodilu tal "zardin de Galarie Comunal di 
Art Moderne), e là no 'nd'ài viodüt mai nissun. Ma 
ben fanácui, ve”, lavie a? son par dut! 

Tai granc' picnics di furlans migráz, che si cjàtin 
almancul une volte ad an fasint magari centenárs di 
chilometros, chei di Fane si ju cjatave senze ciriju: 
che simpri a’ jerin o une ciarte Rosane (ustu scome- 
ti che chel non li j al àn metüt pe rime cun Fane!) 
ch'e clamave berlant e sivilant, o une tabele biel gran- 
de cu la scrite ‘‘Fane’’ e une frezze direzionál. 

Ben, a un ciart pont, 'o ài pensát che Fane in real- 
tát no je une zitát canadiane, ma un pais dal Friül, 
e alore ’o ài sintüt di scugni lá in chel pais, ch'al je- 
re un gno dové precis parvie dal acèt ch'o vevi vit 
in Canada di chei di Fane, ma soredut parvie da l'a- 
micizie di doi Menis: Meni Valan di Fane e Meni Ucel 
di Biliris. 

Meni Ucel al veve dós poris grandis: ché dal tara- 
mot e ché di viazá cul arioplan; jessint un umorist, 

al à decidút di partí dome parceche "o lavin ancje 
jo e Picot cun lui e, se il svoladon al ves vût di colà, 
nol sarès stát bessòl a muri, che in tre si a plui co- 
ragjo. Cussì alèrivat, e j al à fat savé a duc’, in Friül, 
cun tantis cartulinis. Là al à vivüt te cjase di Meni 
Valan, e si son fevelonáz di cür, e po, dopo di chel 
viaz, si son scriz, e Meni Valan al è ancje vignüt in 
Friùl, e si son viodúz. E stant che Meni Valan alè 
deventát ancje gno ami e che mi soi impensát di ce 
che lui al sint pal so país lontan e pal Friül, a Fane 
jo 'o soi 18۲ come un piligrin antic. 


Fane! Al podarés significá lüc sacrát, al dis il sien- 
mat. E difat, passat Sequals, a un ciart pont si cjape 
une strade maraveose, plene di vert e di cidinór, ch'e 
va-sú dolze: tu rivis denant de gleseute di San Sil- 
viestri, tu viarzis un puartel di fiár, ma la puarte 'e 
jesiarade. L'ami Visentin, ch'al è plui tabajot di me, 
al à tacát discors cun tune vielute di une cjase li dong- 
je, che j conte di duc’ i sanz dal país. ’O jentrin ancje 
te glesie grande, 'o viodin la plazze cun granc' ar- 
bui e une fontane; ’o viodin inconutis ca e là, ma 
la int dulà ése? Ese dome ché vielute di Visentin a 
stá a Fane? 


Su la puarte de glesie al jere un avís ch'al diseve 
che ai 15 di Avost 'e sarés stade la fieste dai migranz. 
Ah, Fane, a’ tornaran, si, a cjatáti: parceche, come 

ch'al a dit il to poete Cadel, ““quant chi ti torni a 
jodi ’ntra chei pôi, Fana, jo ti vuei ben pi di mé 


243 
Li 


mari 


L.C. 


Sotans 


Barbe Basili, ch'al fo un bráf sotan, 

'l à lavorát 'nevore ben ogni an: 

ce si ál cjatát, rivát insomp, in man? 
I agn piardüz tant ben a fâ il sotan. 


Fee 

“STRAPAESANIS” 
Decision estrema 


- “Ben Gigi, se a' te ciapi?.... Te mangis, te 
beifs...” 

- “Sigur! E de buna bócia! Con apetitu vuoi di. 
No me lamenti!”” 

- “Te disevis che al miedi al voleva tigniti a 
stangia!...” 

- "Oh, si!... No chistu, no chel’ altri: no bevi, no 
fuma...” 

FE alora?...” 

- “Alora nuia: ài gambiat miedi!”” 


R.A. 

Pieris e muelis 


I mulinárs, soredut par vie de muldure, vena- 
stáj la part di farine ch`e restave a pro come 
pajament de vòre, a’ vegnin dispès ““masanáz” 
tai proverbios: 

Il mulinár al è Pultin a murî di fan - 

La femine dal mulinár "e ten simpri un biel gja- 
linár - 

Cinquante pezzotárs, cinquante mulinárs e cin- 
quante faris, a’ fasin in pont cent e cinquante 
laris. 


Mech 


Culi a drete la muelute pal sál fin e la ruede sca- 
nalade par turclé lis pomis e fà il sidro. 





(Colezión di Vigj Ciceri) 

LU RE VITORIO AL FOR 


Ei ero iú agns 1915-1916, periodo cjalt de primo 
vuèro mondial, encje la Cjargno in particolár For, 
como zono di cunfin sci cjatá tal miec” di chesto gran- 
do cunfuscion. Iù omps pi fuarz i fò mandáz a di- 
sboscá e a fa trinceos su par Bordalio, Val Infier e 
in som al Giramondo, propi indula che la cresto de 
mont e divit l'Italio cu l’Austrio. 

A vedio che dut al fos preparát e fat gaját, uno 
di al capitá sú cu la Fiat, lu Re Vittorio Emanuele 
III (lu Re piciul...) in persono. Las strados in chel 
viac’ es ero stretos, strados blancjos e no sfaltados, 
e in tal pais es ero furnidos di bielos clutorios di pec' 
e dano. Poiados sü in ché famóso di, es ero quatri 
sclopons di puemos, blancjos e rossos como miöi: 
Taresio dal fári e trio sórs, Zilio, Elsa e Mario di 
Min di Jacomo. 

Lu Re a vedio duto che gracio di Diu, al fásc fer- 
má la macheno (eh, ai plascevo la ruóbo frescjo e 
nostrano...) e al disc in piemontés: ce sorto puemos! 

Taresio la pi scaltro e rispuint: no par te brut cra- 
chegnot! Lu sciofér dal Re dut inareát a ur disc: Ma 
saviso cun cui chi stais cjacherant, cul Re in persono! 

Pò bè, e cun chest, crachegnot alè, e crachegnot 
al resto!... 


(furlan di Fór Avoltri) NOVELLA DEL FABBRO 

UNE GNOVE ETE 


Nuova York "e a duc’ i problems des zitadonis, 
fra chesc’ ancje chel dai simitieris. Un funzionari dal 
Comun al à vüt dit che no rindin ni la lòr aministra- 
zion ni i funerái; alore al bisugnares lassá dut im- 
plantât e metiju in vendite ai priváz parceche “tes 
mans justis a? podaressin deventá, funerái compren- 
düz, minieris d’aur’’. Chest fat, für di dubi, al è un 
segnál dai timps di vué. Ancje i cadavars, di cumó 
indenant, a’ saran tignüz par robe di marcját e par- 
feriz al pizzighet ch'al fasara il presit plui bas. Jo 
"o rivi adore a inmagjna che di chi a qualchi an tal 
mont civilizat al sucedara che, muart un, te cjase dai 
parinc' al sarà dut un va e ven di parons di simitie- 
ris e di bechins par caparási il puaret. E se l’afâr al 
ves di jessi intrigát? Ve” il sensár... di cadavars ch'al 
metarà duc' d'acordo. Sistemade la question, i pa- 
rinc' a’ tornaran a vai cun spontaneitát sul ricuart 
dal defont che, finalmentri, nol sará plui disturbát 
dal batibui des tratativis. 

E chei che no savaran la gnove, ch'a continuaran 
a ciri l'aur pes monz e pai flums? Biaz! Cetant co- 
mut no sarájal, par chei ch'a seran interessáz, fa qua- 
tri pas für di case, jentrà tun simitieri e tacá a sgjava? 
Si lu sa ben. Duc’ podará insiorási cun tun pugn di 


81 


cinise. Ogni ete "e a vit i siei valórs: 'e je stade ché 
de piere, chè dal bronz, chè dal fiar e ju, ju fin in 
di di vué... e vué ce? Il domil, justapont, al sara l'e- 
te de cinise. 


"ZUAN OSUALDINI 


رو 


- Ancje il predi al pò sbaliá, si sa, ma il so pecját al fás plui 
mál di un altri setante voltis siet. 


- No stá mai fidáti di chel ch'al ti ten il dét... se, quant che lu 
gjave, ancje no lu supe. 


A.P. 


82 








Agrimas 


Agrimas cidinas 
as mi cola tal cour, 
tar chel Sbrec 

chi na soi mai rivada 
a comedi 

e as mi brúsa 
come fouc eterno. 
J brami 

un got di ploia 

ca Stüdi 

chel fouc, 

ca lavi 

chel Sbrec, 

ca Scancéli 

par sinpi 

i mié fastidis. 


(furlan di Prát di Cjargne) ISIDE DEL FABBRO OSSI 

Custums e vistiduris 


Une volte, dal sigúr, divertimenz e golosez a’ 
jerin tentazions mostres. 


Ere une volte une mári purtróp rigorose, che tigni- 
ve simpri di vóli i siei fis, e no voleve che léssin mai 
in compagnie, par póre che i trisg compágns ju ua- 
stassin. Une domenie il fi plui grand, ch'al veve za 
disevót ving agn, l'ere jessüt subit gustát, e l'ere 
stát vie un pár d'oris. La mári lu cirive da par düt 
e cuànd che lu incontrà i domandá dute invelegna- 
de: — Dulà sestu stát fin cumó? — Soi stát a suná 
gespui... Mári, dàimi un centesin. — Ce astu di f à 
di béz cumó? rispuindé bruntulànd la veche. — Hai 
di choli un centesin di ai di mangiá cu la polente. 
E la mari disperade: — Ce sarájal mai di te fi gnò, 
tu pensis nome a divertimèns e a golosèz! — E lis 
sós peraulis son passadis in proverbio. 


(Pagine Friulane, an VI, 1894) *S* 


Custum di Mania 














I VISTIZ E LELO 


Lelo Cjanton a Udin, in tal Friül e ancje für al 
è une vore cognossüt e duc’ e’ an capit che lui al à 
un so mit di pensá, di vivi e soredut un so mát di 
visti: 'o disarés un... ““casual volutamente trasanda- 
to". Ma crodeimi, Lelo al à vüt comprát ancje vi- 
stiz: ven a staj mudis interiis. Golarinis mai, ch'o 
sepi jo, ma vistiz si. Tant al é vér che ains indaür 
a'nd'à compráz ben doi in tune volte sole. 

La robe 'e je lade cussi. 

Passant une di par Marcjatvieri, si fermà a cjalá 
la vetrine di Miola. AI jere periodo di ‘‘vendita pro- 
mozionale””. E cjale che ti cjale in cheste vetrine al 
brinca ben doi vistiz che j varessin podüt là: un gris 
clár cun tune riute, e un sal e pevar che j sarès lat 
ben in cuissà cetantis ocasions. 

Senze tant pensáj parsore, al jentrá, ju misurá e 
ju compra. 

Un j al consegnárin subit; chel sál e pevar al jere 
un tic di ritocjá e j disérin di lá a ritirálu di li a vot dis. 

L'an dopo Miola al fasè di gnùf la ‘‘svendite’’ e 
Lelo ancje in ché ocasion si fermá a curiosá in te 
vetrine. 

**Peró"' al pensá ““chel biel vistit li, chel sál e pe- 
var li 'o podares propit cjolimal. No si sa mai, al 

podarès ancje coventámi””. E vie dentri. Lu misura, 
| Si cjalà tal spieli: j lave a pinel! 

Al lè in casse a paja. 11 siór ch'al jere la lu cjalà 
pinsirant. Al cjala il vistit che il frut di buteghe al 
stave pleant pa fá-sú il pac, po al torná a cjalá Lelo 
e, menant il cjaf, al disè: **Ch'al scusi, siór, ma chel 
vistit li lui lu à 'za comprát l'an passát! Lu ai fat 
meti jo in vetrine chest an sperant che il compradór, 
viodinlu, al sarès vignút a ritirasal. Chel puar vistit 
li al é un bon an che si remene pai armárs di cheste 
buteghe!””. 

Il pac intant al jere pront e a Lelo no j restà che 
cjapalu-sú, ringraziá e jéssi, content come une pa- 
sche, di no vé sborsát, cheste volte, par chel biel vi- 
stit, nancje un ‘‘scheo’’! 


EVELINA RIGO 

Pasche 


Sui véris da l'albe belzà 
'e cuche la sere. 


Une pasche di sál 
'e si disfe 
dentri un üf di maréce. 


Par me nol si é viárt 
il Sepulcri 

come i bütui dai léns 
e lis älis de sisile 

che saète tal cil. 


Te gjónde scjadenade 
de tiàre che rinas 
grame 

'e múr une vite. 


MARIO ARGANTE 








MAJ 
Seglár di piere, cun batarie di rams, peltri e une 
stadèrie. 

FLA VUIGNE 


““Seiso sot Pordenon?’’ 

“Nò, ’o sin l'ultin pais dal Friùl”. 

La rispueste - sbaliade ma inmediade - "e revòche 
tun lamp la batae di chei di Forgjárie (Flavuigne "e 
je part di chel Cumun) par resta te provinzie di Udin 
quanche il teritori de bande diestre dal Tiliment al 
jere destinát a forma la gnove provinzie di Porde- 
non. I pulitics a’ sustignivin che si tratave di une di- 
vision dome ministrative, ma cheste int 'e a ancje 
vué la sensazion di jéssisi salvade a lit a lit de disfur- 
lanazion. 

Dal sigür che il Friûl al valarès unevore di man- 
cul ancje a piardi come un paisut come Flavuigne. 

Par rivaj de bande zampe dal Tiliment, si passe 
une aghe ch'e cisiche storiis che nissun cognòs e che 
duc” orès savèlis: ma *e je la stradele brisighele che 
mo cun tun puintut mo cun tune "zirevolte ti disvie 
l'atenzion. Tu rivis subit, che tu as ancjemò intorsi 
il fresculin di ché aghe clare párie cun chel vert fis 
des boschetis e dai pradissiz che tu sés passát. 

Il paisut al e poját sun tune lungje cleve. 

Dut il gnüf che tu viodis al è fredut, compagn di 
chel di duc’ i pais taramotaz, ma par furtune culi 
al pár ch'a vébin rispietát il jéssi dal borghet. La 

glesie, cun tun tôr lafè bassut, 'e je sun tun zuc, ma 
| nosi pò viodile di qualsiséi bande dal país parvie de 
conformazion dal teren dapít de mont, e des stradis 
stuartis cun viotis e marans e cortuzzis; i orz ca e 
là tu t'ai às in rialz, a nivel de vite, che ti par di jéssi 
ancje tà une plante e tu ti domandis: **Ce plante so- 
jo? Une rose?’’; “Nò! - ti rispuint l'ort - Une rose 
"e podarès jéssi une biele frute; tú tu podaressis jés- 
si un brocul””. 

Alore, biel lant atór cun Edi, nassût culi, si fevele 
dal pais, des montutis dulintòr (Cjscjel vieri, che di 
lassù si a une viste stramaraveose cul Tiliment; Ma- 
nazzons, là che Edi di frut cul mestri e i compagns 
a lave a supiz), des cjasis (ché dai Siórs, che cumò 
no je plui jè, e chè dal Venezian, alte e grande, redi- 
tade dal brâf ami Michelut e duncje dibòt nestre); 
biel lant-su, "o disevin, s'intopin in doi di lôr: un al 
cjale fis Edi e j fas: “Po no sestu il fi di Anzulin 
tu?”. E ancje chel altri alore al cjale Edi e al fas di 
cognossilu. Il pari di Edi al a vit fat li il cjasár, ma 
di tant timp al é tornát tal so país, San Vit dal Tili- 
ment. Chei doi a’ fevèlin cun Edi e a’ disin di volé 
une di lá a cjatá so pari. 

Ben, cuintri des divisions dal Friül, "e sune e 'a 
torne a suná tanche une cjampane la vós di chel lá: 
"Po no sestu il fi di Anzulin tú?”. 


L.C. 

Coscrit dal ?23 


tal “Krankenhaus”” di Klagenfurt (*) 

Salacor..., ma sta zidina 

me Rosuta che stoi ben 

cun Renato sin di “FERRO”, 
sin da clas dal *23. 


Si ricuardis di Firenze? 

(tal quaranta... un o dol), 
io saltavi, lui coreva 

e la “GLORIA” vin gustát. 


Clas d’ “ACCIAIO”, clas "REGINA "..., 
Si! *L e ver che batin “CASSA”, 

che tirin uè la pensión, 

che sessanta e cinc zontáz 

son bastanza par stá in pas. 


Ma mi sinti fuart..., `na rocia, 
salt, piciat sun claut d'azal, 
cussi voi a Kirchenheim 

par sglissid su di chei praz. 


No `l è ver che il claut al picia! 
una corsa si pol fa! 

e ti vegni a Bad Kirchèim 
mondurát come un campion 





e “Con slancio giovanile”” 
“Saldo il cuore" in “ovovia”” 
mi stiraci, bez in man... 


Se no ven su l'elicòter 

Che mi ingruma e mi strassina 
tal salón dai infuartàz 

dal spedal di Klagenfürt 

‘o Soi biel che distiràt. 


Sintaressis forsi in plazza 

che il Spanghér al è “PRESENTE” 
che la scussa ja lassát 

sui rivai dal’ “Österreich” 

(“alte cime” da P oriente) 


Si! "L è ver che l’Appi al dis 
che chei tre di buna bocia, 
duc’ coscriz dal ’23, 

mai finit di fa bisbocia, 

son piciáz pal glutidor, 

su tun claut fát di puina 
che, di bot, a s'induvina 

che co’ tocia... tocia, tocia. 


LUCIANO SPANGHER 


(*) Rispuesta a ““Balada straca pai coscris del 23” di R. Appi 
(ll Strolic pal 1989, p. 170) 

Pieris e muelis 


Lis muelis dai mulins si prontavin a Pontébe, 
Tarcint, Cormóns e soredut a Osóf, dula che 
gjavis di tòf a’ furnivin pieris preseadis par ma- 
sand forment. Tun document dal Cincent, ‘a 
si lei che ““li molinari che macineranno il for- 
mento a i pistori sian tenuti a far il debito lo- 
ro macinando a toffo (ven a stáj, di fin) et non 
a minuto (a dute farine)”. 
E cul tóf, ve' la farine di flór, la farinele, il 
noli, la semule. 

*S* 


Un'altre biele muele, di zirá a man, pes dibisu- 
gnis de cjase. 


(Colezión di Vigj Ciceri) 








NONUS E NEVOUS 


Un murut bas, a dombrena, dut cuert de muscle. 

Do manutis ch'i lavora cun passiensa e impegnu 
a giava, tocut par tocut chel muscle vert e lis. 

Una nona ch'a speta che ’! nin a ie cuerse la man 
vierta cun chei tocus mitus un dongia l'altre sensa 
premura... 

Cussi par un quart de ora. 

Un lavoru fat sensa fermasse, i oe atens, la bu- 
ciuta apena vierta e la lenga fra i dintus. 

Po, de colp, dut par cera! 

E dopo, de nouf, dus i tocs un dongia l’altre, co- 
me un tapè, tai s'cialins de l'entrada. 

Mai zouc pi biel e pi seriu de chel i al é stat inven- 
ta da ‘‘l’industria del giocattolo””! 

E forse, a fermasse un poc de pi cui pissui a zova- 
res ancia ai grans! 


La Gina, nona bisa de Jacopo, a ie à insegna al 
nin a contá sui deis li vacis de Tita, al sió vissin de 
clasa. 

- Un, doi, tre quatre...! cinque', li vacis de Tita! | 

- a ie fa ogni volta che lui al vol zi a vedelis. 

Ades, quan” che se meten a contá cun lui, ch’i se- 
pe claps, o flous o balis, co "l ’riva al ‘‘cinque’’: Ti- 
ta! - al fa al pissul, content come 'na Pasca! 


* * x 


Jacopo al é apena stat al mar e al à fat una gran 
amicissia cu l'aga, cussi a ciasa, so mare, prima de 
netà al bagnu, a lu lassa zuà sul bidé. Lui al viers 
e al sera al rubinet, al giava e al met al strop, al sgua- 
tarea un poc cu li mans, ma sensa fa tans sclis parsé 
so mare a lu ten sempre de ole e sot de iet al é 
ubidient... 

Insoma, quasi miei che al mar! 

Na di peró, intant che so mare, dopo avei netà al 
bagnu, a feva al liet, al é rivà a implini il bidé e a 
fa, sbatendu cun fuarsa ta l'aga, - Oonda!... - pri- 
ma che so mare a "rive a fermalu. Cussi si ch'al era 
come al mar! 

x * ck 


In botega, cul nin tal bras come 'na bissa. 

Ociu ai ociai de una femina, ociu ai sachés de ““pa- 
tatine””, ociu al vasu dei pes... No de cà, no de là... 

- Abac'! - Lu poie e ài un poc de requie. Volte 
un moment lole, e a sint un ‘‘ahi!’’, nancia tant so- 
fegà, de una femina ansiana: Jacopo a ie aveva apena 
Spissigà una giamba! E un on uvi dongia: - Oh, nin, 
te tachis massa prest. Impara prima a sielse! - 

* * * 


Sempre in botega. Omis e feminis a fa la spesa. Sta- 
volta al nin al ciapeva de mira baretis e ciapiei. Un | 
on un poc sora i coranta, vedendu li intensions dal ` 
pissul, a se à giavà la bareta e al à fat al motu de | 
dàiela. - Nonu?..., a i' à dit content Iacopo, co l'à 
vidü la ciavelada un poc grisa... Ió ài fat fenta de 
no capi. E l'on ancia... 


(furlan di Montreál) ROSANNA PARONI BERTOJA 

La lenghe 


La tempieste, i scussóns, lis cavaletis, 
La bissabove, `! fuc, l'inondazion, 
El teremott, i fulmins, lis saetis, 

La fan, la uere, la rivoluzion; 


El sang di nas, la scaranzie, "l madrón, 
Lis buganzis e i cai tes scarpis stretis, 
El colera, l'angine, °l uarelòn, 

tumors freds, lis malatiis segretis;‏ آ 


El cancar, el scorbútt, el mal de piere, 
La fiere tifoidee, 1 “delirio treme” 
La tisi galopant, la peste nere; 


Ne nissun altri guai di cheste fate, 
Nè duch cuanch chesç flagei, metuds insieme, 
No san fa `! mal, che po fa une legante. 


ZANETO 
PAGINE FRIULANE, 1899, ANNO XI. 

Custums e vistiduris 


Imprometi o mantigni la promesse `e je sim- 
pri stade une fazzende intrigose. 


A un contadin i schampa une di un bòz di as; dute 
la famee si tacá alore a pesta chaldirs, covertoriis 
e frisoriis, fasind un vèr cha dal diául, ma lis ás, 
invece che svolá tal bòz, levin simpri plui lontan. 

Ta pòre di piérdilis, il contadin al disè: — Ah Ma- 
donute benedete, fáimas torna tal bòz e jó us da- 
rai mieze la cere! — Ma in chel lis ás svolin anchimò 
plui lontan. — Madonute sante, si lis fais torná, 

puartarai a la uestre glesie dute la cere! — E lis as 
vie anchimò. — Madone, Madone, no steit a las- 
sámas schampá che us darai la cere e anche la mil! 
— Alore, so fi plui grand i disè: —Mar , cussi 
a noaltris non nus restará nuje. — E ho: — 
Lasse che entrin tal bòz e po darin ce ch'i orin; e 
lis sós peraulis si ripetin ué, per indicá une promesse 
che si ha in cür di no mantigni. 


(Pagine Friulane, an VI, 1894) 57 





Custum di Resie 

I SEGLOZ DAL SIR 


Finidis lis scuelis, al tacave par nò fruz l'impegn 
di lá a cjoli il sir. A di la veretát al jere un impegn 
che nus plaseve, parvie che midiant di chel 'o pode- 
vin stá vie di cjase dut il denant misdi e duncje für 
des sgrifis des nestris maris, ch'e vevin simpri alc di 
fanus fá. 

Il sir al é ché agate verduline ch'e reste dal lat do- 
po vé gjavát il formadi e la pane par fà la spongje, 
e pai purciz al é un licór. 

Al vignive dät-für tor lis dis e mieze tal curtil de 
latarie, dulà ch'al rivave in tun gran laip par miez 
di une gorne ch'e partive de cjalderie dal formadi 
e a mieze strade "e molave-jú la panein* — cjaldir. 

A mignestrálu 'e jere la Rodeane, un. cjute ch'e 
leve a judá il casaro, e lu faseve pajá cinc francs il 
seglot. 

Ma il biel di dute la vore 'e jerin lis barufis ch'e 
saltavin-für ogni di par savé cui ch'al jere prin e cui 
dopo. La regule 'e jere di fà la code par ordin che 
si rivave, ma ancje in ché volte lis regulis no valevin 
trop e ognun al cirive di imbrojá. Si podevin puartá 
1 segloz ancje prime da l'ore in mit di cjapá il puest, 
e nó canais, ch'o scugnivin là a messe prime ogni 
di, ju puartavin es sis di buinore. I prins po! 


= 

Ma quant ch'e vignive lore, la file "e jere gam- 
biade. I nestris segloz a' jerin simpri indaür. E alo- 
re jù cuistions cun chés femenatis, parcèche a’ jerin 
lòr che cu la scuse de premure di là e fà di gustá a’ 
imbrojavin. Ma stant che lór a' jerin in pocjs e nó 
in tanc” al saltave fûr il ribalton, che par solit al fi- 
nive cun quatri scapeloz che qualchidune di chés mo- 
stris nus molave. 

Alore ai saltave fúr il casaro e cun tun pár di por- 
cons al cujetave il mont. Però il sir lu cjapavin pri- 
me lòr distès. 

Une di, stufs di jessi menáz pal boro, si sin metúz 
duc’ d'acordo. 

Lis feminis a” pojavin i lór segloz un moment pri- 
me des dis, intant che nó ”o jerin atòr a zuja, e in 
ché volte a' scjavalgjavin la file. 

Dopo, a” levin su pal país a cjoli il pan o a fà spese. 

Quant che dutis a’ forin passadis, metüt un in uajte 
sul porton, cun t'un claut ur vin sbusáz duc' i segloz. 

Si pués nome inmagjnási ce ch'al é suzzedüt quant 
che cjariade la cjame sul buinz, e' àn viodüt dut chel 
spissulament. Uicons, peraulatis, patàs, dut un cja- 
daldiaul, fintremai ch'al saltà-für il casaro. Capit a 
colp che la facende 'e jere plui gruesse dal solit e che 
no la varés cumbinade cun quatri blestemis, al pen- 
sa ben di fanus capi une volte par dutis che nol vo- 

leve comediis. Jentrát te latarie e tornât-fûr cun tune 

gome plui gruesse di chés che si dòprin par trai il vin, 
al traficà un moment in tal laip e po al molà la go- 
me pal curtil. Cun dut il sir. 

Cussi, par colpe di un clàut, ’o sin tornáz a cjase 
cui segloz vueiz e... cun tun clàut... 


DIEGO CINELLO 


C =>") 


Sorestanz 


Sarino o no sarino, nô, furlans? 
Se no sarin, saràjal qualchidun? 
Sigür al sarà qualchi sorestant: 
al ven a stâj, nissun! 


L.G 

Jugy 

JUGN 
“Disèn” di fil (merlet), fat cu la gusiele; Munistir 
di S.te Ursule di Gurizze (sec. XVIII). | 

MERÉT DI TOMBE 


Dopo tanc' agn di vêlu vat cognossút, Merét di 
Tombe al é comparit une di di Jugn tun vert stralu- 
sint, maraveát, e cussi amorós ch'al vignive voe di 
feveláur cui vôi "es boschetis, sparnizzadis ca e la, 
e aes fuéis de blave inmó plui seneosis di peraulis 
cun chel lór stá in tantis, dutis prontis, cu lis lórs 
fuéis lungjs, a scoltá e a imbrazzá cui che lis cjale. 

San Marc e po Merét: Melaretum, par Latin, nus 
cóntin i sienziáz de toponomastiche, la sienzie dai 
nons dai lücs. Ma sano, lór sienziáz, ce cjàrie di sim- 
patie gnove ch'al puarte-dongje un non antic? Pe- 
cjat che chest Merêt al sei **di Tombe””, ancje parceche 
lis tombis a son in grant contrast cu la vite, la grande 
vite dal vert viodüt modant. O no ésal che chest pais 
al é resurit e si trasfigure tal més di Jugn?... Alè 
un fat che, di tant trasfigurát ch'al é, no ài cjatát 
il puarton de cjase di sar Pieri Somede dai Marcs, 
là ch'o ài vit stát tune di lontane cui amis de FA- 
CE. E là, in ché cjase dute plene di furlanie, 'o vin 
vüt l'acet tal foledór, furnit de parone di cjase in tun 
müt tál che si sintivisi duc' come nassúz li. 

Melaretum! Se il non al é tant antic, il jéssi dal 
pais al é invezzi come chel dai Somedis: di une cor- 
tesie di stamp dal '700 e '800, ma s'intint che si tra- 

te di secui furlans; anzit, dut il timp al pò deventa 
furlan se a un cart pont ti cjápin tanc’ puartons e 
ti pár ch'a séin de famee che tu ciris. E po tu rivis 
la dal Cuár cun ché aghe plene di duc’ i arbui che 
jfasin un scúr dolz tanche chel des ombrenis des gle- 
seutis ch’a son tes tavielis dulintór. 

Merét di Tombe al è un non sbalját. O forsi nò: 
al é just, ma la tombe par furtune no je plui culi: 
vué *e je dispuestade dilá dal Cuár, inviars Sedeán, 
ch'e án fat il desert de riforme fondiarie: lá il voli 
Si piart tal vueit. Ese eterne la muart? 

Bisugne torná a Melaretum, dicá dal Cuár, parát 
de fuarze verde dai arbui. Chest flumot al fevele anc- 
je lui tanch'al fos cun nó tun foledór. 


L.C. 

S'impie te gnot l'istát 


Di blu, di ros, di ’zäl 
s'impie te gnot l'istát... 


Gnot d'istát furlane! 
Su la taule dal anguriár 


s'e gjolt la 7414 
vignude sit dal már... 


E.B. 


Giordano Merlo: Venditori di angurie 














Cianson Il 


La vacia tal tàmar, 
a bigarèe cuntienta 
cuan ch'al lat 
al sona tal bande di luminio, 
ancia se un ton, lontan, 
dopo al salustri, 
al fas pinsá ch'al tiemp si guasta. 
Dentri la mont 
al cialdirus al boi cun rumor, 
spitant la farina, 
sóra la flama vera. 
A la lis di ché flama, 
quatri siórs vistis comi nos i taca: 
“Vien vien vien moretina vien, 
vien sul Mauria a fare il fien...” 
prin da gluoti un scòfin 
di rena frèida 
ch'a lasa i mostacius. 
Las primas gotas grandas 
as fas soná la brieta, 
comi tasc’ di “pianoforte”. 
Cianson d'istát. 
A.C. 


E bigarèe = "e vose / scófin = scudiele / rena = pane dal lat 
brieta — scjandule 


114 








Oris di gnot 


Oris di gnot 

oris neris, lungjs 

e jo sul jet pognete 

lis víf in pene. 

Vói spalancáz 

'o cjali il vueit 

dal sciir ch'al m'invuluzze. 
Cjadenis di ricuarz 

mi fasin baticúr, 

un tambura di uère. 

Sium, se tu confuartis, 
parcè no venstu a cjolimi? 
Puartimi vie lontan 

tal mont dai siums plui biéi! 
E jo mi pognarai 

sul jet di margaritis 

o sul plumin di nuj. 


LUCIA SCOZIERO 

Pieris e muelis 


E cumò a mulin, lò di Coiutti a Godie, che di 
dusinte ains in ca al jemple sacs di ogni fate 
e di ogni misure. In prin plan il molestaz, ve- 
nastáj il casson dulà ch'a son logadis lis mue- 
lis: ché di sore ch'e gire, e ché di sot (la suée) 
ch'e stá ferme. 
Atór dal molestàz, par solit fat-sú cun piere 
o modons, la spuinde dal talz ch'al oblée la 
farine a ingrumási sul plan de suée. 

* li 


Mulin a Godie 


116 








SCAIS 


Gjovanin di Turiac, miór cognossút come ““Mo- 
reto””, al vif e al manten cun dignitât la famèe, la- 
vorant un pòs di cjamps ch'al possét dongje cjase. 

Tal bearz, simpri ben tignüt, al a une sdrume di 
polam di ogni sorte, te stale dòs vacjs e la ““pupa””, 
una cjavalute che lui j úl ben come a di une fie, e, 
sot de lobie, un tratòr ch’e sarès ore di gambialu. 

L'inviár passat ch'al veve dibisugne dal tratòr par 
mená tai cjamps qualchi cjar di ledan e une cinquan- 
tine di pái, ne Diu ne Sanz di rivá a metilu in moto. 
Alore al á mitút so missér a la guide, la sò femine 
(Mariuci) daür a sburtá, e lui e la ‘‘pupa’’ denant 
a tira. 

Quanche il motòr, a fuarze di vitis, al scomenza 
a stranudá, Gjovanin al tacá a sberlâ: ‘‘Sburte Ma- 
riuci, sburte Mariuci!’’ E finalmentri il motór al lè 
in moto. 

A chist pont la femine, pitost malapajade, j disè 
al omp: “Sint mo Gjovanin, cemüt la metino? A mi 
tu mi cridavis di sburtà e a la **pupa"' nuje, parcé? 
Ise la ‘‘pupe’’ miór di me?" 

- Si, Mariuci, tu às resòn, ma se j cridavi a la **pu- 
pa” 'o vevi paure che si disgustäs.- 

fr wow ttt tt 


Posto che chist an *o eri a curt di "scais” par meti 
sul “Strolic””, "o ai pensât di lá a fa un ’zir tal 
Ospedal. 

Nuje di nuje, dome contis di sgrisulá. 


Yr de dr Ge È ï È d 


Bepo Ses'cja, in timp di uere, oltre che inzegnási 
a fà di dut, al lave ogni matine al marcjât a vendi 
chel póc ch'al tirave-sü dal so ort. 

Une matine, apene viart il marcját, un uardean dal 
Comun j controle la robe e j scarte plui di mieze 
verdure. 

Bepo, avilit, j domande: ““E cumò a cui ajo di ven- 
di chiste robe? 

E il uardean j rispuint: “Prove lá a ufrile tal 
Ospedál”. 


- Mandi Catine, tanc? agn che no si viodin, cemüt 
statu? 

- Vie di qualchi magagne dovude ae etat, ringraziant 
il Signòr, no mi lamenti. E tú, Nute, cemút? E tó 
fie Nerine, ce isal di tó fie Nerine, ch'al é un secul 
che no la viót? 

- Nerine, come tó fie Geni, ch'a jèrin compagnis di 
scuele, no á olút continuá la scuele, come che ben 
tu sás. 

- Eh! Magari cussi nò. 

- Poben, la mé Nerine, dopo vé bandonade la scue- 
le, 'e à frequentát il Cors Olivetti a Tumiez. E subi- 
te dopo 'e a cjatât impiego la di un avocat, simpri 
a Tumiez: 'é lave su e jú, ogni di, in biciclete. 

Posto che l'avocat al a un studi ancje a Udin e la 
frute ch'e je tant brave - cjoh, 'e à fat il Cors Oli- 
vetti! - al à olüt véle a Udin. Tal principi 'e scugnive 
là sú e jú in coriere. 

Alore, par no sacrificále tant, e posto che la frute 
j coventave tant e 'e je tant brave - come che ti ài 
dite 'e à fat il Cors Olivetti -, lui j à comprát la ma- 
chine e cussi 'e vignive sú e jú cun ché. 

L'ultime volte che je vignude a cjatámi 'e veve une 
biele pelizze che l'avocat j veve regalát parvie de só 
braure tal lavór. Cjoh! sfidi jo, 'e à fat il Cors Oli- 
vetti. 

- Se ai ben capit, cumó no ti ven nancje plui a dur- 
mi a cjase. 

- No, Catine parcéche l'avocat al à tant ce fa, e la 
Nerine 'e scuen lavorá fintramai tart e, par chist, l'a- 
vocat j à comprát un quartirut, e cussi oramai si € 
sistemade lajü e la viót da rár. 

E la tó Geni, ce fasie di biel la tó Geni? - 

- Se ustu che ti disi, Nute, la mé Geni *e fás la sdron- 
dine come la tó, dome che la mé no A fat il Cors 
Olivetti. 


VICO BRESSAN 


— IA 


“Perdone, perdone, perdone... Ferme di perdonà dome quant 
che no ti perdónin di fá ben, ma... 


“w. No stà fermû di fâ ben quant che ti lu pain cul mål. 


A.P. 


121 





Custums e vistiduris 


Buine bocje e buinis manieris no van di spes 
par un agár. 


Un chargnèl une volte al vigni a Udin a fò il nego- 
ziant e al deventá un gran siór in pòs agn. So fi 
si pensá di invidá duch i paring e amis de Charghe 
aun gran tratamènt, e il plat plui bon fò une gran 
pladine di macaròns, dula che duch i dérin dentri 
di voe. I piròns s'incontravin e si trussavin nel cha- 
din, che si "svuedave a vòli viodint e co” un sòl ma- 
caròn al fò restát, duch metérin jù il piròn, e par 
tant che il paròn ur disès di finilu anche chèl, nis- 
sun par riguard olè tochalu, no volind cometi l’in- 
creance di raspá il plat fin a l’ultim bocòn. In chel 
mentri però si vierzè une puarte, e une sbufade di 
vint distuda il lusór. Erin apene restáz a scúr che, 
prontis, dutis lis mans si chatárin tal chadin, e, si 
capis, co’ tornárin a impiá il lusór, il macaròn no 
Pere plui. 

D’in che volte in poi, cuand che un al lasse nel plat 
un sòl tantin di pietance, si use di: — /"ha lassát 
la creance dei chargnei. ` 


(Pagine Friulane, an VI, 1894) *S° 


Custum di Resie 

LU GNO BORC 


Danders, cussi a si clamo lu gnó borc, metút dingjo 
las spuindos dal Deán. Danders chest nom di savúor 
antiic, chi nò ai mai podút savio la só origine, las 
sôs cjasos tant grandos fatos su in clap, cui tez splo- 
venz pes nevéros ch'u ven abondanz d'invier. Pur- 
telos pituradis in vert, bancjos fòr di cjaso, plez di 
orz cu la speltrado ator-ator; cjamins che no simpri 
i fumo parce che la só int "e à scugnit là in Ameri- 
co, Sud Africo, Svizzero e Australio a vuadagnasi 
un toc di pan. Vinc' agn fa in tar chel piciul borc 
di sis cjasos i erin uno cinquantino, cumò si e noi 
rivarin a 15. 

Nomo d'estat lu borc al cjapo vito cu las vùos e 
lu ridi dai fruz, cul sinti bati e guciá las fálz, o sinti 
iù colps sigúrs dal manarin ch'al spaco iù ciocs di 
fau, si parecjo las legnos par d'invier a chéi ch'u re- 
sto... Cjalant uno vecjo fotografio, Danders e jero 
duto tavielo ben lavorado a cartufulos, fassòi e bla- 
vo, si blavo, 50 agn fa e rivavo adoro a madurisi, 
ma si sa, lu mont alèvoltat a cul in su, e la niof 
si fas vedio in pais lu mios di maj, como ché atro di! 

Cum a vuardeä lu borc, al è restàt un par cjaso, 
vedovos che da un piéz es an passát la setantino: Ir- 
ma dal fári cun trio quatri grumáj ravuajáz sú, a si 

la jòc a spas cu la gugjo in man, compagnado dai 
sio quatri gjaz... Rita de Ciueto, e lebrento rósos a 
plen, e à metüt geranios parfin t'al cjalderin de po- 
lento in jeto, tant par cui fá la polento, se iü sio cinc 
fis a iù à sbarniciáz ator pal mont!... 

Nano Rigino, cu la sporto de spéso e và ogni di 
al Fór par sintí las nuvitáz e la bisodios dal país! 
Franco, grant cantúor di glisio, tu lu jócs passá: al 
meno a spas lu só Richi, un cjan bastardin e tu lu 
sinz cjacherá par talian cun lui: Richi non andare 
da quella banda! ... 

J an scugnüt imparà lu talian enc’ lù cjans t'al gnò 
pais!... E par finilo cui personagjos dal gnò borc i 
son restáz: Cirillo, Renato e Pierinut, trio vedrans 
un grum stagjonäz... chi stan spietant simpri ‘‘l’a- 
nima gemella’’ a di lu vior... ma j ài póro chi fasa- 


ran la fin di ché cjancion che dis: ““quant che lu mus 


al cjanto viespoi, encje jó cj spósi te!”” 
E jò chi rivi-su ogni sabedo, chi lasci la citát cu 
las sòs pucios, l'apartament... i mi sint scjafojado 


| Intor che scjaibelo! J torni sù imò, e i óc da lontan 





lu gnó borc poját su la spuindo dal Deán, che aman- 
cul al cor, al vá, tantos rubos an'd'a vedudos, e cuissá 
tantos ch'an vedará, un mont sledrosát e plen di 
marúm! 


N. DEL FABBRO 

Roma docet 


Tal Parlament inglés - il prin dal mont - 

i deputáz no son nuje contenz 

rivuart ae mangjative che ur dan la: 

dome lujanis e dessèrts pesanz! 

Alore e an fate une proteste vive 

e un paragon cun altris Parlamenz. 

E” an dit: “Sul cont di ce ch'al e il mangjá, 
cjalait París e Bonn, e cjalait Rome, 

che il miór insegnament al ven di là!” (') 


L.G 


(1) Cfr. “Il Gazzettino”', 19.10.1988, p. 9: «**Incivile” il vitto 
alla Camera dei Comuni». 

MIELI 


La a Mieli, vuèlial di là in tun país o in tune anime? 

Gurizze, 1984. Tal Auditorium de Culture Furla- 
ne si rapresente pe prime volte ۶۰11 passât al ven do- 
man’’, un spetacul la ch'e revòche la musiche furlane 
biel scomenzant cun tun cjant di san Paulin di Aqui- 
lee dal 799 dopo di Crist. A” son uns dodis secui di 
musiche, cun oparis ch'a interéssin la culture da l'Eu- 
rope, ma ancje l'anime di un popul: tra chestis, la 
cjante ch'e fevele di Mieli, ch'e je cjargnele, ma al 
è il mestri Miniüs dal Friül gurizzan ch'al à segna- 
dis lis sós notis pal coro. Inalore a Gurizze, dal 1984, 
quanche ché cjante 'e ven intonade, si va für di ogni 
an e di ogni lüc: si jentre te nassinze dal Friül, e il 
Friül al é a Mieli. 

Al é stát un grant moment, inalore! Un moment 
tornát daspò e ch'al torne cumò. Lis vós dal coro 
a’ son animis, e parenfri `e je ché di un agnul biont 
ch'e va-sú parceche j úl rivade e vivude l'albe dal 
mont, quanche su la tiare al jere dome che Mieli. 

Alore lis peraulis a” son pocjs - parceche su ché 
albe no coventavin tantis peraulis -, e a” son perau- 
lis semplizis - parceche inalore la bielezze *e jere pu- 
retát -, e a? son simpri vivis - parceche par destin 
d’inchevolte Mieli al à rimát cun soreli -, e il popul 

al à cjantât: “Mieli Mieli tal soreli, il gno ben alè 
di Mieli”.... e 

Ce ésal il ben? Alèl'omp, ma al è ancje l'amòr, 
il cjant, il cil, Diu! No stait a la a Mieli se no cro- 
déis di lá tal paradis! 

Se no crodéis, 'o laréis par une strade che di Co- 
melians ' va-su 'ziravoltant, e a un ciart pont *o cu- 
caréis un cjampanili ben ad alt, 'o pensaréis ch'al 
sél chel di Mieli, e invezzi al é chel di Tualis. Se no 
crodéis, Mieli nancje no lu cjataréis, ch'o viodaréis 
dome che une tabele, une strade cun cjasis e chel so- 
reli ch'al é par dut: no chel di Mieli! 

Ma s'o crodéis, alore, une volte dentri dal país, 
‘o viodaréis i cuviarz des cjasis cun tun soreli nassüt 
no dome tal cil ma ancje dentri des scjandulis; *o 
viodaréis une glesiute sun tune cleve e, insomp de 
strade, une bancje daprif di une cjase cun frutis ch'a 
fevelin: di lontan no rivais a capi lis peraulis, ma "o 
capis di chel instés ce ch'a disin, parceche là, a Mie- 
li, o séis ad alt; là, a Mieli, dutis lis animis a’ fevè- 
lin il lengaz di chel soreli ch'al fás nassi il ben! 


L.C. 

Amont 


Vèju chei glons di cjampanis! 
Tal amont di une di che mi múr 
mi sgjàvin paladis di vite. 

Fra i glons un sgagni di ciuite: 
a’ trimin pinsirs tal gno cür 
come lis fueis di pòl blanc. 
Rumórs di voris sudadis 

si sfantin a planc. 

Confuartial il vivi 

chel ultin soreli? 

Lis vós a? jèntrin tes cjasis 
simpri plui scuris: 

il vieli 

al fas che tu tasis. 

Di la da la rive 


Si strissine la sere 
incjocade di lune... 
Tun sunsür di peraulis 
ch'a clamin il cil, 

il gno cúr malcujét 

al cir il Signór. 

Cul timp "za passât 

e la vite frujade, 

‘o traviarsi il gran flum 
tanc larc e profont: 

di là da la rive 

Pe il Signór ch'a mi spiete. 


LUIGI BEVILACQUA 

Pieris e muelis 


Eco la biele tramuele - o tremoze, o congje - 
dal mulin di Manuela Brussolo a Cortál (a 
zampe il masaná “moderno” cui cilindros), e 
sotvie un particolár (inmò dal mulin di Godie) 
ch’al fas viòdi a flanc de cassute (la palote) il 
scjassul, chel tocut di len che sfreolant la muele 
di sore al scjasse justeapont la palote par che 
la blave e vadi a colà te buse grande (la gole). 
Chés altris busis a’ servissin a seondá il belan- 
zament de muele. 


*G* 


Mulins a Cortál e Godie 











UNE VITE 


Min de More al jere jentrát in ferovie a disesiet 
áins cu la peraule di un ispetór che ogni tant al vi- 
gnive par cjase, tal casel de viartidure dal Incássar 
di Braidemate; che, s'al passave il treno, al jere te 
stanzie un fracas ch'a zinglinavin lis cjcaris te vetri- 
ne. So pari, Tite caselant, in dute la vite altri nol ve- 
ve viodit che trenos e, par lui la vite di so fi, no 
podeve slontanasi di li ret. Al pendolave dai lavris 
dal ispetór che j diseve in bon talianot: ‘‘S’el entra 
desso, col sò studio, el ga la cariera verta de capo- 
stassion””. Infati Min al veve fatis lis mediis a Udin 
e propit in ché volte la ferovie 'e veve dibisugne di 
sei rinovade tai cuadris srariz cu la uere. E 

“Pènse, femine””, j diseve Tite *e só cristiane cu 
la bandiere in man, ‘‘nestri fi, capostazion, varessi- 
stu mai sperat!””. 

Cussi tal zenár dal '43, fat il so esam, Min lu man- 
darin te stazion di Udin, tun ufizi la che si calcolave 
a pès la mercanzie dai trenos in soste. Nò a quintai 
o toneladis, intindinsi, ma a chilos. Lis colonis largjs 
e lungjs a' fasevin saltá fúr di chés sissulis di fa vi- 
gni inzirli a Min; e saldo sbaliadis. Che il capo la 
sere, co j faseve la verifiche clamant i numars come 

un fulmin, al diseve simpri ché: ‘‘Sbaliat! Sbaliát! 
Sbaliat’’ E al jere di torná a fà dut. 

Dopo un póc, co al comenzave a capí alc ta ché 
babilonie, 'e capite tal ufizi une fantate, une bion- 
dute lamie, ma insome simpri une biele nuvitát. E 
il capo j dis a Min di daj la só cjadree. A” passavin 
lis zornadis e un'altre cjadree no vignive dòngje e 
a lui j dulive la schene a fuarze di stá gobo sul tau- 
lin a fâ la some a chilos di trenos luncs cinquante 
vagons. Tant che une di j dis al capo: ““Ch'al sinti, 
jo no pues plui dal mal di schene””. **No sta preocu- 
pati frut”” j rispuint lui; ‘‘’o ài za fate la domande 
pe tó cjadree’’. 

Passat un més di cheste storie, Min al alze la vós: 
che se no j dan une cjadree, almancul che lu cambin 
di ufizi! Alore il capo j dis: **Cjale mo frut, se tu 
as voe di sentati, va laju dai scambios, tu ur das une 
man a chei omps’’. 

Min al vá jà, ma cun chei nol jere nie di fâ, par- 
vle che i scambios lór ju manovravin imò de uere 
dal cuindis, gjelòs dai lòr impresc, des lòr bandie- 
ris. Il fantat nol veve altri ce fâ che rodolási sui tre- 
nos ch'a cambiavin binári, montá e dismontá in 
corse, un züc, un divertiment. E al veve imparát a 
cognossi i trenos pal 167 numar. Il Cincentenüf ch'al 
vignive di Vienne e al leve a Rome; il Cincentevot 
ch'al leve a Milan. Tant al é vér che une di il Sedis 

e trentecinc, ch'al crodeve in manovre, lu veve puar- 
tat a Vignesie senze mai fermási. 

Passáz un par di més a fá ché vite senze che nis- 
sun j des une voglade, cumò di viarte ch'al ploveve 
spes, Min une volte ogni tre dís, al restave a cjase. 
E viodüt che nissun mai no lu cirive, al veve comen- 
zât a fà fieste la setemane interie. 

Dopo un par di mès, une di tal scúr di un cine, 
al ti cjate il capoufizi cu la fantate bionde de cja- 
dree che j dis: 

““Alore frut, ai scambios ti cjatistu ben?”” E lui: 
“Mai plui tant ben””. E al ferme li come par di che 
no lu veve nancje viodit chel omp cun femine e fruz 
al cine cu la segretarie. E s'e saltin für cjácaris? 

In efiet lis robis j levin benon a Min dato che nis- 
sun si visave che nol leve a vore. Al jevave cuant ch'al 
oleve, al veve il treno gratis su la puarte di cjase, ogni 
di al leve al cine e ogni més al tirave la pae. E se i 
sôi vecjos, plens di ombris come chei di une volte, 
j domandavin alc, lui ur diseve ch'al steve fasint un 
servizi senze oraris de grande considerazion che lu 
vevin cjapát lajü. l 

“Ce ti disevio, femine” al diseve Tite caselant, 
““nestri fi!” 

Intant l'istát al passave; il vot di setembar l’eser- 
cit al scjampave a cjase; i todescs a’ rivavin a Udin 
e, une dì, tune retade al Odeon, cun altris fantaz, 

ti vevin cjapât chel furbo di Min sentát a viodisi Alida 
Valli ch'e cjantave ““Ma l'amore no” no mi visi in 
ce film. 

Lu vevin puartát te caserme dai alpins daür Ma- 
donedigrazie, vistüt cun munture todescje cul golet 
filetàt di blanc e i bregons impiráz tai stivai. Di di 
a' fasevin **ordine chiuso””, ven a stáj istruzion par 
cjaminá e cjantá insieme; di gnot saldo in alarme e 
pidadis. Mangjá póc e in pins sul pedrát dal curtil, 
tal soreli o te ploe, no impuarte. Insome a' menavin 
une vite che nissun mus o cjavalat al veve mai fate. 

Une di so pari, saldo ingrisignit des poris, al rive 
in caserme e j dís ch'al leve in ferovie a declará che 
il fi al jere soldát, par ch'a finissin di mandá la pae. 
"Se no, culi", al diseve il vieli simpri plui invuluzät 
tes ombris, ** 'o finin duc’ in galere””. 

"No stá bazilá”” j veve dite lui, **j pensin ben lór, 
magari cussinò””. Finide la nae da l'ordine chiuso, 
il tenente todesc e il sargjente, cumó ju puartavin 
in Planis e po' fin su la Tór a fá provis di uere cun 
bombis a man e fusil. Ju compagnavin cuatri SS su 
dós motocarozelis che ju tignivin di voli. L'istruzion 
"e jere dure: cori e strissinási tes cisis, svuacarà ta 
l'aghe glazade, rodolási tal pantan. Di sere a’ tor- 
navin in caserme come eceomos e cjantant par to- 
desc. Di cene al jere un fregul di pan dir e neri a 
forme di modon e une particule di ardiel, des voltis 

Custums e vistiduris 


Puedino mancjá, a proposit di contis, cisichèz 
di striis e di striamenz? Lafenò! Ve’ cumò doi 
blecs lampáz a Frattis, squasit de stesse “ete?” 
(come i bocons "za parferiz) des fotografiis dal 
1883. 


Une fèmine e’ veve dôs fies. Come strie, ei coman- 
dà lór di fà ce che jè voleve: e de’ Galizie, la che 
si chatavin, chestis frutatis ogni vott dis e' vevin 
di vignî a bala sott doi cocolárs dai Zais, te’ vall 
di Dordole. 

Une di, un biell fantatt s'inamora de’ plui zóvine. 
Ma jè, par no? tradilu, i confessa il so misteri; e 
lui, in aloris, la lassà. 

Displasinte, la zòvine s’impensä di fâ une confes- 
sión generál. Il preidi la confuartà a mudá vite. E 
jè, in tal so cúr, fasé zurament di no volé plui ubi- 
di so mari. 

Cussi il zovin la sposà; e jé mai plui fo' obleàde 
a là a bala sott i cocolár dai Zais, ma anzi e’ con- 
tave ridind a duch il so misteri d'une volte. 


(Pagine Friulane, an XI, 1898) *S* 





Custum di S. Pieri dai Sclavons 

ancje une sbrudie di verzis. Di gnot, invecit di dur- 
mi, al jere di cori pe citát a puartá muarz e feríz par- 
vie dai bombardamenz. 

Min al cjalave il biel timp di chel univiár, zorna- 
dis lustris come il voli di un ucel, cu lis montagnis 
blancjis ch'al pareve di tocjális. 

E intant al puór frut, ridot si e nó a cuarante chi- 
los, j capitave une pleurite che lu puartave dret tal 
ospedál. So pari al vignive a cjatálu, j puartave qual- 
chi üf e une bine di pan sparagnade in doi, j deve 
coragjo, propit lui puòr omp ch'al murive di pore, 
j diseve sberlufit: 

“Orchemiserie, frut, la ferovie no mande plui un bo- 
ro”. E lui: 

“Tu sês stat tú, pai, a vé tante premure a disnotá- 
mi, ti stá ben””. 

Dopo un bon més di ospedál, Min al tornave in 
caserme e, cu la sflàcje ch'al veve intorsj, come pri- 
me robe lu mandin a netá i cessos e in cusine a spelá 
patatis te corentie di marz che j fas vigni ogni pêl 
un pan. 

**Culi"" al diseve Min disperât ai sôi amis di di- 
sgrazie, ‘‘’e je di fâ nome une robe: copa i coman- 
danz e scjampá cui partigjans””. 

A] jere un fantat di Sidilis ch'al veve un fradi cu 
la Garibldi, si metin d'acordo e une di su la Tór, une 
di che no vevin i cuatri SS a tigniju di voli, 'e rive 

une scuadre di Garibaldins ch'e mace i doi coman- 
danz deliberant dute la trupe: un dusinte omenuz, 
secs, malvistúz e cui cjavei tajáz a cóz ch'a semea- 
vin scjampâz dal lazaret. 

Riváz al comant, disore la cjase rosse dal Sire, il 
comandant ur da une cjalade e ur dis: ““Jo no uei 
veus. S'o vés di fà i partigjans, váit di altris bandis, 
jo no uei ratatuje. E po' *o sés in masse””. 

Min dal militár e de só vitasse a 'n veve fin parsò- 
re i vòi. 

Dopo l'esperienze todescje nol veve nissune voe 
di fâ ché partigjane. 

E, cjatansi no lotan di Braidemate, al scjavazza- 
ve pai cjamps fin 'e ferade di Sanpalai, lá che doi 
cosacs di uardie "es sinis, viodude la munture tode- 
scje, j fasin il salât militar. Tante "e jere la pore che 
i rus a’ vevin dai todescs. Senze pensá che lui a n 
veve altretante di lòr, se no plui. 

Rivát a cjase Min si siarave tal scúr de cantine tan- 
che un ucel di bressane. Ma su la ferade i inglès j 
petavin saldo cun bombis e mitrais ch'a sbusavin lis 
Sinis come s'e fossin di stuc. 

So pari, Tite caselant, al faseve i conz sfreolansi 
lis mans: cinquante francs par une mitraliade, cent 
par un bombardament, venastáj zornade dople. Ai 
ferovírs il guviar al cirive di pajaur la pore. Ma lui, 
puór omp, nol saveve che chei béz tiráz a cóvis, a 

uere finide, al varès scugnût tornaju a l’Italie duc 
su la brucje. 

Viodudis chestis batostis che di e gnot no devin 
padin, Min al leve a Dalni, lá di sò agne Rusine ch'e 
veve cjase volpate, un lûc grant come un convent di 
podé rondolasi sot lis arcadis de arie ae cantine, de 
stale al toglat. Qualchi volte, a dute gnot, j pareve 
di sinti, tal camaron la ch’al durmive, un rumór di 
robis ch'a colavin su lis breis dal saliso e po’ ch'a 
rodolavin atòr come perlis o bèz ch'a levin a scuin- 
disi sot lis grisiolis ingrumadis cuintri il mùr. Vèn- 
cui che lu cjapavin ta ché cjasone vuèide e masse 
grande. 

Ma finalmentri, une biele di, la uere ’e finive. 
Nancje di crodi di podé lá atòr senze la pore dai to- 
descs e dai cosacs, dai bombardamenz, podè la in 
biciclete fin a Udin a viodi i scozès in cotolute ch'a 
sunavin lis tatarossis cjaminant su la place dal gran 
e di sere, nie coprifuoco. Al pareve di torná a vivi 
un'altre volte. 

Ai ultins di Jugn dal '45, a Min j rivave une leta- 
re des feroviis par visálu ch'al vignive epurát come 
colaborazionist dai todescs. Alore si cirive un altri 
lavòr. 

Dopo un tre àins j rivave un'altre letare des fero- 
viis, lá che j disevin che s'al oleve torná, j varessin 
pajáz duc’ i aretraz e rimitút al so puest, tal ufizi 

dal pês des mercanziis. So pari j tontonave di profi- 
ta, ch'al veve la cariere viarte parvie de anzianitát. 
Ma lui, pensant 'e storie de cjadree che forsit tal ufizi 
no Jere imò rivade, a dut il mal di schene ch'al veve 
patit a sun di scrivi gobo, *es sissulis ch’al sbaliave 
saldo, al rifudave il puest e si tignive il so, dato che 
li al veye cjatade la morose che po” al varès maridade. 

Podopo, cul timp, "e saltave für la lez Tre e Tren- 
tesis pai combatenz cui sói siet áins regaláz. Ma nò 
a duc’, che l'Italie "e je famóse par vé fis e fiastris. 

Alore Min al tache a dá dòngje cjartis civil e mili- 
tár ch'a fevelavin clár: cjolt in ferovie tal zenár dal 
43; reclutát dai todescs tal utubar di chel an tun 
cuarp mobilitát pe difese teritoriál; finit tal ospedal 
par cause di servizi tal marz dal *44; epurát de fero- 
vie tal "45 e po’ riabilität “a tutti gli effetti e con 
tutti i diritti””. 

Min al ti cjate un compagn di ospedál militár e 
chest ca j domande se par cas nol vès passade la vi- 
Site di control, parceche une pleurite 'e lasse simpri 
il segno. 

Insome, Min ti cjape il regál dai siet áins, la pen- 
sion di invalid di uere e a cincuant'áins, cu la só muse 
di frut, al devente un pensionát di lusso. 


ALAN BRUSINI 

Copiis 


Il puar biát al à copiát il Siór 
par dij: ** 'O soi come tè”: 
ma il Siór nol à copiât. 





Magari chel biát j à vuadagnát, 
ma i fis, daspò, cetant ano paját 
no savint jéssi sè? 

Il lór destin al à, savéso quál? 


Copie de brute copie origjnál! 


L.C. 

Avost 








AVOST 
Machinari par intortolá filadure; Cormóns (sec. 
XVIII). 





VIII 


S. Alfons de Liguori 
Perdon di Assisi 

S. Lidie 

5. Zuan Vianney 
MADONE DE NÉF 


Trasfigurazion di J,C. 3 
S. Gaetan 

S. Domeni di Guzman 

5. Roman 

S. Laurinz 

S. Clare 

ONTAGNAN DI GONARS 


Gonars mai viodút, che par lá a Ontagnan si ri- 
vave cul treno te stazionute di Palme, fúr des muris 
de fuartezze. Denant de stazionute une volte a” je- 
rin carozzis cui cjavalúz par puartá la int fin a Pal- 
me o magari in qualchi vile dal dulintòr. Ma cumò, 
cul mont plenon di otomobii, ancje in bande di On- 
tagnan e’ an fat stradons par cori. 

Bielis stradutis blancjutis a rèstin paraltri ancje- 
mò tór des muris verdis, e une 'e partis di dongje 
de stazionute e 'a puarte a Ontagnan. Tu passis dong- 
je di une fabricute bandonade la ch'a fasevin smir 
pai cjars dai contadins e po forsit tu viodis il tòr dal 
pais: forsit - si a dit - parceche chel tor, tanche il país, 
alècussi modest ch'al stente a fási viodi. Cun dut 
chel, a qualchi biát napoleonic il paisut al à di véj 
parút avonde grandut co sun tune des primis cjasis, 
rivant di Palme, si lei ancjemò la scrite ‘‘Distretto 
di Ontagnanut””. Ontagnanut tanche Milanino, cjò 
mo! e 

Come il tór, dut al é modest: la glesie, cun denant 
il monumentut dai copáz in vuere, la palazzine dai 
siórs dal pais, lis cjasis dai colonos pituradis di ros 
e chés dai indipendenz senze colór, ma ancje senze 
nuje für dai mürs e dai cops: non un 'zardin, no un 

puarton di piere, no un fiär batüt o qualchi altre bi- 
liste. Culi portons di bandon, bearz, laips, stalis, orz. 

Chest alèstat almancul fin ir un pais dome con- 
tadin, dut contadin, ma propit par chel, stant li, la 
vite contadine si sintivile dute interie, di buinore fin 
gnot, di disdivore e di fieste, ogni ore, ogni peraule, 
ogni cjalade, ogni odór o savór... La vite *e tacave 
cun tune scudiele largje di lat e polente rustide e cul 
sclopetuzzà dai stecs tal spolér; po il vuicá de pom- 
pe da l'aghe tal bearz, e un mungulâ, un rugná, un 
rontená, un vuacá, un piula, e i cjárs, lis vós,il fen, 
il cjast, il mulin, il troi, i rivái, i cjamps, la vende- 
me, la Messe... Ce biele la ue! E il Perdon, la pru- 
cission i confenons alz, i vistiz di scree, l'incens... 

I discors a’ jerin sul sut, su lis plois, i burláz, lis 
Voris, che ogni "zornade si viódevile a nassi. 'E nas- 
seve lajù, bande dal rojuz, che il lusór al deventave, 
tra lis agazzis scuris, colór de blave. E ogni ’zorna- 
de, nassude cun dut chel áur *e jere une sante di, cul 
lidric dal ort, la polente ch'e fumave, e dut ce che 
Si mangjave al jere cuinzát cul ajar, la ploe e il soreli. 


L.C. 

IL SANGANEL IN TA MIGNESTRE 


Subit dopo la uere dal quindis, diviars operaris di 
Migée a’ lavoravin in tal jet dal Judri, a justà rostis 
e rapárs. 

Tra chesc’ al jere ancje Doro che, pur jessint pua- 
ret di cjase, al jere simpri legri e mataràn. 

A la femine di Doro, che a cjase 'a veve il fogo- 
lár, e faseve cuei la mignestre in t'une pignate senze 
covertorie, picjáde sul ciadenaz, j capitáve di viodi, 
vonde spes, qualchi stiz di gardiule, doventát cjar- 
bon, colá dentri de pignate. 

Une di, come il solit, apene sunát misdi, duc' i ope- 
raris che lavoravin su la roste, metudis jü palotis e 
cariolis, si sintin, cul pignat in man a gustá. 

Biel ch'al mangiáve, Doro, pes'ciant tal liquit, al 
butave für cu la sedón un stiz daúr chel altri. 

“Po ce fasistu Doro?” j domande Rosari ch'al 
mangjáve dongje di lui. 

** J dis simpri a ché osteade di femine - j rispuint 
serio Doro - ca nol mi plás il sanganel rot in ta mi- 
gnestre, ma je continue a no ubidimi!”” 


A. GALLAS 

E chel al é la pas 


Des voltes 'a si prove un sintiment 
lisér 

come aghe mote apene dal gherbin 
t'un sueut. 

E chel al e el plasé. 

Un sintiment si prove átres voltes 
fuart fuart 

come burlac’ t'un már stravuelt de buere 
sclave. 

E chel al e dolór. 

Cuiet aimó si prove un sintiment 
ma debul 

come aghe slisse e calme t'un lagut 
di montagne. 

E che a é la pás. 


ANGELO RAFFAELE ZULIANI 

Pieris e muelis 


Ve’ une muele di sore boconone, tignude e si- 

gurade con doi cerclis di fiár, insedade tal mu- 
lin di Dominissini, a Dedeà. Muelis pardabon 
di piere dure, qualchi volte tun sòl toc e qual- 
chi altre cubiadis cun tre o quatri tocs; la suèe, 
invezzi, 'e je di piere plui tenare. 


*S* 


Mulin a Dedeá 

L'AGHE DAI MUARS 


Un music di piere sbocjassát e svoglát come un 
ceómo, *tór de colone dal lavatoio, su la Cividine, 
al á in bocje une cane sgobade che bute fúr aghe ad 
inplén... Une aghe penze póc máncul dal vueli, che 
ven-jú de cisterne di Sél su-insomp de strade disore, 
tal borc de glesie. 

Une volte j disevin l’aghe dai muars: ma pòs o nis- 
sun a’ san in vué, il parce... Ché aghe li ' à une sto- 
rie di anoruns indaür, che val propit la pene di 
contále... 

Ai ultis d'avost dal 1797 Napoleon dai spirons 
d'aur al jere vignút a Passarián e cu la pás di Cjan- 
fuarmit al veve cedût il Friûl a l' Austrie. Ma i fran- 
cés vignúz te viarte no si erin mòz di chenci, immo... 
Al jere vignüt un frèt dal diaul, sot Nadál chel an... 

Subit dopo cene ta l'ostarie dal Cenon sot dal 
paurti di Rizòt, a Sarsèt, a’ erin i sòliz quatri scotáz 
atòr dal fogolár cul bocál scem... Mian di Clare al 
comande di bevi e al cjale atòr: 

- E vuestre fie Sabidine? 

-'E je a lavá i soi sbrendui te poce de strade diso- 
re? - j rispuint la ustere. 

Mian al béf e al va sú, parceche al jere póc ce in- 
fidasi a stá fúr di gnot cun ché rasse di int che si ve- 

ve pes mans... I francés a’ erin dens di ogni azión... 
- Sfondrás... - dissal Mian, fevelant di bessól. Quan- 
ch'al è sul puintút apene dentri de strade, al sint a 
sbati su lis pieris e a svuacará ta l'aghe... E alore si 
bone e al slungje il pás... Ma si ferme di colp: no 
si sbaglie, no... 'E je le vós de só morose... di Sa- 
bidine! 

- „andare via... io avere mio fidanzato... 

- Madamoiselle... je... 

Un francés! A Mian j ven-sü il lat... Tun salt al 
é su-insomp de strade, cu le massanghe par ajar... 
Sabidine si smalite par gjavási des mans di un fran- 
cés che le veve imbrazzade e al cirive di bussále... 

Mian nol viót plui da vói! 

Al sint dome un ciulón e po une sdramassade par- 
tiare e une vós spauride, dopo: - Oh! Mian tu lu às 
copát! - e dói bràz tremanz j strénzin le vite e une 
bocje di femine lu busse su le bocje, pe prime volte... 

Tal clár di lune al lüs sul ôr de pozze un elmo di 
laton e une sbrume di sanc si slargje simpri plui su 
l'aghe lustre... 

I pói in rie sul ôr de strade a” sivilin tal ajar di 
dicembre ch'al tàe... 

Il prat si slargjave sot de lune fin lavie de glesie 
vecje tal Borc di Cente, i orz lavie insomp a’ erin 
Scrotaz, lis cjasis scuris... 'E jere tante pas, che sere... 

Dome Mian di Clare al piche come un danát la 
tiare dongje la pozze par platá il so dilit. 

Al piche e al bute-fúr tiare, al bute-fúr e al piche... 
Le tiare 'e je umide e *e tache te pale... Ma ce àe 
di vé ch'e tache cussi?... 

La tiare di umide ' devente bagnade... pantan... 
aghe fetive.. un zenoli di aghe... e frede.. frede che 
fas vigni fastili.. "e cres simpri pui.. 

Mian al mole il picon, al alze i braz ] ven un scür 
devant dai vôi... E al sint un sgrisul di frêt tes venis, 
tai vuès, che j va al cür... Po nie! 

Pal riúz dapit dai pôi *e va jà, sot de glazze l'a- 
ghe turbide - e i pôi, in rie sul ôr de strade, a” sivilin 
tal ajar di dicembre ch'al tàe... 

Pôc dopo prindalàn dal '798, come d'acordo cun 
Napoleón a’ erin vignùz i mucs e siet ains dopo, par 
vie di gnovis tichignis, a' erin tornâz i francês cul 
gjenerál Massene... 

Le aghe su-insomp de strade disore, 'e coreve für 
ancjemò de buse che Mian di Clare al veve sco- 
menzade. 

-'E ven für come il sanc di un taj! - *e diseve la 
int, e tes lôr peraulis al jere come un ricuart e un 
sgrisul dolorós.. 

E quanche e” an fate le cisterne propit sul puést 
dal dilit, dut il país e parfin di Toreán a’ vignivin 
ad aghe li, e 1 zovins si cjatavin a morosá di scuin- 
dón cu lis frutátis che lavávin te vecje pozze.... 

Dopo ains e anóruns l'aghe ’e côr dentri dai tù- 
bos come il sanc tes venis dai cristians... Par chel 
forsi e' an smenteade la storie di Mian di Clare. 

A’ savèvin dome che l’aghe dal lavatoio "e vignive- 
jú dai muars!... Po nancje chè... 


DINO DAI BAS 
(D. Virgili) 


T‏ سے شس 


TV 


“Ce biel sei come chel ch’al è in Tivù!”, 
vué tu ti disis tu. 

Ma tú, cui sestu tu? 

Al è un biel quiz! 

Cent agn di timp: 

se tu rispuindis just, tu sarás un! 


L.C. 


159 





Custums e vistiduris 


Jessi atòr di gnot, e di joibe, si riscje di into- 
pasi tun brut batisin. 


A l'è anchemò un pezz ang ang, sott dal cuál 
si chatávin lis striis ogni joibe. 

Une gnott, a? menárin cun se anche une biéle fru- 
tate, che lôr e’ vevin robade par ingiustriäle tal lôr 
mistir. 

Capite in pont de” miezzegnott il diául. 

La plui veche de’ compagnie, une brute mostre lo- 
sche e gobe, cui chavei colór de' stope e come ba- 
razz, lu vicine e i dis: 

— Sior parón, e’ vin une pivele cun no’, che vil 
jentrà in tal nestri nümar. 

Il diàul al gaffe la frutate, i pong une vene dal brazz 
signistri e cul sang che i spizzüle al scriv el non d 
jé sul so libri. 

Cussi la fantazzute e fo' batiàde come strie. 


(Pagine Friulane, an XI, 1898) +9 


Custum di S. Pieri dai Sclavons 

CAMBIAI E CULUMIIS 


Al è savüt che siór Pieri Zorut par cont di bèz no 
in’veve purtrop mai tròs; tanche une volte par cum- 
biná un afár e cjatansi, tant par no cambiá, a curt 
di palanchis al é ricorút ae bancje par vé un prestit. 

La bancje, i béz, j ai a dáz, dopo che siór Pieri 
al á metúde une firme sun tune cambiál; cambiál che 
cul timp *e je scjadude. Ma di siór Pieri nancje 
l'ombre. 

Il diretòr de bancje, cun dut ch'al veve une buine 
cognossinze cun Zorut, no si sintive di scrivij par 
visálu. 

Ma une di cjalant für par cás pal balcon dal so 
ufizzi al cuche Zorut ch'al passave pe strade, di là 
de plazzute. 

Di colp j é vignude une idee; fasint ae svelte un 
"ir si è puartát su la strade, cun ché di intopási cun 
siór Pieri. 

Zorut lu à ualmát di lontan ch'al vignive de só ban- 
de e in un bót al à mangjáde la fuee: pront a in- 
contralu. 

Il diretòr, cun tun fa di inozzent, si vizziná e su- 
bit, cun maniere premurose, j disè: ““Oh... siör Pie- 
ri lustrissim!... Ce cumbinazion di viodilu!... Cemit 
vadie?’’ E, senze spietá la rispueste, cisicant cun vôs 

mulusite j 'zontà: ‘‘Siör Pieri... 'e je spirade!”” 

E Zorut cun calme e prontezze: ““Oh... puarine 
je! Pas "e anime sò!” 

E vie di buride lassant il banchir dal dut stranit. 


Nando e Meni, otante passáz, amis di simpri. Do- 
pomai che no si viodevin, parvie ch'a jerin laz a stá 
te basse furlanie, in pais lontans fra lòr; po no si so- 
no incuintràz a Ravasclét ‘‘AI Belavista””, dulà ch'a 
passavin tal fresc, il timp de canicule! Cemüt che si 
cumbinin a voltis lis robis! 

Dopo scambios di gjonde e contáz ancje di lór, 
Meni al "zonte: ““Lasse che t'al disi, Nando: ti cjati 
propit unevore ben! Fasistu forsit la cure di Vo- 
ronoff?”” 

“Ma ce Voronoff dal osti! Nissune cure, Meni! 
'L'è dut merit de mé femine che mi ten cont, cun 
ché só culumie cjargnele, par quant ch'o sarin vieil” 


GIOVANNI MIANI 

SEPIS CUI CESARONS 


Ampassát si a vit scrit sul cont des capis lungjs: 
cemüt cjatalis, cemüt cueilis. Stant il bon acet che 
chel discors al a vat dai amis dal Strolic ch'e an olût 
sperimentá la ricete, chest an 'o fevelarin des sepis, 
un plat cul savór di már, un mangjá nostran sore- 
dut des bandis de basse, o tal Friûl de lagune, là che 
il garbin al fás trimá cjasariz e cjanis garganis. 

Lis sepis a' vivin gran part de lór vite tal fondon 
dal már, ma tai més di avril, maj e jugn, a' tornin 
plui adalt là che l'aghe 'e je plui basse, sui 3 - 15 | 
metros, par pojà i ús. Al è propit in chest periodo 
che si va a pescjális. Par cjapális si dopre il nasson, 
une sorte di gabie di rét là che lis sepis a? puedin jen- 
trá, ma no jessí. 

A' son buinis sei chés grandis che chés pizzulis e 
par cheste ocasion 'o provarin a preparális cui ce- 
sarons. 

Si cjape un chilo di sepis e si gjaviur la bocje (il 
bec), i vói, il vues, il sacut dal ingjustri e po si tàilis 
a filetuz e si lavilis. 

Intant in bande, si fás rosolá un gran di aj tal vueli 
di olive e daspò si "zontaran lis sepis a filetuz ch'a 
varan di cueisi adasi, adasi par un dós oris. Dopo 

un'orute si ’zontarà une tazzute di vin blanc e doi 
O tre etos di cesarons frescs. Sal, pevar e nujaltri. 

E se par cas *o vès fat une polentute tenare, alè 
propit il cas di di: mangjà e muri. 


LUCIANO VERONE 


(Cjapade-sit di A. Borghsan, pescjadòr di Lignan) 


—— A 


- No stá ciri lis peraulis denant dai pinsirs. 


- Fevele chel tant che tu sés siguron che lu scòltin e la quarte 
part di chel che no tu sés sigúr che lu capissin. 


A.P. 


165 


La ciasa da la Tata Armana 


Dos stansiutis di “pié in sù”, benedinla 

par test e ligitima; e smicianla 

ché a era la ciasa sot chel traf 

da la Tata Armana nenfra i rudinas. 
(s'a vevia in non 

la Tata? 


Nanuta: par nu 'a era doma 
Tata Armana). 

Ciasa a rut clap 

sensa scaja nenfra li füghis, 
ten e no ten, 

al prin sdrondenon 

di ché bomba colada vissina, 
a si à sdrumada 

glutint la Tata. 

**Poh, no che no: 

tu no ti ghi vévis 

fat mal a di nissun. 

Puora Tata”, 

al à dita cul grop dentri 
don Tilio 

tal cricadi, 

Setembar 


167 





SETEMBAR 
Plaz di ceramiche par pietanzis (sec. XVIII). 

RUTARS 


Nus è simpri un fregul problematic cjatà lis stra- 
dis par rivá a Rutárs. Come lis stradis, ancje il so | 
non al é pluitost problematic: al ven - nus dis il sien- | 
ziát competent, 'Zuan Frau - di une peraule sclave 
ch'e diven di un'altre peraule todescje-carintiane, e 
lis dós peraulis nus dan párie i significáz de tiare la- | 
vorade e dal sotan che la lavore. | 

Cheste tiare lavorade *e je biel adalt, tôr di un 
cjampanilut e di un groput di cjasis. Tú chel cjam- 
panilut tu lu lumis di lontan, ma dome dopo di vé 
passat pais e cuelinis cirinlu e no cjatanlu. Co tu lu | 
viodis, sastu ce che ti tocje?! Tu sès come un ch'al 
è par lá tun lüc ch'al varès vat di jéssi no real, ma | 
dome piturat sun qualchi libri di fruz, e tú invezzi 
tu t'al as cjatát lavie; e cumò, biel brincant la stra- | 
delute ch'e va-sú 'ziravoltant, no tu às nancje un ti- | 
chininut di batecúr come che par solit si alu denant | 
di qualchi gnovetát. Tú, invezzi, tu ti sintis dut con- | 
tent, tanche tu vessis savút di prime di nassi che lá | 
adalt *e je tiare lavorade, duncje civil, e duncje si- | 
gure, ab aeterno. | 

Chel cjampanilut là, al è ver che tú tu lu as scu- | 
viart cun tun ciart intart, ma ce impuartial? Baste | 

riválu in qualsiséi moment! Lui al é come la bielez- 
ze che no cognòs il timp, ma ben l'incjant. 

Tal miez dal groput di cjasis, 'e je une biele cort 
cu l'ostarie, e li tu viodis ancje une cjasute viere, pi- 
tinine, cul so biel pujulut inflorát: il voli al indusie 
ali, che tu t'impensis che par chel puartel li e par ché 
puartute li al passave il prin sotan ch'al à tacát a la- 
vorá cheste tiare. E biel cjatansi cassú, lui al è stát 
il prin a cjalâ ogni di, dicá e dila, un Friûl di cueli- 
nis monz e plans vert e celestin; lui, a buinore, al 
Jevave parentri lusórs e colòrs ch'a cressevin párie 
cu la só anime; e daspò chel cjampanilut la al á scu- 
gnüt nassij dongje par jessi là a segná la bielezze in- 
finide. 

La une di tú tu ás "za stát: al ti soven cumò di fresc 
che une di tu jeris jentrát te cort cul Visentin e l'o- 
starie "e jere siarade, nol jere nissun, ma lis puartis 
des cjasis a” jerin viartis; "o vés clamât, berlát, "o 
sês jentráz, e nol jere nissun. E dut viart: no ano pore 
dai laris in chest borgut? 

No! 

Culi no an pore, parceche, almancul fin cumò, cu- 
li, l’àjar ch'al ti travane al è chel di chei dis, di chés 
buinoris... Fossistu tú l’ultin sotan di Diu! 


L.C. 

Cence respir di stale 


Ta chel sotpuarti scúr 
cence respír di stale 
si sfante il mont 

dai nestris viel... 


Un séi di cil 


e tiare 
tal cúr antíc 
de gnot. 


E.B. 


Sergio Altieri: Vecchia casa contadina 

SALÚT 


Al jere di un biel piez che Bepo al pendolave, che 
nol stave masse ben e il miedi, par no fálu lá sú e 
ju cu la coriere a fâ esams, al è rivát a convinzilu 
a jentrá qualchi "zornade tal ospedál. Li esams sore 
esams, ragjos, purghis, sotratifs e digiuns. 

Dopo une setemane, la femine *e va a cjatálu. "E 
jentre te stanzie e lu viót distirát sul jet, strac, palit, 
cui vôi siaráz e سام‎ sec: piès dai ultins dis a cjase. 
Lu cjale, tal squadre in lunc e in larc, po planchin 
lu poche e j dis: ““Diu, Bepo, no ti cjati nie ben. Dopo 
vot dis di ospedál tu sês piès di prime!””. 

E Bepo, senze viarzi i vôi: “Sfidi jo! Cun dut chel 
che ti fásin ca dentri, par resisti bisugne vé saliit!””. 


E. RIGO 

Cianson III 


La prima brósa 
a met a durmí 
al susúr dai froscs secs. 
Al prin vient di Tartoi 
al fas ciantá las pitas di pès. 
Al ciavróul al bigarèe, 
cuntient da veila fata francia. 
I luiars, i sivilòs, 
i becs in cròus 
i compagna l'armonia 
dal riu ch'al fas notas 
sui claps, 
prin ch'i si glassi. 
Cianson d'atòm. 


A.C. 


W brösa = zulugne 
Tartoi = non di lúc 
pitas = chite (panole di pèz) 
becs in cróus = sorte di franzèi 

Pieris e muelis 


'O sin tornaz li di Coiutti, a Godie, par dá une 
voglade ai riiz (lis ruedis a palis) e visa che il 
füs dal moviment al pojave su la rèule (une 
bronzine), che par antic `e jere une piere sa- 
gomade. Cemiit provi6di par onzi? Cun tun 
‘‘lubrificant’’ natural e resistent: une crodie di 
ardiel! Duràvie? Unevore, bastave ricuardási 
di cuviarzile cun tun clap... antipantiane. 


*S* 


Mulin a Godie 

ÍNT A LA BUINE 


Il barbe Michèl al jere lat a Rome, pal An Sant, 
e quan’ch’al è tornat duc’ a domandaj cemit ca ce- 
mdt là. A un dat pont, so nevêt, j domande: 

“Cemit cu la campagne ju par là, barbe!” e lui 
j rispuint, menant il ciâf: 

“Mal. Malon! Misericordie ce fan fi gno!””. 

“Parcé pò, barbe”' j torne a di il nevòt. 

Alore il barbe al sburte indaür il ciapiel disint: ۶۰۸ 
à di jessi stat un sut mostro ventijü chest an, nevòt!””. 

**E cui us a contade une tal, barbe””, j torne a di 
chel. 

‘‘Orpo benedet, no tu sás che in dute Rome, no'n- 
d’ài viodude une, ma nancie une reste di blave pi- 
ciade. Orcobeo!””. 


La none di Ursule di Caprive, Nute dal Voli Clop, 
nonante agn bondanz, i disé une di a sò gnezze: ““Bi- 
sugne che ur scrivin dôs riis es més sûrs in Meriche, 
magari par Nadál, ch'al é un piez che no savin nuje 
di lór, s'a stan ben o mál e ancie par savé ce gnuvi- 
taz ch’a’ndi an ventila’’. 

“Po none” j rispuindé Ursule, ‘‘tôs sûrs aromai 
a’ son vielonis, ce ustu scrivij’’. 

“Ma nò frute”” "e disé la none, ““viòt che tu ti sba- 
lis, no son vielonis nò. A” varan si e no cinc o sis 
agn pi di mè, ve’!’’. 


BEPI DI DIANA 


C =" 


Sgambi 


Tant puest lajà, ma chi che pôc ind'è 
a’ rivin a pletons i “vuccumprá””; 

ma alore chei di nô ch'a son in plui 
mandinju a vendi là, ch'al è tant puest! 


LE 

Custums e vistiduris 


Usanze (ísie lade al mancul?), duncje, ancje ciri 
di scrupulá, furigá, cjossolá a drete e a zampe 
cu Pimberdei di “cjatá marít””. 

— San Vit cjatimi un marit / San Modest cjátimal 
di sest / San Crescenze no stá lassámi senze. 

— Un predi al puarte consolazion, doi disperazion 
e tre declarazion. 

— Mariutine di San Vít / insegnimi la strade di lá 
a marít. 

— Cucurèl da la coda ricia / ce tant agn mi datu 
a mi / denánt co si nuvicia? (1893). 


*S* 


Custum di Marán 

ROBIS CUL COTUL 


Jacun sot parabule 


Jacun Stombli al jere un omp ch'al cjacarave spes 
e vulintir in “gergo”” o sot metafore. Chel che lu fre- 
quentave di rar al veve ce fá a capilu. Lui al rivave 
a semplificá lis robis plui complicadis cun tun cja- 
cara saurit. 

Quan'che un zovin al fini scurtissat in tun lodar 
di ledrós, Jacun al sentenzia: “Il mont si ten-sú usant 
doi canai: chel de flór e chel de semule... Si viot che 
il biát frutat al usave chel de semule!’’. 

Une di so fi al cumbina une di chès... di scugni 
18 in preture. E Jacun omp avidút e prevident al lè 
dal avocat par presentaigj il cas, e seont il so solit 
j disè: “Dotòr, o soi vignút par ché cagade di gno 
fi; parce che *o vores che prime che j vadi in bocje 
al pretòr 'e passas pes sos mans””. 


* * ¥ 


La lenghe dal infiàr e chè dal paradîs 


Un omp vieli al jere sentàt su di une bancje ’tun 
zardin di Moscje ch'al studiave su di une gramati- 
che ebraiche. Tal mentri al passà un agjent dal KGB. 

Chest, cence fási notá, al cjalá parsore de spale dal 
vieli زع‎ domanda: ““Ce tratial chest libri cun che stra- 
ne scriture?””. L’omp cence scomponisi al rispuindè 
che si tratave di une gramatiche ebraiche. Al che il 
pulizai al priontà: “Ma *e só etät al è poc probabil 
ch'al puedi là in Israel”. 

“Purtrop, al à reson’’, al ribadi il vieli “Ma an- 
cje in paradis a’ cjacarin l'ebraic!””. ““E cemüt fa- 
sial a savè ch'al lará in paradis? Metin che lu man- 
din tal infiár”” al inisistè il pulizai. ‘‘Be’’’ al priontà 
il vieli “l rus lu sai za!””. 


La diete 


Une siore tofule "e jentrà tune pasticerie, e daspò 
vé nasicát dapardut "e ordenà une biele torte di mi- 
luz. La chelare, prime di vuluzá la torte, j doman- 
da: “Ajo di tajále in sis fetis o in vot?” 

“No, no! In quatri! *O soi in diete””. 


* + * 


Riz e cjans 


A un vetrinari di une citadine nostrane 'nevore in 
nomine une di, di cheste istât passade, j fo puartát 

un cjanut di apartament ch*al veve barufát cun tun 
riz. Daspò un par di oris passadis a tirâ-fûr spinis, 
spizzoz, a disinfetá, tajá e cusi, il vetrinari al conse- 
gna il cjanut e propietarie che domandà trop che 
j doveve. ‘‘In dut a’ son centecinquantemil’’, al de- 
clará il sanitari. ““Centecinquantemil! Ma 'o sin fur 
di strade!””, "e protesta la siorete. ““Si aprofitais un 
DOC dai vilegjans. Ce faseso alore d’unviâr quan'che 
no sarin chi nó a fanus spela?’’ 
** *O tirin-su riz!””, al zontà il vetrinari. 


“Ex? 


E dai ch’al è un clap! Simpri a rivuart de incarna- 
zion di Crist. Ancje tal Credo apostolic che si recite 
te Messe, 'e salte für une traduzion taliane stupefa- 
cent: **...si è incarnato nel seno della Vergine Ma- 
ria...". Tal mentri che il test origjnál latin al recite: 
‘natus ex Maria Virgine...’’. Coretamentri la tra- 
duzion 'e vares di suná te forme plui semplice: **...na- 
to da Maria Vergine...’’. Difat il vocabolari latin al 
specifiche: ‘‘ex (preposizione con l'ablativo), di, da, 
fuori da, fuori di, secondo, conforme a, a cagione 
di, mediante, da parte, ecc.””. Si a l’impression che 
se no si pree seont i cjanui de CEI si va drez Cjadal- 
diaul. Partant i tradutors glesiastics, brilans fin che 

si Gl, chi ret a? somein a tanc' sbilfons o prestigja- 
dórs pal fat che án rivát adore a ribaltá e a savoltá, 
cun tun toc di magje, un “ex?” in tun ““seno””. Ro- 
bis di Premi Nobel! 


Marx in TV 


Une di Carli Marx si alzá de só tombe londinese, 
e dut il mont al cjacará dal aveniment. Dome in tun 
País la gnove 'e fo aculzude cun imbaraz: l'Union 
Sovietiche. No par chel Marx al fasé di mancul di 
lá in URSS pe só prime visite uficiál, e lis autoritáz 
sovietichis a? scugnirin ricevilu cun granc' sflandórs. 
Il Politburo si cjatà imbraghessát e confusionát. 

Marx al dise: ‘‘’O soi veramentri comuvüt. 'O vo- 
rés fà une diclarazion al vuestri popul. Dajmi qual- 
chi minüt in TV””. I capuzaz simpri plui confusionáz 
j rispuinderin che saressin contenz, ma che purtrop 
al jere dut programát par i prossims tre més. Alore 
Marx al domanda di cjacará cun Gorbaciov. E Gorby 
al rivà a fáj vé un par di minüz, par une curte apari- 
zion in public. A son presintis dutis lis equipes tele- 
visivis dal mont, e l'aveniment al sarà trasmitüt par 
vie satelite. Al rivà il grant moment; Marx si vissinà 
al microfon e al declara tra il sito gjenerál: ‘‘Amis, 
compagns, fradis, 'o ài nome une peraule di dius: 
scusaimi!””., 

Chés di Tunin 


Daspò il prin di di scuele, Tunin al torná a cjase 
dut sustát. Al scomenzá a sbati puartis e a bruntu- 
la. Sô mari j domandä: ““Cemiit astu cjatat il to gnüf 
mestri?””, E Tunin, cjalant di brut só mari: “Alè 
une frane! Un omp nojosissin ch'al piart il so timp 
a domandanus cjossis che lui al sa benissin!””. 

Un'altre di, daspò une biele neveade che à fat siará 
lis scuelis, il mestri j domanda s'al veve fat bon ús 
de "zornade di vacanze. E Tunin pront: ‘‘Si, siór me- 
stri. 'O ài preát par ch'al continuas a neveá fin 
vonde!””, 


Tunin dut content al torná a cjase di scuele, par- 
ceche al veve imparát a dividi il timp e a calcola l'e- 
tát des personis. Cussi, cjacarant cul nono j spiegá 
dut il sisteme di misure. Il nono al jere tant sodisfat 
ch'al metè subit 'e prove Tunin. ‘‘Sint Tunin, jo ’o 
ai 65 agns. Tu as di dimi tros ““lustros” che son!”’. 
Tunin al pensá un moment, e subit al corè te stanzie 
indulá che il nono al tignive duc’ ju impresc'. Al tor- 
ná dongje cul metro. 

Lu viargè e daspó al scomenzá: ‘Nono, la stati- 
stiche e à stabilit che l’etât medie dal omp "e je sui 
75 agns. Eco cà: cinc, dis quindis, vinc’,... Tu tu as 
65 agns e partant ti restin dome 10 centimetros di 
vite!””. 

TARCIS MUK 


(Tarcisio Venuti) 

UTUBAR 
Turcli di len cun vasche di piere; valade dal Vipau 
(sec. XVIII). 

SPILIMBERC 


“Spengenberg””, non todesc antic de zitadute di 
Spilimberc, nassude prie cul stil gotic. Al è juste 
il gotic che ti impressione di plui quanche tu jentris tal 
cür dal borc; a’ son i arcs a ponte di qualchi strade 
che ti brinchin il voli, e al é il domo, il cjscjel, qual- 
chi torate... 

Il gotic nol é dome culi, che lu vin ancje in altris 
lúcs de regjon, ma culi ti esalte di plui, nancje che 
tu fossis in Franze là ch'al è nassút. Oh, nuje cefá 
cun Notre Dame di Paris, ch'o sin lontan di chel 
` sflandór artistic; ma, dichelinstès, a pas de mode- 
stie furlane, si à un revóc di chel spirt là, che, cja- 
pant une ande paisane, al ti devente simpatic e al ti 
jentre dentri tanch'al fos un ami ch'al ven par cja- 
se. Puédial un stil jéssi come un omp? Il domo di 
culi, ch'al à une muse cun cinc vôi vlarz e doi sia- 
raz, al e dut un smicja di voli, ch’al ti dis di si, ve’! 
Nol é come il domo di Pordenon - ancje chel gotic 
- che prin cu lis absidis e po cul cjampanili al ti va- 
sú e sü e po ancjemo sú di slanz, a puartáti di pre- 
potenzie in cíl; culi, cul domo bassut, tu ás il per- 
més di vivi a la miei cu sèi ancje su la tiare, par chel 
tant che tu as di staj; e la vite in tiare furlane ’e pò 

ancje cjantuzzá come ché pinie a caputis che il do- 
mo al à sotét, sore dai siei ۷6۰ 

Il cjscjel al a ancjemò intorsi un fossalon e, de- 
nant de jentrade, al é un puint; sul muret dal puint, 
vué a’ son sentadis tre bielis fantatis ch'a fevèlin come 
lis Tre Graziis, e la tó orele, biel che tu passis, *e je 
pronte... Ma cjale, ve’: a’ fevèlin par franzés! Sara- 
no turistis? O furlanis fiis di migráz tornáz chenti? 

Tu jentris miez franzesát te grande cort dal cjscjel 
plene di 18۰ e tu viodis une fazzade plene di pituris: 
i colórs, cun dut che cumó a” son smamíz, ti disin 
cetant biel vifs ch'a jerin par antic, e dibòt lis figu- 
ris de int piturade a’ rivin a torná vivarosis par te, 
ali, sul moment. 

Insumis, pense tù!: cheste volte a Spilimberc to- 
desc tu sés deventát franzés. Si viót propit che tu sés 
european, ch'al úl dí furlan, parceche l'Europe "e 
je grande e ’a je pizzule se jentre, come a Spilim- 
berc, no dome te peraule o te piere, ma ancje tal ajar. 
Culi a’ son dós realtàz minimis che no tu puedis tra- 
scurá: une 'e je l’ostarie dal Bacaro, a testemoneá 
che par antic no esiteve dome la storie ma ancje il 
popul, e chealtre *e je la vetrine di une librarie, che 
ti presente miór che no in ogni altri lúc lis edizions 
culturáls furlanis. 

Ti mancje un alc ch'al é restât te tó memorie: la 
viste maraveose - blancje - dal Tiliment, che tu ás 

vude gjoldude cuissa quant. Salacór 'e je dila di chest 
palaz, ma il puarton al é siarát. Ma va tú, cul pin- 
sir, in ché lûs blancje di claps, e pense che nissun 
pò siará il cil! 


L.C. 
Pôc 
Muri al è pôc 
se dopo muarz si stente inmò a savé 
parceche si à vivit. 
nc. 


192 





Ce sbava 


Al jal al cjanta, 

la ialina a fai i ous, 

la povea a tuoi-su i colours dei flours, 
i sarpins i fai al trol, 

li furmies i lavora dut al di, 
li mos'cies dute in cercle 
tor a tor la lis, 

e jo quanche ai finit 

chista vita da corna 

ce sbava lasce-su 

a la ploa 

da cancelá? 


(furlan di Andreis) FEDERICO TAVAN 

PINSÍRS 


Sustigni inmò, che il puór omp da scimie al ven, 
a’ vil di contále in chel mit che a nus conven; 
che la scimie di pèl par für 'a no jè mai senze, 

mentri che l'omp lu a fis nome su la cuscienzie. 


ar Yr * ki di 


La bausie di cheste democrazie confusionarie e ba- 
larine *a je ché di crodi di suná duc la midiesime... 
manfrine. 

Dal moment ch'a si pol dilu, für dai dinc e 7ء‎ 
in rie, dome co si è'mudrz si è auvái, cun o senze 
democrazie. 


f do do $* 4$ X« Oé d 


Ché femine speciál ch'a mi à lassát, par un pote 
di siór, 'a je une zuite ch'a “si sbàt facil" di cjáca- 
ris e onór. 

In ta vite a' no siarvin amór, dolcezze e lenghe sc/e- 
te, 'a tu puédis vé mil difiéz co di béz je plene la 
sachete. 

Ex ï à, œ Sg * ï 


Tantis personis ch'o cognòs, e a’ no je une sfra- 
nezze, tal corí-sú dai agn, a' no ján piardude piz la 
belezze. 

A” jan fat dome un sempliz muviment, pizzul ma 
sigür, dut chel seren tirât vie da muse, lu àn mitüt 
tal cür. 


BRUNO NOBILE 

Pieris e muelis 


Ancje la famee dai Burello, tai Cjasai Papa- 
ròz, di passe cent ains 'e disnizze muelis e tra- 
muelis. Tal lór mulin, complen di furnimenz 
dal mistir (palotis, mastelis, tamés e vie disco- 
rint) `e fas biele aparenzie la torte (par talian 
“Tubecchio”), la ruede duncje, che incjastrant 
i siei dinc’ cui brazzùi dal segnòn (une sorte 
di *'gabie"' cilindriche) j da la viamenze a du- 
tis lis operazions de masanadure. 

*C* 


Mulin ai Cjasai Paparòz 








ان سو سنا 

DOMENIIS 
PRIME DE ULTIME UERE 


"O ai scoltât un frut che j diseve a só mari che j 
contas robis di quant ch'al jere pizzul: come ch'al 
jere vistüt, cemût ch'al fevelave, ce "zugatui ch'al ve- 
ve, s'al jere trist o dispietòs, s'al vaive; beh, chest 
frutin al a núf agn! 

E se un frutin di núf agn al domande a só mari 
che j conti i pós ricuarz de só vite apene floride, *e 
je juste che noaltris 'o volin ricuardási dai faz de ne- 
stre vire, tant plui lungje, par vivi un'altre volte. 

S'impensaiso cemüt che si passavin lis doméniis 
devant de ultime uere? 

Vie pe setemane si lave a scuele o a vore e la sabi- 
de, dopo dimisdi, duc’ a l'adunade dal ‘‘Sabato fa- 
scista””. A voltis si veve di lá ancje la domenie. 

Chei di Udin a’ lavin tal so **Gruppo rionale” (il 
gno al jere in vie Paolo Sarpi e si clamave Pio Pi- 
schiutta), chei ch’a stavin in provincie si cjatavin in 
te plazze dal pais, dulà ch'al rivave, se nol jere 28 
li, l'incaricat di Udin o di un pais grant li dongje. 

Si marciave pes stradis de citát cu lis sclopis senze 
cartatucjs. 

In ché volte si scugnive lá a l'adunade dal sabato 
fascista, parceche Baldas ti puartave a cjase la car- 
tuline da l'invit-comant di presentási ae tal ore par 
messeda la sclope. 

Dopo ?e je rivade ché altre cartuline e par agn "o 
vin doprát cartatucjs vèris e nus à tignit lontan di 
cjase par tant timp. La uere! 


La domenie di matine, se nus lassavin durmi, si 
stave tal jet fin lis núf. Dopo, laváz e vistüz di fie- 
ste, si lave a messe ch'e durave plui di un'ore e li 
a' davin, te mé parochie, un biliet par lá al cine cul 
scont (par premi, parcè tu jeris lât a messe). 

Il biliet dal cine al costave un franc, cul biliet de 
Messe invezi al costave trente centesins. 

Se al jere biel timp, prime di misdi, si lave a tirá 
quatri balonadis tal cjamp dal Ricreatori o si feve- 
lave, sot dal puarti de glesie, di dut, für che di scuele. 

A misdi in pont si gustave, duc' insieme, fameis 
di vot, dis di nó e dopo i vecjos a’ lavin a butási e 
nó si scjampave al cine, ch'al viarzeve a lis dós e, 
se tu jeris furbo e se ti plaseve, tu podevis viodilu 
dós voltis. 

Chist cine al jere un locál pizzul: la platée e par- 
sóre il logjon a fiár di cjaval, in dut a' stavin quatri- 
cent personis. 

Al veve il palc par fà teatro e sot i camarins pai 
artisc', dividüz dai telos, che si spostavin a secont 

i atórs ch'a jerin e a’ creavin stanzeutis. Chest par 
dividi i plui anzians dai plui zovins e no lis feminis 
dai omps, parceche lis feminis, in chel teatro, no án 
mai recitát. 

Il cine, in ché volte, nol fevelave: al jere mut. 

In ché volte i titui dai cines a’ jerin: “Il fantasma 
dell'Opera, La donna velata, Pugnale evanescente, 
La suora bianca, Quo vadis?, Tom Mix alla riscos- 
sa" e tanc? altris. È an vüt dat ancje “I miserabili" 
in vot puntadis che se tu'n' piardevis une e no tu ca- 
pivis, al jere simpri pront chel dongje di te che ti spia- 
ve, subit fat tasé di chei in bande, e alore tu cirivis 
di capi dibessòl. 

In chel cine, simpri plen, quant ch'al sunave il cam- 
panel, si distudavin lis lûs e al comparive sul telon 
(lo schermo di ué) scritis che nus spiegavin dulá che 
il cine (il film di ué) al jere stát fat e di ce che si tra- 
tave. Alore duc si lejeve in coro, a vós alte, come 
quant che si rispuint a Messe.. 

Si lejeve: ““In America del Nord nel 1868 i pio- 
nieri, guidati dai coi-boi, (si diseve cussi) andava- 
no...” opúr: “Nel 54 D.C. (dopo Crist e duc’, par 
ridi, si diseve: dopo cena) Nerone amava Poppea... 
e si viodeve musatis cun voglaz pituráz par daj espres- 
sion parcè "e mancjave la peraule. Ogni tant al com- 
parive sul telon, fat di quatri tocs di tele zontaz, 
parvie che la tele no jere tant alte, qualchi peraule, 

come se fevelassin i artisc’ ““Ti amo, ti seguirò ovun- 
que...", opúr “Tuo padre é morto di crepacuore 
quando sel andata via...”” e anche in ché volte si le- 
jeve in coro. 

Noaltris fruz si jere tant cjapáz dal cine che si par- 
tecipave, par mut di dí, ancje a lis azions. Cussi quant 
che daür dal nestri eroe al capitave qualchidun par 
copálu, nó, jevás in pins, *o cridavin: Ocjo... Oc- 
jo...!! Ancje quant che la cavalarie merecane 'e la- 
ve di galop, par salvá la int cjapade dai indians, si 
berláve: Dáj... Daj...! 

Il cine al durave, cu lis interuzions, parvie che la 
pelicule si rompeve, un'ore e mieze, e no lu mostra- 
vin dut intir. 

Lis senis di amôr, che cumò a’ fasin ridi un frut 
di vot agn, lis tajavin, cussi ancje quant che lis ba- 
rufis a” lavin masse a lunc., 

Qualchi volte, quant che il cine al jere impuartant, 
al vignive un mestri a suná il piano sot il telon e alo- 
re sul cartel, sot dal titul dal cine, a’ scrivevin: ““Suo- 
nerá il piano”. 

Cemát ch’al fasès il piano a sunà di bessòl, no lu 
ai mai capít! 

Al rivave il mestri; al veve i ocjáj neris, nol vio- 
deve; compagnát di une siore, la quál j diseve ce ch'al 
veve di suná par comenta lis azions. 

Tre a’ jerin lis tramis: ligrie, amôr e uere. 

Se la siore *e diseve al mestri: ligrie, lui al sunave 
“La danze delle ore””; s'e sunsurave: amôr, alore al 
sunave: ““Son tornate a fiorire le rose”? opúr ““Bella 
bimba all’imbrunir dimmi vuoi da mè venir...””. 

S'è cridave: uere, alore il mestri si discjadenave 
e al sunave ““Guerra, guerra le galliche selve quante 
han querce producan guerrier...’’ opúr “La caval- 
leria leggera”” di Suppe. 

Al cine, dopo il drama (cussi a? clamavin il cine 
ch'al fós stát tragic o nó), 'e vignive la cómiche, chés 
cómichis che si viódin ogni tant par television an- 
che cumò: Buster Keaton (nol rideve mai) Harold 
Loyd (al rideve simpri), Charlot, Benturpin occhio- 
fatal, Ridolini, Fatty e tanc’ altris. Lis còmichis a’ 
plasevin parce ch'al jere dut un moviment di int, no 
coventave léi scritis e noaltris fruz si profitave par 
fà davoi, dopo Jessi stáz dós oris cuzzos (1 uardians 
a' siaravin un voli). In tes cómichis lis machinis si 
disfavin, lis tortis a' lavin te muse, i segloz, plens 
di colór, e colavin tal cjáf, 1 trenos a' lavin für des 
sinis e dopo a' tornavin dentri e vie cussi: duc' ridi, 
berlà e fà casoto. 

'E rivave l'ore di là a cjase, a lis sis soresere e alo- 
re, une volte riváz, si faseve 1 compiz o si faseve fente 
di studia. 

Prime peró si veve di spindi 1 ultins centesins par 
cjòli i bagigios o lis stracheganassis (il cewing-gum 

di ué). Mi ven iniment che il papá nus dave cinc 
francs par fa la domenie e a” dovevin durá dute la 
setemane. 

Cene tór lis siet, ancjmó un póc di léi e dopo duc’ 
tal cuzzo, fin lis siet dal doman di matine, pronz par 
la scuele. 

Chestis a’ jerin lis domèniis d’inviär cho passa- 
vi, quant ch’o vevi pòs agn, prime de ultime uere. 


SERGIO VISENTIN 

Custums e vistiduris 


Postoché l'imberdei nuvizzál al e vonde intri- 
gát, miór tigní cont di qualchi altri scrupu- 
lament. 


— La matine di San Zuan la fantata ?a mola un 
gri für da la puarta: s'al va, 'e resta vedrana, s'al 
entra 'a si marida (1886). 

— Sanglòz in bocje di cui che mi brame / se mi 
ame / che s'al tegni / se nol mi ame / ch'al mi 
rivegni. 

— Quanche la fantate 'e lave sul lavadór, co 'e ba- 
gne unevore il grumál 'e cjolarà un cjochele. 

— Done mari laiso a Udin? Mi compraiso un biel | 
grimál? Se mi ven di maridami, servirà di nuvizzál. 


ch 


Custum di Maran 

“STRAPAESANIS” 
Al concertu tal Brent 


“Par la sagra de San Florian, a San Martin de 
Campagna, a’ fevin li’ robis in grant, no come al 
timp de adès che de la sagra niancia a? se ricuardin. 
Intant li’ baráchis in plassa, davant la glesia; la be- 
nedission dei anemai dopu la messa, la pursission par 
li? stradis del paeis dutis inghirlandadis de vert, e infin 
i zuoghi: li^ corsis cui sacs, al pal de la cucagna, la 
gara de la pasta suta. Cu” na palanca, ancia cun sinc 
schei - e al era ancia chi a no ’n veva - a se feva fie- 
sta! Par la zoventut quatri sals ta la piataforma e 
la sagra, de norma, a finiva cui sunés e qualchi co- 
ru”. Chistu al me contava, timp fa, Liberal Marco- 
lin, ch'al era stat in Fransa. Ma del concertu: nuia! 
“A dí la veretàt ió ài sintut, si, calcossa in proposit- 
'a me veva dita la Margarita Da Ros cun aria de mi- 
steru - ma a da iessi stada na matana de zovins, "na 
“fantasia””, come un prin de Avril, nuialtri!...” 

- “Altri che fantasia, altri che matana!... - al era 
saltat-su Arban - Ca, nissun al sa, nissun al ricuar- 
da!... °A éis susseduda dreta-dreta come che ve la 
conti lò - e sensa niancia tira al flat, via ch'al con- 
ta... - Timp fa, tant timp fa, par la sagra qualchidun 
al à stampat un manifestu ch’al invidava dus, dopu 


206 








sena, a ciatási tal Brent par scoltá al concertu. Nian- 
cia dílu, dopu sena dut al paéis al era tal Brent a spetá 
i sunadours e al Maestru pal concertu. Ma speta che 
ti speta al era vignut tars e qualchidun al protesta- 
va. Finlamentri, tal situ de la nuòt, li” ranis del Brent 
a’ se vevin metüt a ciantá. Tra la maravèa de dus, 
"na òus che nissun al se spetava, ben fuart cul me- 
gafono 'a dis: ““Ecco il concerto che attendevamo! 
Godetevelo, tanto viene offerto gratis!... Arban, 
squasi cun gust, al se veva fermat un moment come 
par cunsiderá la mé maravèa - E alèparchel che da 
in ché uolta - al veva cuntinuát cun tonu furbu Ar- 
ban - a San Martin de Campagna nissun al parla del 
concertu. Pituost, par no dineasi a chi ch” al doman- 
da, a’ rispundin: ‘Mah, tant timp fa!... Forsi "na 
matána de zovins, come un prin de Avril!... Nuia 
de seriu!””... Opura: “No sai...” **Chi sa?...” “A? 
disin!...”” e, sempri pi de spes: ““Io no eri!””... Inso- 
ma, quasi dus sul vagu. Da no cruodi! Cussi, pròpi- 
tu iò, che no eri, adès ve |’ ài contada: sclet pal si, 
dret! E par concludi dirai ancia che li' ranis del Brent 
a’ an fat biela figura: "na coral meraveosa, ch’ al 
va ben de ricuarda!...”’ 


R.A. 

Scarabossis 


Scarabóssis 

i Sin, 

vansadissis restadis uchi 

dopu che la blava 

‘a e stada portada via. 

Dismintiàdis 

da li’ mans muarzùdis da grops e timp, 
da grumái taiàs 

cui curtis da l'utun... 


Uchi i starin, 

ta la preson dal nuia, 
spetant ch'el vint 

"na di a ni meni via, 
o che la so pietat 

a finissi 

di sbregani... 


(furlan di Bagnarole) GIACOMO VIT 

Novembar 





NOVEMBAR 
Butiliis di veri preseát pal vin; fabriche di Tribussa 
(sec. XIX). 

XI 


DUC” 1 SANZ 

I Muarz 

S. Silvie 

5. CARLI BORROMEO 


Ss. Martars di Aquilèe 
. Lenart 

Ernest 

. Gofrét 

Oreste 

. Leon il Grant 

. MARTIN VESCUL 


. Josafat 

Diego 

. Clementine 

Albert il Grant 

. Margarite 

. Lisabete di Ongjarie 
ODON ABAT 


Matilde 

. Otavi 

Madone de Salút 

. Cecilie 

. Clement 

. Crisogun di Aquilèe 
۔‎ CATARINE 


anjannnynann nnnnamni 


. Dolfine vergine 

. Valerian di Aquilèe 
. Mansuet 

. Giralt abát 

. Andrée apuestul 


STRASSOLT 


La stazionute su la strade par Grau no pár muar- 
te cun dut che su chés sinis ch'e á daursi a? son férs 
di une eternitát i vapórs vieris. Si trate di vapòrs für 
di siarvizi, duncje no muarz, ma in pension - si po- 
dares dí -, e ancjemó dongje no maluseriós, ma di- 
bòt contenz, duc’ inmagáz te campagne lusorose, a 
polsá e a insumiasi di ce ch'al à vit stat vèr in tai 
agn dal lòr viazá, cul fum lunc dal lòr cjamin, il sun- 
suron des lòrs ruedonis, i fignestrins dai vagons in- 
lumináz di gnot e strissinâz vie come fruz cun sivil 
di salút ai país. 

Dila de strade, si viòt un'altre strade, ma diferen- 
te: *e je la strade plui verde dal Friúl; une strade di 
jarbe cun tune dople file di arbui grandons ch'e va 
indentri fintremai cuissá dula. No si pò jentrá, ch'al 
è un puartel siarát; al sarès tant biel là su ché strade 
bielplanc e no rivá mai la ch'e finis, parceche une 
strade cussi no varés di vé mai fin. 

In ogni mit, nol é che il pais di Strassolt nol à di 
interessá parvie dal atrát che, prime di viodilu, a' 
rivin a vé la stazionute e la strade verde. Al é capi- 
tat, si, une volte, di laj dentri senze cjatáj cuissà ce, 
ma dome parvie che, denant di une jentrade là ch'al 
pareve ch'al fos dut privát, si sin fermáz. Invezzi si 

pò jentrá, e une biele di 'o vin passát ché jentrade 
e si sin cjatáz tun quadri di pitòrs dal "600: nus a 
parût di séi deventáz figurutis jenfri granc' mûrs vie- 
rons, une aghe cun puinz e cigns, qualchi cjase con- 
tadine, qualchi piere scrite, e une atmosfere juste di 
piture ruviniste tune lús malsigure e un cidinór no 
paurós ni magát, ma come mut di secui: i cidinórs, 
par solit, a’ fevèlin cu lis animis, ma no chel là. 

Al risulte che in qualchi part tra chei muróns, lá 
ch'a son ancjemò a stá 1 dissendenz da l'antighe fa- 
mee dai Strassolz, e’ an stàt orchestris di arcs. Dal 
sigúr e’ an sunát il passât dal passât, valadi un timp 
pardabon piardût, co no si pò passá pe strade verde 
ni lá cun chei vapòrs ch’a san dome insumiási di une 
vite aromai tant lontane. Epür lór, i vapòrs vierons, 
la, tal biel vert, a’ pòlsin contenz e a? pandin che se 
la vite 'e je biele la muart no pò séi brute. Citáz co- 
me Milan no varan mai une stazionute cussi, come 
la lór! 


L.C. 

Quindis de Mai Milnoufsentotantanouf 

Quindis de mai 
milnoufsentotantanouf 

e i son passadis ciomò li fedis 
par la strada de li Brassoletis 
un mar de fedis blancis 
tosadis e lustris 

sot la ploia de mai 

fedis e agnei 

chei pissui ch'i ciamina in coda 
scorsas dai cians e dal fedar 

e chei "pena nassus 

cul ciavut de fou de li scarselis 
tal bast dei mus 

qualche bec doi montons 
pocis sempre li ciaris 

sol che doi i fedars 

un davant un davou 

da secui. 


In banda de la strada 

qualchidun ch'a varda sot l'ombrela. 
Davou de li fedis 

una fila de machinis fermis. 


R.P. BERTOJA 











Sagre di S. Martin 


Sagre strache 
ingrisignide 

tun businór di ploe. 
Pegre la gjòstre e gire 
a vuéit 

cul organèt ch'al sune 
al trot d'un cjaval vecju. 


Un sanglocjà di òris 
al intristis lis gornis. 


Il ros d'un'ombréne 
che passe pe? strade 
al clame bontímp. 


M. ARGANTE 

Pieris e muelis 


Simpri tal mulin dai Burello, si rive a intivási 
tune ‘‘scudielone’’ di piere par pila il uardi, 
marzúl o di vendemis. 

Ma ancje mei, pire e spelte, soreál, ris, ciòns... 
La piere, insumis, il materiál plui adàt par ma- 
sand prodòz des stagjons e lis stagjons de ne- 
stre vite. 


*G* 


Mulin ai Cjasai Paparóz 

“SHOPPING” 


Gno barbe al jere un omenòn di chei di une volte. 
Furlán. Grant e grués come une montagne. Al veve 
une vós ferme: quant ch’a ti clamave, tu capivis su- 
bit che bisugnave cori e di corse... Al jere bon come 
il pan. Di cür. Generós. 

Di frut *o levi a daj une man te só buteghe plene 
di robis. E lui mi dave dis francs par setemane. ““Cjò 
pizzul... và a cjolti un gjelato"'. An vignive plui di 
un... In ché ocasion lui mi rideve. Al jere un premi 
ancje chel: parceche lui nol rideve mai. Simpri serio 
ancje quanche lis femenutis ch' a vignivin a fà le spese 
j butavin - là une peraule di plui par stuzzigálu. Lui 
al rispuindeve a dové cence mai piardi la pazienze. 
Al stave atent come une volp. Al cjalàve dut e duc' 
di parsore i ocjai che si fermavin te ponte dal so nás 
dopo vé sglizziát dilunc il cerneli sudát. Simpri cu 
la gjachete, ogni tant al stentave a respirá. AI sofla- 
ve flat e peraulis: 

**Pàjtu subite o nótjo...?”” 

“Ce stupide, no ti ài paját nomo...?”’ 

Le femenute, a chist pont, 'e faseve fente di ciri 
il tacuin che no veve o, se al jere, nol veve bez... 
Timps di vuere. La tessare. Gno barbe al capive a 

svól: °“ 'o noti... tu pajarás 'e fin dal mês’. E ché: 
** *O vevi cent francs cumò...” (Tu püs crodi...). 

Ta che butegute 'e passave dute l’umanität dal 
país. E ancje dute la dibisugne. ‘‘Miez eto di con- 
serve e un sgombro... un quart di semi e un di uli- 
ve... tre etos di zücar... (ma chel al è un siór...)””. 
Ancje la varechine 'e vignive dade a quarz come ro- 
be di valòr. Für-vie si vendeve ancje la ‘‘Kalmine’’, 
une ostie blancje cun tune dose di calmànt, che ogni 
famèe 'e veve in cjase ““guai un mál di gnot”” o pal 
mal di cjaf. Lis lampadinis po `e jerin consideràdis 
aur. E lis cjandèlis? 

Daûr dal banc mi pareve di jessi come il mestri 
a scuele parvie di une pedane di len che mi faseve 
someá plui grant di ce che *o jeri. Mi sintivi impuar- 
tant al par di gno barbe: ‘‘Mariù? Ise je cumo...? 
Vire... le ano servide...? Il zùcar al è finít...!”” 

Li, perd, 'o ai scomenzát a cognóssi la miserie. 
La dibisugne di chei átris. "Dam un eto di gjardi- 
niére e une sardéle par chel omp ch'al é sul cantir’’. 

Al jere il gustá di un muradór. 

In buteghe a” vignivin dome feminis e qualchi ra- 
presentánt. I omps a” stèvin lontans. Si viodève ogni 
tant qualchi vedran. Ma ancje chel al capitave di 
scuindòn. Sorasere. Un moment prime di sierá e co- 
me se al fos passát par cas. Al leve vie cu la spor- 
te plene e ti disève grazie par vêlu servit fûr orari e 

pal silenzi ch'o varès tignút sul fat che lui, omp, al 
jere vignüt a fa le spese. 

Dopo tanc’ agns mi soi cjatât a sburtá il cjarúz 
dal ‘‘shopping’’ tun marcjatissim di ca dongje. La 
frute che zupete atór come un gneur. Le femine che 
indrezze il nestri la. ““Mi covente savón... e un toc 
di spongje... il gustá di Toni (il gját)... dòs pomis... 
il pés..." E vie cussi tant di fami cori a zig-zag co- 
me un siadór... Par staj daúr 'o scuèn domanda scuse 
un par di voltis a chei ch'o ai cjapát - sot cul gno 
carèl... ‘*Ch’al scusi... perdón... bundi dotór... man- 
di Aldo... Siore ancje jé culi...? Atenziòn ai 'zi- 
ghións... brao... cussi... và in bande pizzul... cór che 
le mame ti clame”. 

Une comesse, vignint a cessecúl, nus ven intór. Jo 
’o cjapi un colp tal cjossul... 'e colin tre casselis... 
'o sint sberlá me fie e i aventòrs a ridi... La femine 
mi cjale cun voli di condane... La comesse 'e vares 
voe di mangjámi (fossie almancul biele...) E jere je 
in reson... 'e vignive di destre e jo 'o jeri fèr come 
un gnogno in tun ““incrocio””... tra il repart blan- 
cjarie ei formadis. Ce fasévio? 'O sintivi 1 ordins ope- 
ratifs. Robe di fà invidie al quartir gjenerál de 
NATO: ‘‘Plin... plon... Gabriella subito alla cassa 
diciotto... un meccanico alla centrale... plin... oc- 
casione per tutti... plin... Gabriella... Gabriella... ur- 
gente alla diciotto... (a chist pont si sinti un toc di 

canzon di Celentano: ““laddove c'era il verde c'è una 
cittá...””) ...plin... è stato rinvenuto un bambino del- 
l'apparente eta di quattro anni. Si prega di volerlo 
ritirare presso l'ufficio informazioni””. E cussi 'o soi 
lát a sbati tor di ché commesse... Ma in fin dai conz 
al é stát ancje un ben (no sai ce ch'a pensarán 1 le- 
tórs...) parceche mi à dade l'idee par scrivi chistis 
quatris riis pal ‘‘Strolic dal novante””, an di Udin e 
dai mondiài dal balón. Timp de conserve in tubo, 
de varechine in gamelót, dal zücar in scjatule e di 
tantis átris robis vignudis par dongje cul bielstá. Par 
informazions vait pur tun ospedál qualunque. 


G. ANGELI 


— A 


Mancul 


Co il timp passát nol tornara mai plui, 
duc’ i avignis a’ varan stát in plui. 

E tu? Ce fastu chi, ce stastu a sta? 

Il to avigni a fermálu ustu prova? 


L.C, 

Custums e vistiduris 


Une spiulade ancjmò al nestri Pirona, juste par 
no lassá debiz, e cjapá note che lis feminis an... 
in dote: 
gjachetin, "zac, cas, cassedalt, ghelar, tode- 
scjne, gabanizze, camisolin, blusete, comes, 
gjupet, bustin, corpet, vite, còtule (cotul), ca- 
more, "zipón, zòcja (zoc), grumál, golèt, go- 
lete, camisole... 

*S* 


Custums de Valade dal Celine 

Josef Malatie de Valade (1875-1948) di Barcis, 
al davierzé a Udin la Librarie “Dante”, burint-fúr 
unmont di cartulinis cun ritraz, personis, custums 
e momenz de storie dal Friúl. 

Par chés 'stroligadis', al à 'zovát l'archivi de Fi- 
lologjche. 

TAL ASCENSÓR 


No sai se veramentri al é di crodi, ma plui di qual- 
chidun j ten a marcá che lui nol va cul ascensór par 
vie ch'al à bisugne di móvisi, di fà ginastiche. For- 
sit "e sara ancje une part di veretát; paraltri parce 
mo un di chéi - un gno compain di lavòr - ché altre 
di (e no je la uniche volte!) - daspò vé dade une ol- 
made dentri par viodi s'al jere il cas - dibot di scuin- 
don al è lát-sú propit cul gabiot? Epùr nol pareve 
ch'al stentás a cjaminá! O vevial pardabon tante 
premure? 

“Ma va-là, Luzio: forsit nome tú tu fásis une que- 
stion!”” mi dís. Un moment: no si tratial di coeren- 
zie? Un ch'al declare “No lu fás!”” e po invezzit di 
scuindon lu fás, isal un omp dret, di fidanze? 

Jo almancul ’o dis la veretât: se mai ’o pués o 
precuri di no lá in ascensór - premure o no premure 
- massime s'o sai che dentri al é plui di un. No mi 
plàsin lis sfladassadis di altris su la muse, il strati- 
enisi il flàt par no ۶8 compain, il tucási senza savé, 
il movisi tant che sui ús, insume no mi plás stá in 
scjatule, ma no mi plás soredut... ché atmosfere di 
falsetát che si crée ta chei momenz! 

Si, falsetát! Pense un moment. Quant che tu jen- 
tris tal gabiot, se ’e je altre int, tocje dî ‘‘si puédial?" 

Ma tú tu sás che nissun ti disará di no, almancul che 
propit il gabiot nol sedi plen tant che un scus! E tu 
jentris. 

Po tu ás di cjalcjá il baton dal plan just. Se je int 
denant, tu sburtis la man indenant e tu precúris di 
fracá. Se tu rivis, tu ás di stá atent daspò di no daj 
di comedon a chel siór dongje. E, se ancje cun dute 
l'atenzion, tu j dás une pocadute, tu scugnis dij, 
““scuse””. 

Dij ‘‘scuse’’, no ‘‘domanda’’, parceche lui di si- 
gúr no ti varès dit che tu podevis pocálu. 

Se po no tu rivis al baton, un tal al è bon di do- 
mandáti a ce plan che tu vas; no lu fas paraltri par 
sei di bon cúr, ma par no jèssi sburtát o sfacaját cuin- 
ti le parèt. Cussì ancje il ““graziis” che tu disis - a 
ben pensáj - nol e proprit une espression di ricognos- 
sinze ma di convenzion (i plui boins a” disaressin ““di 
educazion’’!). 

Quant che po il gabiot al é inviát, al somèe ch’al 
vedi alc ch'al no funzione ben, tant a plan ch'al va 
(o al pár ch'al vadi). Il fat al e che ancje chei altris 
e’ an la stesse impression e a? si compuàrtin tant ch'a 
vessin di fà un viaz. In efiez chel siór ch'al à il gjor- 
nál in man, lu alze come s'al vés di léi in chel jenfri 
dut un articul; ché siorute 'e aprofite di chei momenz 
par sestási il pèl de pelizze o lis pleis de capotine o 
il fazzolet slargját su lis spadulis (nissune in di di ué 

"e use mètilu cussì nomo? No, no: dome doi milions 
di lór!); chel frutat cui libris in man no si sint di stu- 
diá ma di prová l’ultin mutíf di mode picutanlu cui 
déz su la parèt; chel siorut ch’al à la borse in man 
e nol pò tira für il sfuei, ni si sint di cjantuzzá, al 
cjale prin la siorute, ma po s'inacuarz che jê si sint 
osservade e alore al cjale la barconetute dai numars 
dai plans. 

Nome doi plans passáz? Par fortune ae prime fer- 
made `e smonte la siorute, ma... al monte un altri 
siór. Nuvitát cjalalu ben duc’, di sotcoz ancje il siór 
dal gjornál! Nol á nuje di stramp e dal rest chel al 
sta su la só! 

Alore altre olmade ai numars. Ma no soi nome 
jo impazient di rivá: ancje chel ultin siór al cjale, 
epúr al è apene montât! 

Altre fermade: il siôr dal gjornâl, come sveât a colp 
al sbasse il sfuei e al smonte. **Bon di!””. Ma cemiit 
fâtu a bramá une buine "zornade se no tu ti sòs nancje 
curát di viodi cui ch'al é intór di te! Oh, a ti t'inte- 
resse dute l’umanitât, nomo? E no chei dongje, stant 
che tu vuelis savé ce ch’al suzzét tal mont! Pardon: 
no savevi che tu fossis cussi altruist! 

Si torne a parti. Cumó ancje il frutát al dá une 
cucade aes barconetutis, po ancje lui aes paréz. E 
ancje chel siorut! 'O sin in tre a cjala lis paréz: nancje 
s'a fossin bielis fantatis! 'O scomet ch'a no esistin 

paréz tant cjarinadis cui vói tant che chés dal 
ascensôr. 

Tocje fâ cussi par no scuintrâsi cu lis vogladis cun 
chei altris senze savé ce disi e po... se no altri par 
tignî alt il cjaf cun ché di no sinti lis bugadis di flat 
di sigaret dal frutat o di parási dai colps di tossute 
stratignude dal siòr (nol pò sbrocasi plui di tant, 
puarin!). 

Eco nome quant ch'al é tal gabiot un frutut duc’ 
i vôi a” son simpri e dome par lui, nancje ch'al fos 
l'uniche speranze de umanitát. E pardabon al é une 
speranze, ma la int dal gabiot no la pense cussi ta 
chei momenz, anzit chel frut tantis voltis al è un tor- 
mente animis: al tire i batons de mame, al cir di cjal- 
cja chei dai plans, al úl mangjá il sup. Vadi che ancje 
lui nol sa ce fâ ta chel jenfri. La mame è procure 
di bonálu cjarezzanlu e contentanlu. E chei altris a 
cjalálu: un pizzul spetacul a puf! 

Quant che il gabiot al rive al plan just, 'e smonte 
la siore cul frutut e il siór. Po si torne a parti. Altris 
cjaladis "mo ca 'mo lá, "mo sù, "mo ju. Ce fate! Man- 
cumál ch'o rivi al gno plan. Un salüt a cui ch'al re- 
ste. Lu tignarál in bon? Nancje par insium! Dal rest 
no lu ai dit cul cúr! E alore no jse une comedie, une 
falsetát? 

A mi no mi plás recitá ni sul palc ni te vite. Eco 
ancje parcé ch'o cir di là mancul ch'o pues tal 
ascensór! 

Ma forsit no soi nome jo a cirí di scartá lis oca- 
sions di compuartási di fals: forsit ancje il gno ami 
e plui di qualchidun altri. 'O cròt che ognun ch'al 
a plene consapevolezze di sè al vedi póre di cjalá fis 
chei altris in muse par no viodi in chéi come tun spie- 
li... i siei limiz. 


LUZIO PERES 

VENZON 


Siarát cun tantis centis e fermát cun tanc' fiárs, 
cuissa quant che il domo di Venzon, sdrumát dut ju 
cui taramòz dal '76, al podara torná a vivi! Si à re- 
son di dí ““cuissa quant’’ a viodi cumò la masérie 
plui grande dute a grumuz di pieris grisis e cun do- 
me qualchi spiron di mùr disperât cuintri dal cil... 

Tun timp aromai lontan si veve vit scrit, propit 
riferint sul gris des pieris e dal país des mumiis, "Ven. 
zon, antic pais senze confuart!””. Ma cumò la dispe- 
razion di chés puaris pieris te strente di duc’ chei fiárs 
'e brinche, propit dopo di dutis lis misèriis e i tara- 
mòz, la consolazion di un meracul. 

Nolèdome tornát su ancjemò une volte, come nu- 
je, il palaz bielon dal Cumun, ma 'e je resuride dute 
la citát antigone, come se duc' i siei secui, duc” i siei 
agn, duc’ i dis, a’ fossin gnúfs. Prime Venzon al je- 
re biel, ma gris; cum al è gris, ma vif: ch’al à den- 
tri il pinsir, la volontát, la fuarze, il dolòr, il lavòr, 
l'amòr de dò int. Ma ancje di altre int, e chest alè 
impuartant: nissun no lu saveve, ma Venzon al fo 
viodút e pensát da l'Europe. I signái de vite umane, 
cun tantis pussibilis datis e figuris, a? son stampaz 
su lis stradis e su lis cjasis lá che ti cjape il voli mo 
l'arc di un puarton, mo une bifure o trifure gotiche, 

mo une trabeazion cun qualchi-steme, une statuúte 
dal Beat Bertrant cu l'aste di une cròs d'aur, e fe- 
rai, fiárs batúz e altri, fin 'e travadure dal sufit de 
loze cumunal, une maravee legre di colòrs che ti dis 
che il Venzon di vué alè, si, pardabon, un meracul. 
Il domo alèancjemò ju, incrosát tra tanc' fiárs, do- 
me parceche Diu al si é tirât imbande par lassá che 
un meracul lu fasés ancje la int. 

E cussi Lui al à insegnát che, cui meracui de int, 
la vite no je plui grise, co ancje il gris di duc' i secui 
al stralüs tes 'zornadis gnovis. Alore - dal sigür! - 
ancje il domo al tornará sü, a concludi la ricostru- 
zion cul Gloria dal Friül tal cür dal cil. 


LG. 
C =" 
Timp 
La ésal il gno Amôr? No su la tiare 
la che lu ài tant cirüt. 
S'al è tal cil, 
dome quistion di timp: nol è piardüt. 
L.C. 

Cianson IV 


Chés farfalütas blancias, 
sot las fressas di lüs dal lampion, 
fatas a “Pentagramma”, 
as füs notas liziéras 
ch’as si poia comi “semibiscromas”” 
sóra al tarén ch'al duarm. 
Las lapas 
as lasa al puost a las dalbidas, 
ma i gris 
ni sangané la cuiarta blancia. 
L' “In Maria” 
si la sient nomi cui vuolis. 
Al borèit di vespal, 
aiar, 
sarancli 
nal ciacara pi 
par no dissidà al Bambin. 
Armonia di motu e di calòu 
tal sito. 
Cianson muta. 

Cianson d'inviar. 

A.C. 


E lapas = dalminis, zucui di len / daldidas = dalminis cui glacins 
gris = glacins / borèit = boris / vespal = fajâr / sarancli = solèn 
(arbulut) 

FRUZ DI UNE VOLTE 


Timp indaúr lis strádis dai país no jerin sfaltadis 
e quant ch'al ploveve, il polvar misturansi cun lis 
buiazzis dai nemai ch'a passavin pal país, al faseve 
un pantan dula che 1 fruz s'e gjoldevin a *zujá. 
Un dopodimisdi, dopo ch'al veve plot, un trop di 
fruz si jere mitüt a fâ su, cul pantan misturát, une 
rie di cjasutis. 
Al passe il plevan curiòs come al solit e ur 
domande: 
— Ce faséso di biel? 
— Il Munizipi - al rispuint il plui grant. 
— E dopo? - al zonte il plevan. 
— E dopo la glesie - al rispuint simpri chel. 
— E dopo? - al continue il plevan 
— Il tòr - al sofle il frut. 
— E faséso ancje il plevan? - al riduzze il predi. 
Stuf di dutis chès domandis un frut garlat j ri- 
spuint: 
— Si, ben se nus vanzin buiazzis! 


S. VISENTIN 

Il trimulä di un frut 


Il trimulà di un frut 
tal grin de mame 

al dís ch’al è Nadal 
tal cúr de vite umane. 


S'impár la mari 

une Madone vive 

e vif al é il frutin 
che j trime dongje... 


E.B. 


Renzo Tubaro: Maternità. 

NOL E DOI SENZE TRE 


Il 1989 al passarà ae storie come l'an ch'e je stade 
fate une grande scuviarte. Di cui? Dai talians, i so- 
liz! AI é stát simpri dit che il talian al é un popul 
di sanz e di navigadórs, ma cheste volte no son stáz 
ni chei e ni chei altris i protagonisc' dal fat straordi- 
nari. La cjatade le àn buride-für un quatri di lór che, 
senze l'ajüt dal Onipotent e senze cjapási la brighe 
di ’zirâ pa lis aghis dal mont, ma dome cul meti- 
dongje dôs peraulis di numar, e’ an scuviart il ““po- 
lo laic". Bulos! Sparagnant di preá e di intopási tes 
burascjs e' àn fat un grant regál ae sienzie gjeogra- 
fiche; par chest mutif a' son unevore di lór che si 
sintin in dové di pandiur ricognossinze. Cetanc' no 
sarano, difat, chei ch'a cródin che l'umanitát 'e ve- 
di un gnüf puest par passá lis vacanziis (ma isal cjalt 
o frèt tal “polo laic””?) o par là a cirî risultivis di 
energie, ch'e je tante la dibisugne in di di vué? Ce- 
tanc' no sarano, cumó, i imprenditórs economics e 
turistics che si daran dafá? Un slac! 

'O soi dome jo, e qualchidun altri forsit, ch'o ài 
scrupulát sun dós robis: cun cheste scuviarte chei 
puars fruz di scuele a? varan di tigní amenz plui ro- 
be e duncje sfadiá di plui e, podopo, cemüt la meti- 
no cu la bussule? S'e fás 'za tantis fadiis par orientási 

cun doi polos, cemüt fasaráje cun tre? Trop varàje 
di baliná ché biade gusiele par segná chel benedet 
**polo laic"? 

Culi ret ’o ài fevelát cun tun gno ami ch’al fas il 
rapresentant; mi à dit al rivuart che nol è il cas di 
preocupási stant ch'e je une quistion ché vignarà ri- 
solte in vie pulitiche. Propit cussi! Par jéssi precis 
si tratares di un afár di pulitics che, lassant-für 1 fruz 
di scuele e i imprenditórs che s'e son simpri gjavade 
dibessói, a' intindaressin di profità de scuviarte par 
...Orientà inmó miór di ce ch'e an fat fin cumò la 
publiche opinion. Benon! 

O ài tacát a smalitá come la gusiele di une bussu- 
le cun tre polos e ’o viodevi dome che tarlupulis (for- 
sit al jere il gnüf orientament). Insumis une des dós: 
o che jo mi doi masse pinsirs par dibant, oben chel 
gno ami, d'acordo cui pulitics, al veve 'za tal cjáf 
ché di fà ancje il rapresentant di bussulis ch'a ségnin 
il “polo laic”. 


’Z. OSUALDINI 

Custums e vistiduris 


Pe ultime cartuline, nol covente discòri co a? 
fevelin cjanz dimpezzans. 


Quand c'o foi sul puint di Fela 
mi voltai cuintra Dimpecc, 

e disei: mandi, Tinisa, 

a raviodisi par un piece. 


Tinisuta, Tinisona, 
chiarpinut dutt quant tacát, 
nissun cur di mala voia 
che nol vegni consolát. 


Se o vess di maridami 

ió in Sauris no laress, 

a é la blava tant lontana 
ca si consuma piel e vuess. 


A Lungis a son i cufui 
A Voltois i biei fantazz, 
a Doltris la preture 
e a Dimpecc 1 avocazz. 
he ha 





Custums di Dimpèz 

NADAL DI FRUT 


Inchevolte Nadál al scomenzave la vilie, tal prin 
dopodimisdi, co si cjatavisi tra mularie, sentáz sul 
muret dal borc. Si fevelave dal gustá di Nadál, dai 
"zics in voghe e soredut sul come fa il tresèf. Si jere 
contenz, parceche no si veve di lá a scuele. Po si par- 
tive a ciri muscli pal tresêf te boschete di acazzis, cja- 
minant su lis fuéis ingritulidis. Nus compagnave il 
murmujá de roe ch'e passave li ret. Il muscli si me- 
tevilu tun seglot e, a cjase, si slargjavilu dongje de 
stue par che si sujás. Po sul lavadór di len poját su 
doi sgabéi, si scomenzave a fa il treséf. Prindidut il 
muscli e podopo si sistemave la grote fate cu la cjarte 
di sac di ciment, parceche ché e mantignive miór 
la forme volude. Ad alt, tal ingrès de grote, si pon- 
tave la stele comete fate cul carton e piturade cu la 
porporine. I trois si faseviju cul savalon e daspò si 
pojave la Madone, Sant’Osef, il mus, il bo, i pastòrs, 
lis pioris. L’aghe si fasevile cun scais di veri metu- 
dis ca e lá e, parsore, si metevin lis ocjs. S’al manc- 
jave qualchi pipin, si ritajavilu dal **Avventuroso”” 
o dal ‘‘Intrepido’’, par incolálu sun tun carton, cu 
la cole fate cu la farine di flór. Di tant in tant si fer- 
mavisi a cjalá la vore par sigurási che dut al las ben. 
Il cíl dal treséf si fasevilu cu la cjarte blu e cu lis ste- 

lis di porporine. Par fá stá sú il cíl, si peavilu cul 
spali tal isolatór de lús ch'al jere ad alt de parèt. 

Finit che si veve, si lave a viodi ce ch'a vevin fat 
cheialtris: ““Ce biel! Cu l'aghe vere! E lis lûs! Ti ajal 
judat to pari? Alore nol val!’’ Tór cinc sis di sere 
nus vignive fan e alore in tre - quatri di nò, si lave 
pes cjasis par augurá Bon Nadál sperant che nus das- 
sin alc. Tes andronis si sintive odòr di broade, di se- 
lino e di civole ch’a bulivin tal brit. Si cirive di la 
dome tes famèis di ferovirs, impiegaz, buteghirs, che 
par nò a’ jerin siorons, parcech'a vevin une jentra- 
de sigure. Nus davin une fetute di fujazze fate in cja- 
se, o di pan di sorc, qualchi piruz. Po si lave a cjase. 

Dopo un pòc che si jere tal jet, si sintive a cjanta 
pes stradis dal borc. A” jerin Danilo, Rino, il Pati, 
Armando, Aldo, ch'a cjantavin '*Piccola Santa tu”, 
“Stelutis”, opür altris vilotis e cjantis di Nadal. Da- 
spò cjantàt, il grop dai 'zovins al lave pes famèis là 
che ur davin une cjcare di brút o miezze tazzute di 
nostran. Jo, frut, 'o dismontavi dal jet e, su la puarte 
in sfese, 'o scoltavi i discors. Mé mari ju preave di 
fâ ancjemó une cjantute: ““Sotvós, savéso!””. E in- 
tant jo, tornát tal jet, 'o cjapavi sium. 

La matine di Nadál, apene jeváz, si lave a viodi 
Jesú Bambin te grote dal treséf, po si lavavisi te ma- 
stele di len, si gambiavisi e si vistivisi di fieste; si ve- 
ve simpri i bregons curz, che nó no vevin frét! No 

si podeve ni mangjá, ni bevi, parceche si veve di fá 
la comunion che anzit, inchevolte, si scugnive stá sen- 
ze bevi e senze mangjá des nûf di sere prime. Po si 
lave a Messe grande a San 'Zorz. Nò, cho jerin a 
stá tune borgade dongje San Svualt, la vevin lung- 
jote e cussi ché siore che nus compagnave a dutrine 
vie pe setemane, la fieste nus compagnave ancje a 
Messe. Si clamave Marie, "e jere une femine pizzule 
e gruesse, cun doi vòi neris e lustris ch'a lampavin 
su dute la canae. 'E puartave une siarpe nere di lane 
che la involuzzave dute e che la faseve semeá a une 
grande clocje cun duc’ i polezzuz intorsi. 

La Messe grande di Nadál la faseve pré Paulin Ur- 
tovic, ma intant de Messe nó fruz si cjalavisi daspés 
come par disi: **Cuissamai quanche finirà la Messe, 
cun ché fan ch'o vin!””. Po si cjantave ““Cristus vin- 
cit” opür ‘‘Tu scendi dalle stelle’’ e si dismenteavisi 
ancje de fan. Finide la Messe siore Marie nus torna- 
ve a compagná a cjase cun tune racomandazion: 
“Prime di mangja, bevéit une tazze di aghe, che ancje 
il Signór ch'al é te comunion, al à sèt!””. 

Quanche finalmentri 'e vignive ore di gustá, gno 
pari s’impensave che nol veve spagnolez e che su la 
taule nol jere vin. Jo 'o jeri il plui grant e cussi ché 
pinitinze mi tocjave a mi. E cussi, dopo tant suspi- 
rá, 'o podevi sentámi cul plat denant: te mignestre 
di brüt, cu la tampiestine, 'o metevi un pagnut intír 

e in tun marilamp la mignestre *e jere glotude. An- 
zit jo la mignestre la mangjavi simpri cussi e dutis 
lis voltis gno pari mi dave une cjalade di brut come 
par dimi: ““Mastie ché mignestre!””. 

Po al vignive il lès, lis patatis in salate, lidric, 'zar- 
diniere. Jo ’o spietavi che gno pari si inacuarzès de 
letarute che j vevi metüt sot dal plat: salacòr mi va- 
res slungját qualchi palanche ch'e coventave par lá 
al cine. Tal Dopodimisdi si lave al cine ‘‘Cecchini’’ 
o al “San ’Zorz’’ e pe strade al jere dut un feveluz- 
za dal gustá, dal treséf, de buineman... E cussi anc- 
je Nadal al jere passát. 

Tal jet prime di indurmidisi, si passave in rasse- 
gne dut ce che si veve fat, viodút, mangjat e si cja- 
pave il sium contenz, sumiansi, magari, di lá a cjaval 
come che si veve viodüt al cine, di svolá pal cil o di 
vé bregons luncs. 

Chel an, dopo de confession di Nadal che si fase- 
vile in file indiane, prè Urtovic nus veve dite: ““Vi 
raccomando il presepio, fatelo con quello che avete 
e con le vostre mani, che poi vengo a vederli tutti”. 
Tre dís dopo Nadál, al rive tal borc cu la gabane ple- 
ne di polvar, cul quadrát sul cjáf e une ceste di pan 
poját sul manubri de biciclete. Nus cjate in cove sul 
muret e dopo vénus dát un pagnut paromp e svue- 
dade la ceste, al tache a lá pes cjasis a viodi 1 tre- 
sèfs. Al cjalave, al domandave a mé mari cemüt che 

lave e s'o rivavin a tirâle indenant, cemüt i pizzui, 
il lavór... Daspo al lave te famée dongje. La sere de 
Pifanie, disfant il treséf che j coventave a mé mari 
par lavá, al saltà für un aquilin d'arin ch'al jere scuin- 
dût sot dal muscli! 

Bezzons! Lu veve metit prè Urtovic! 

Salacòr no lu veve metút dome pal tresèf, ma jo 
lu ài capit dopo. 


L. VERONE 








Epigrams 


L'ultin libri ch’o ài scrit di puisiis 
nissun lu lei, 

un berdei, un libri rár: 

lu à in man nome il librár. 


Vive il poete dal vin, Omar Kayan 

e jo tal bevi no vál un carantan. 

Ma ’o ’nd’i cognòs un par in Furlanie 
che lu batin in ligrie. 


'O cjali i pavons tal zardin di siore Lise, 
braurins in caroce, cu la lór codone: 
ma `e an dut ce impará de lór parone. 


A Tojo j duelin i pís e si lamente, 
a cjaminá cul so baston al stente. 
A duc' j fevele dai dolórs: 

ce varessino di dí i soi creditórs! 


Nissun mi crót pe mé peraule matarane. 
S’o domandi béz d'imprest 
pai mei amis `e je une mane. 


Sebio pitór al dís che de nature 
lui al use fa l'imitazion: 
un disastro ecologjc 
la só operazion. 
A. BRUSINI 

Un ringraziament ai pitórs 
S. Altieri, B. Liusso, G. Merlo, A. Poze R. Tubaro 
pal lór bon acet. 


+ * * 
E tal cumiát a duc' ogni ben 


par chest an, par chel cu ven. 
*S* 

COMPRATI 
UN PEZZO DI 
UNA BANCA 
DI SUCCESSO. 


Ci sono almeno due valide ragioni per diventare 
soci della Banca Popolare di Cividale. 

La prima è la redditività dell'investimento. 

Un esempio per tutti: il rendimento medio 
dell'ultimo triennio, comprensivo di rivalutazioni e 
dividendi, è stato del 14,61%, 

Ma c'è di più. Chi acquista o detiene almeno 
300 azioni usufruisce di una polizza infortuni 
gratuita. 

Presao tutti i nostri sportelli potrete scoprire 
quanto à facile e soprattutto vantaggioso diventare 
soci della nostra banca, e prendere visione della 
polizza convenzione. 


۱ HR, vn A) Banca Popolare 


Daman = D UINA BANCA 

SEDE SOCIALE E DIREZIONE GENERALE 
Via Vittorio Veneto, 20 - 33100 Udine 


Presente con sportelli nelle provincie di: 


BELLUNO, BOLOGNA, FIRENZE, GORIZIA, 
MILANO, PADOVA, PORDENONE, TREVISO, 
TRIESTE, UDINE, VENEZIA, VICENZA 


DAVANTI A VOI TUTTA LA BANCA 


Dovete fare acquisti in cartoleria? 
Noi abbiamo quasi tutto 
e spesso anche molte cose in piü 


(per esempio una sala di esposizione 
con almeno 3.000 idee regalo) 


CARTOLERIA 
BENEDETTI 


33100 UDINE - Via Mercatovecchio, 13 
Tel. (0432) 501534 

























UN FIORE 
CHIAMATO «FRIULI» 
UN FORMAGGIO 
CHIAMATO «MONTASIO» 
DAL PRODUTTORE AL CONSUMATORE 


FORMAGGIO «MONTASIO» 
tipico friulano 
FORMAGGI A PASTA MOLLE 
STRACCHINO 
RICOTTA 
BURRO NATURALE 
MOZZARELLA 
GELATI 







Latteria Sociale di Cividale 
Produzione e commercio prodotti lattiero-caseari 
Cividale del Friuli - Via Gorizia, 5 - Tel. 0432/731218 





ARTICOLI CINE - FOTO 


Pignat 


UDINE - Via Rauscedo, 1 - Via San Francesco, 24 
Tel. (0432) 501729 


di ROMANO DE ZORZI 
AMMINISTRAZIONE E ۴۰۸" 
VIA DEL CARBONE N. 1 - TELEFONO (0432) 501324 
33100 UDINE 


IL MEGLIO 
Al GIUSTI PREZZI 

A 

Popolare 
di Gemona 


Progredire insieme 


Filiali: ‘Gemona, piazza Garibaldi 9, tel. 981253 
Piovega, via Dante Alighieri, tel. 981251 
Artegna, via Villa, tel. 987017 

Buia, via Divisione Julia, tel. 960141 
Majano, via Ciro di Pers, tel. 959021 
Osoppo, piazza Dante Alighieri, tel. 975246 

Ragogna, piazza 4 Novembre, tel. 955191 
Rive d'Arcano, via Nazionale 33, tel. 807325 
Trasaghis, via De Luca, tel. 984024 
Venzone, via Gemona, tel. 985020 


Sede e Direzione Generale: 
Gemona del Friuli, piazza Garibaldi 9 - tel. 982363 





VITRUM ... 


Porcellane - Mobili in stile | 
Posaterie - Argenterie 
Articoli casalinghi 
Cristallerie 


Piazza Matteotti, 10 - UDINE - Telefono (0432) 501358 





` | Libreria Friuli 








Via dei Rizzani 3 - UDINE - Tel. 0432/21102 


- Libri di narrativa, saggistica, tecnici, scientifici, 
professionali e informatica. 


- Testi scolastici | | 
- Forniture per Biblioteche a 











E? LA NOSTRA IMMAGINE. 





bbiamo scelta di 

parlarVi con un 
simbolo: una stretta di 
mano. Essa da un lato 
rappresenta la nostra 
esperienza e la nostra tradizione, dall'altro la 
nostra efTicienza e la nostra capacità di pen- 
sare al futuro. Abbiamo scelto la stretta di 
mano come esempio del nostro lavoro. Per- 
chè simbolicamente rappresenta quello che 
vogliamo essere per Voi: consulenti disponi- 
bili. capaci di offrire soluzioni adeguate e 
vantaggiose ad ogni Vostra domanda. 
Fun invito a parla rci. l'res- 
sU ogni nostro sportello e 
possibile trovare la sulu- 
zione ottimale: ne abbia- 
mo sia la possibilità che la 


Cil pacità. 





LA VOSTRA OPINIONE 
























CRUP 


Cassa di Risparmio di Udine e Pordenone 


Al tuo servizio dove vivi e lavori 

UDINE - Via Aquileia, 58 - Telef. 0432/295660-505214 

e 33170 PORDENONE Via Cavallotti, 8 Tel. 0434/522970 
e 34100 TRIESTE Via Gatteri, 12 Tel, 040/772180 


Angelo Linda 


UN GRANDE NEGOZIO 
DI ABBIGLIAMENTO E MERCERIE 


33100 UDINE Via Paolo Canciani, 5 

Birreria Moretti Stazione | 
RISTORANTE - TAVOLA CALDA - PIZZERIA 


UDINE - Viale Europa Unita, 69 
(di fronte alla Stazione F.S.) 
Telefono (0432) 510297 
















l nostri Consulenti 
sono gratuiti... 


e molto, molto 
disponibili. 


Alle Casse Rurali ed Artigia 
ne trovi gente come le, alla 
quale puoi rivolgerti con fi- 
ducia Quando ha: bisogno 
di sostegno finanziano 
quando vuoi ottenere il 
massimo dai fuoi risparmi 
quando h serve una consu- 
lenza qualihcata û anche 


S00 urn Consiglio da amico 


CASSE RURALI 
ED ARTIGIANE 


del Friuli Venezia Giulia 


ہت 

